বেগম জিয়ার মুক্তির ব্যর্থতায় তারেকের প্রতি নেতাদের বাড়ছে অনাস্থা-অবিশ্বাস! বেগম জিয়ার মুক্তির ব্যর্থতায় তারেকের প্রতি নেতাদের বাড়ছে অনাস্থা-অবিশ্বাস! – RajshahirSomoy | রাজশাহীর সময়\nরাজশাহীর সময় ডেস্ক : বিএনপির ভারপ্রাপ্ত চেয়ারম্যান তারেক রহমানের প্রতি অনাস্থা বাড়ছে দলটির স্থায়ী কমিটির সদস্যদের। সেই অনাস্থা ও অবিশ্বাসের প্রেক্ষিতে নেতারা খালেদার মুক্তির ব্যর্থতাকে পরোক্ষভাবে দুর্বল ও অদূরদর্শী নেতৃত্ব তথা তারেক রহমানের গা-ছাড়া মনোভাবকে দায়ী করছেন।\nকিন্তু পদ হারানো ও দলে ব্রাত্য হওয়ার ভয়ে কেউই সরাসরিভাবে তারেককে দোষারোপও করতে পারছেন না। মোট কথায় বিএনপির রাজনীতির আস্থা হারানো নেতাদের সংখ্যা প্রতিদিনই বাড়ছে। দেশের স্বনামধন্য একজন রাজনৈতিক বিশ্লেষকের সঙ্গে একান্ত আলাপকালে বিএনপি নেতা ও তারেক রহমানের অদৃশ্য দূরত্ব এবং বিশ্বাসহীনতার বিষয়ে জানা গেছে।সূত্র: বাংলা নিউজ ব্যাংক\nএই বিষয়ে জাহাঙ্গীরনগর বিশ্ববিদ্যালয়ের সরকার ও রাজনীতি বিভাগের একজন অধ্যাপক এবং রাজনৈতিক বিশ্লেষক বলেন, সোমবার (২০ মে) খোদ বিএনপির ভাইস খন্দকার মাহবুব হোসেন বলেছেন, বেগম জিয়ার মুক্তির জন্য আন্দোলন করতে ব্যর্থ হয়েছে বিএনপি। এর আগে বেগম জিয়ার উপদেষ্টা তৈমুর আলম খন্দকার আক্ষেপ করে বলেছিলেন, বিএনপির রাজনীতি থেকে আর পাওয়ার কিছু নেই। এছাড়া নব্য বিএনপির নেতা হওয়া গোলাম মাওলা রনি একবার অভিযোগ করেছিলেন যে, বিএনপি নেতাদের রাজনীতি বাদ দিয়ে ধর্ম-কর্মে মনোযোগ দিতে হবে। দলের চরম সংকটে কেন এমন কথা বলছেন দলটির নেতারা?\nতিনি আরো বলেন, আসলে লন্ডন নেতৃত্বের ব্যর্থতার কারণে আজকে বিএনপিতে হতাশার রাজনীতি প্রকাশ্য রূপ নিচ্ছে। সিনিয়র নেতারা সম্ভবত তারেককে দলের চেয়ারম্যান হিসেবে মেনে নিতে পারছেনা না, আবার সত্য প্রকাশ করারও সাহস পাচ্ছেন না। কারণ তারেকের বিরাগভাজন হলে কপালে জুটবে দুঃখ-যন্ত্রণা। মূলত পদ হারানোর ভয়েই মুখ বুঝে সব অনিয়ম সহ্য করছেন নেতারা। এসব বলে কেবল তৃণমূল নেতা-কর্মীদের হতাশাই বাড়াচ্ছেন সিনিয়ররা। দলের প্রয়োজনে বিভিন্ন দেশের রাজনৈতিক নেতাদের পদ ছাড়ারও উদহরণ রয়েছে। তারেক পদ ছাড়ার সাহস দেখাতে পারবেন না। তাই নেতারা আজকে দুচারটা সত্য কথা বলার সাহস করলেও তাদের চুপ করিয়ে দেয়া হচ্ছে। সুতরাং বিএনপিকে নিয়ে যারা আশাবাদী হওয়ার চেষ্টা করছেন তারা আসলে বোকার স্বর্গে বাস করছেন। যে দলে গণতন্ত্র নেই, যে দলের নেতৃত্ব নড়বড়ে-সেই দল অন্তত রাজনীতিতে ভালো কিছু করতে পারে না\nরাজশাহীর সময় ডট কম – ২২ মে, ২০১৯


মানবজমিন ডেস্ক | ২২ আগস্ট ২০১৯, বৃহস্পতিবার, ৩:২০\nভারতের প্রধানমন্ত্রী নরেন্দ্র মোদির যুক্তরাষ্ট্র সফরের সময় প্রতিবাদ করবে পাকিস্তানে ক্ষমতাসীন দল পাকিস্তান তেহরিকে ইনসাফ (পিটিআই)। কাশ্মীরে নিরপরাধ মানুষের বিরুদ্ধে ভারতীয় সেনারা যে অত্যাচার করছে এবং ভারত সরকারের কাশ্মীরের স্বায়ত্তশাসন কেড়ে নেয়ার প্রতিবাদে এমন বিক্ষোভ করার সিদ্ধান্ত নেয়া হয়েছে। এ খবর দিয়ে অনলাইন ডন বলছে, পাকিস্তানের প্রধানমন্ত্রী ইমরান খান বুধবার এমন সিদ্ধান্ত নিয়েছেন।\nপিটিআইয়ের কেন্দ্রীয় মিডিয়া বিভাগ থেকে বলা হয়েছে, জাতিসংঘের সাধারণ অধিবেশনে যোগ দিতে আগামী মাসে নিউ ইয়র্ক যাবেন নরেন্দ্র মোদি। এ সময় বিশাল প্রতিবাদ বিক্ষোভ করবে তারা। এ লক্ষ্যে নিউ ইয়র্কের বিক্ষোভের জন্য প্রস্তুতি নিতে পিটিআইয়ের বিদেশী শাখাকে নির্দেশনা দিয়েছেন ইমরান খান। পিটিআইয়ের আন্তর্জাতিক চ্যাপ্টার বিষয়ক অফিসের সচিব ড. আবদুল্লাহ রিয়ারের সঙ্গে সাক্ষাতে এমন নির্দেশনা দিয়েছেন তিনি। এ সময় ইমরান খানের সাম্প্রতিক যুক্তরাষ্ট্র সফরের বিষয়েও আলোচনা হয়েছে।\nওদিকে যুক্তরাষ্ট্রে পিটিআইয়ের কর্মকান্ড সম্পর্কে প্রধানমন্ত্রী ইমরানকে অবহিত করেছেন ড. রিয়ার। এ ছাড়া দখলীকৃত কাশ্মীরে ভারতীয় বর্বরতার বিরুদ্ধে যুক্তরাষ্ট্রে অবস্থানকারী পাকিস্তানি সম্প্রদায় ও মানবাধিকার বিষয়ক সংগঠনগুলোকে গতিশীল করারও নির্দেশনা দিয়েছেন ইমরান। জাতিসংঘ সাধারণ অধিবেশনে যোগ দিতে যুক্তরাষ্ট্রে যাবেন তিনিও।


বৈশিষ্ট্যের অনুরোধ জন্য ব্যবহারকারীদের কলিং.\nআপনি ডেজি আছে চাই একটি বৈশিষ্ট্য আছে? আমাকে একটি ইমেইল পাঠান এবং আমি এটা ঘটতে করতে আমার যথাসাধ্য চেষ্টা করতে হবে. আমি অটলভাবে আমার ব্যবহারকারীদের জন্য ডেজি একটি ভাল পণ্য করতে চাই. ধন্যবাদ!\nসংস্করণ 2.0 রিলিজ হয়.\nস্থায়ী ছোটখাট বাগ, jQuery অসামঞ্জস্যপূর্ণ, আপডেট ফাইলের গঠন.\nডেজি - শৌখিন পপআপ যোগাযোগ ফরম আপনার জীবন সহজতর করে নির্মিত একটি ব্যবহারকারী বান্ধব ওয়ার্ডপ্রেস প্লাগইন হয়. বিল্ডিং পরিচিতি ফর্ম ঠিক কোন সহজ হতে পারে না. শুধু প্লাগইন ইনস্টল এবং সুন্দরভাবে আপনার যোগাযোগ ফর্ম উপস্থাপনা করে এমন একটি সুন্দর পপআপ মোডাল, সাথে আপনার দর্শক ছাপ প্রস্তুত.\nএখনো কোন কোডিং জ্ঞান প্রয়োজন হয় আপনার ওয়েবসাইট পেশাদারী দেখায় এবং আপনার প্রতিযোগীদের উপর একটি নান্দনিক প্রান্ত আছে!\nসুন্দর অনুষ্ঠিত পপআপ মোডাল\nপ্রতি ওয়ার্ডপ্রেস ওয়েবসাইট জন্য উপভোগ্য\nJQuery UI 'তে ফরম বিল্ডার\n6 মোডাল থিম\nঅত্যন্ত নমনীয় এবং স্বনির্ধারিত\nকিছু মোডাল স্থানান্তরণ প্রভাব\nশেষ বিস্তারিত রঙ এবং শৈলী কাস্টমাইজ করার ক্ষমতা\nএকেবারে কোন কোডিং জ্ঞান প্রয়োজন\n13 জুন 12\n12 এপ্রিল 13\nইকমার্স, ইকমার্স, সকল প্রকার, পরিষ্কার, যোগাযোগ, যোগাযোগ ফর্ম, যোগাযোগ প্লাগইন, যোগাযোগ পপআপ, ফর্ম, ফর্ম মোডাল, ইন্টারফেস, ইন্টারফেস উপাদান, jQuery, প্রকারীয়, পপআপ মোডাল, ব্যবহারকারী ইন্টারফেস, ডাব্লু যোগাযোগ পপআপ


শিক্ষকের মাথায় মল ঢালার ভিডিও ভাইরাল - মাদরাসা - Dainikshiksha\nঢাকা - ২১ মার্চ, ২০১৯ - ৭ চৈত্র, ১৪২৫\nদৈনিকশিক্ষা ডেস্ক: | ১৫ মে, ২০১৮\nম্যানেজিং কমিটি নিয়ে বিরোধের জেরে একজন মাদ্রাসা শিক্ষকের মাথায় মল ঢেলে দেয়ার ভিডিও ভাইরাল হয়েছে। রোববার থেকে ভিডিওটি ফেসবুকসহ বিভিন্ন সামাজিক মাধ্যমে দেখা যাচ্ছে। বরিশালের বাকেরগঞ্জ উপজেলার নির্যাতনের শিকার শিক্ষক মাওলানা মো: আবু হানিফ বাদী হয়ে মামলা করেছেন। গতকাল (রোববার) তিনজনকে গ্রেপ্তার করেছে পুলিশ। গ্রেপ্তার হওয়া ব্যক্তিরা হলেন মো. মিনজু, মো. বেল্লাল ও মো. মিরাজ হোসেন।\nবিষয়টি নিয়ে আজ সোমবার দুপুর সাড়ে ১২টায় জেলা পুলিশ সুপার কার্যালয়ে সংবাদ সম্মেলন করেন পুলিশ সুপার মো. সাইফুল ইসলাম।\nমাওলানা মো: আবু হানিফা\nসংবাদ সম্মেলনে জানানো হয়, গত ফেব্রুয়ারিতে কাঠালিয়া ইসলামিয়া দারুসসুন্নাহ দাখিল মাদ্রাসার পরিচালনা পরিষদের নির্বাচন হয়। নির্বাচনে মাদ্রাসার অধ্যক্ষ আবু হানিফ এক সভাপতি প্রার্থীর পক্ষ নেন। এর জের ধরে গত শুক্রবার ফজরের নামাজের পর আবু হানিফ মসজিদ থেকে বের হলে তাঁকে ডেকে নিয়ে প্রকাশ্যে তাঁর মাথায় মলমূত্র ঢেলে দেয় পরাজিত প্রার্থী জাহাঙ্গীর খন্দকার ও তাঁর সহযোগীরা। অপদস্থকারীরা এ দৃশ্য মুঠোফোনে ধারণ করে। বিষয়টি কাউকে জানাতে চাননি অধ্যক্ষ। তবে অপদস্থকারীরা পরে এই ভিডিও ফেসবুকে ছড়িয়ে দেয়। ভিডিওটি ভাইরাল হলে তা নিয়ে তোলপাড় শুরু হয়। পুলিশ ঘটনা তদন্তে মাঠে নামে।\nপুলিশ সুপার মো. সাইফুল ইসলাম বলেন, আবু হানিফ বিষয়টি ভুলে যেতে চেয়েছিলেন বলে জানান। পরে পুলিশের আশ্বাসে তিনি ওই ঘটনায় গতকাল বাকেরগঞ্জ থানায় লিখিত অভিযোগ দেন। পুলিশ গতকালই ঘটনার সঙ্গে জড়িত তিন ব্যক্তিকে গ্রেপ্তার করে।\nঅভিযোগ ওঠা ব্যক্তিরা হলেন পরিচালনা পরিষদের পরাজিত প্রার্থী মো. জাহাঙ্গীর খন্দকার, তাঁর সহযোগী জাকির হোসেন জাকারিয়া, মো. মাসুম সরদার, মো. এনামুল হাওলাদার, মো. রেজাউল খান, মো. মিনজু, সোহেল খন্দকার, মিরাজ হোসেন। তাঁরা সবাই একই এলাকার বাসিন্দা। তাঁদের মধ্যে জাহাঙ্গীর খন্দকার জাতীয় পার্টির স্থানীয় রাজনীতির সঙ্গে যুক্ত। অন্যদের রাজনৈতিক পরিচয় জানা যায়নি।\nআবু হানিফ লিখিত অভিযোগে উল্লেখ করেছেন, গত ফেব্রুয়ারিতে মাদ্রাসা পরিচালনা পরিষদের নির্বাচনে তিনি সভাপতি প্রার্থী এইচ এম মজিবর রহমানের পক্ষ নেন। নির্বাচনে মজিবর রহমান বিজয়ী হলে প্রতিদ্বন্দ্বী প্রার্থী জাহাঙ্গীর খন্দকার তাঁর ওপর ক্ষুব্ধ হন। এরপর থেকেই জাহাঙ্গীর খন্দকার ও তাঁর সহযোগীরা তাঁকে (অধ্যক্ষ) বিভিন্ন সময় হুমকিধমকি দিয়ে আসছিলেন। সবশেষ গত শুক্রবার ফজরের নামাজের পর তিনি মসজিদ থেকে বের হলে অভিযুক্ত ব্যক্তিরা তাঁর পথ রোধ করেন। বাগ্‌বিতণ্ডার একপর্যায়ে অভিযুক্ত ব্যক্তিদের একজন তাঁর হাত ধরেন। অপর একজন তাঁর মাথায় মলমূত্র ঢেলে দেন। এ সময় উপস্থিত সবাই উল্লাস করেন। এ দৃশ্য মুঠোফোনে ধারণ করে ফেসবুকে ছেড়ে দেন তাঁরা।\nবাংলাদেশ অধ্যক্ষ সমিতির সভাপতি মোহাম্মদ মাজহারুল হান্নান এ ঘটনার তীব্র নিন্দা জানিয়ে অভিযুক্তদের দৃষ্টান্তমূলক শাস্তি দাবি জানিয়েছেন।\nশিক্ষক নেতা মো: নজরুল ইসলাম রনি এ ঘটনার তীব্র নিন্দা ও অপরাধীদের শাস্তি দাবি করেছেন।\nপ্রাথমিকে শিশুবান্ধব কর্মঘণ্টা প্রণয়নের দাবিতে মানববন্ধন (ভিডিও)\nশিক্ষায় বাণিজ্যিকীকরণ কোনভাবেই কাম্য নয় : শিক্ষামন্ত্রী\nঝুঁকি নিয়ে রাস্তা পার হলে ব্যবস্থা, ডিএমপি কমিশনার\nছাত্ররা স্টাইল করে চুল ছাঁটলেই ৪০ হাজার টাকা জরিমানা\n১১তম গ্রেডের দাবিতে শ্রীবরদীতে প্রাথমিক শিক্ষকদের মানববন্ধন\nশিক্ষকদের ঘুষ দিয়ে বই পাঠ্য করাবেন না প্রকাশকরা


বিয়ে করছেন সেই 'লোমশ কন্যা'! » www.dinajpur24.com\nHome এক্সক্লুসিভ বিয়ে করছেন সেই ‘লোমশ কন্যা’!\n(দিনাজপুর২৪.কম) এক সময় গিনেস বুকে ‘বিশ্বের সবচেয়ে লোমশ মেয়ে’ হিসেবে নাম তুলেছিলেন ব্যাংককের বাসিন্দা সুপাত্র সুসুফান। তবে সবকিছু ছাপিয়ে আবারও শিরোনামে এলেন ১৭ বছর বয়সী এই কন্যা। এবার তার বিয়ের খবর এসেছে। খবর দ্য ডেইলি মেইলের।\nউল্লেখ্য, বিশ্বের সবচেয়ে চুলওয়ালা মেয়ে হিসেবে ২০১০ গিনেস ওয়ার্ল্ড রেকর্ডস নাম ওঠে সুসুফানের। সুসুফানের চেহারা, কান, বগল, পা ও পিঠে অনেক লোম ছিল। এমনকি লেজার ট্রিটমেন্ট দিয়েও তার চুলের এই বৃদ্ধি রোধ করা যাচ্ছিল না।-ডেস্ক


যশোর, সোমবার, ২২ জুলাই ২০১৯\nযশোরের অভয়নগরে কলেছাত্রীকে উত্ত্যক্তের অভিযোগে আফ্রিদি মোল্যা নামের এক স্কুলছাত্রকে ছয় মাসের কারাদণ্ড দিয়েছেন ভ্রাম্যমাণ আদালত।\nরোববার (২১ জুলাই) বিকেলে উপজেলার বাঘুটিয়া ইউনিয়নের সিংগাড়ী ডিগ্রি কলেজ চত্বরে এ ঘটনা ঘটে। দণ্ডপ্রাপ্ত আফ্রিদি মোল্যা সিংগাড়ী মাধ্যমিক বিদ্যালয়ের ১০ম শ্রেণির ছাত্র এবং সিংগাড়ী গ্রামের হাশেম মোল্যার ছেলে।\nবাঘুটিয়া ইউনিয়নের ভাটপাড়া পুলিশ তদন্ত কেন্দ্রের পরিদর্শক শেখ আব্দুল মান্নান জানান, সিংগাড়ী ডিগ্রি কলেজের প্রথম বর্ষের এক ছাত্রীকে উত্ত্যক্ত করার অপরাধে এলাকাবাসী আফ্রিদি মোল্যাকে আটক করে। খবর পেয়ে উপজেলা নির্বাহী কর্মকর্তা ও নির্বাহী ম্যাজিস্ট্রেট মো. শাহীনুজ্জামানকে খবর দেয়া হয়।\nভ্রাম্যমাণ আদালতের নাজির সুব্রত রায় জানান, অভয়নগর উপজেলা নির্বাহী কর্মকর্তা মো. শাহীনুজ্জামান ঘটনাস্থলে উপস্থিত হলে অভিযুক্ত আফ্রিদি মোল্যা তার অপরাধের কথা স্বীকার করেন। এ সময় আদালত দণ্ডবিধি ১৮৬০ এর ৫০৯ ধারায় তাকে ছয় মাসের বিনাশ্রম কারাদণ্ড প্রদান করেন। মিলন রহমান/এমএসএইচ


কারাবন্দি কার্টুনিস্ট আহমেদ কবির কিশোর জামিন পেয়েছেন। একাধিকবার তার জামিন আবেদন নাকচ হওয়ার পর বুধবার বাংলাদেশের সর্বোচ্চ আদালত তাকে ৬ মাসের জামিন দিয়েছেন। ১০ মাস আগে সরকারবিরোধী প্রচার ও গুজব ছড়ানোর অভিযোগে কিশোরকে ডিজিটাল নিরাপত্তা আইনে গ্রেপ্তার করা হয়। একই মামলায় অন্য আসামি লেখক মুশতাক আহমেদ গত বৃহস্পতিবার কাশিমপুর কারাগারে মারা যান। বিচারপতি এম এনায়েতুর রহিম ও বিচারপতি মোস্তাফিজুর রহমানের ভার্চুয়াল হাইকোর্ট বেঞ্চ থেকে জামিনের এই আদেশ দেয়া হয়। আইনজীবী ব্যারিস্টার জ্যোতির্ময় বড়ুয়া বলেছেন, আহমেদ কিশোরের নামে আর কোনো মামলা নেই। ফলে তার মুক্তি পেতে আর বাধা নেই।\nওদিকে ডিজিটাল নিরাপত্তা আইন বাতিলের দাবিতে জাতীয় প্রেস ক্লাবের সামনে এক নাগরিক সমাবেশ অনুষ্ঠিত হয়। সমাবেশে গণফোরাম সভাপতি ড. কামাল হোসেন ও অধ্যাপক সিরাজুল ইসলাম চৌধুরীর হাজির থাকার কথা ছিল। কিন্তু তারা লিখিত বক্তব্য পাঠান। ড. কামাল হোসেনের তরফে লিখিত বক্তৃতায় বলা হয়, ডিজিটাল নিরাপত্তা আইনের অপব্যবহারের মাধ্যমে মুক্তচিন্তা, বাকস্বাধীনতা ও সংবাদপত্রের স্বাধীনতা চরমভাবে খর্ব করা হয়েছে। তিনি বলেন, এই কালো আইনটির অপব্যবহারের চরম বহিঃপ্রকাশ হচ্ছে লেখক মুশতাক আহমেদের কারা হেফাজতে মৃত্যু। একটি স্বাধীন তদন্ত কমিশনের মাধ্যমে মুশতাক আহমেদের মৃত্যুর সার্বিক অবস্থা পূর্ণ তদন্ত অপরিহার্য।\nঅধ্যাপক সিরাজুল ইসলাম চৌধুরী বলেন, ডিজিটাল নিরাপত্তা আইন যখন চালু করা হয় তখন সব মহল থেকেই শঙ্কা প্রকাশ করা হয়েছিল, এর অপপ্রয়োগ ঘটবে। মত প্রকাশের অধিকার আরো ক্ষুণ্ণ হবে। বাস্তবে তাই ঘটলো। বললে কি অন্যায় হবে যে, মুশতাক হচ্ছেন ডিজিটাল নিরাপত্তা আইন অপপ্রয়োগের প্রথম শহীদ! আশা করবো, এটাই শেষ ঘটনা।\nএরপর প্রধানমন্ত্রীর কার্যালয় অভিমুখে পদযাত্রা শুরু হয়। এতে অংশ নেন মাহমুদুর রহমান মান্না, শহীদুল আলম, নুরুলহক নূর, জোনায়েদ সাকি, সৈয়দা রিজওয়ানা হাসান, অধ্যাপক রেহনুমা আহমেদসহ বিভিন্ন সামাজিক ও রাজনৈতিক সংগঠনের নেতাকর্মীরা। হোটেল ইন্টারকন্টিনেন্টালের সামনে পদযাত্রা আটকে দেয় পুলিশ। এ সময় পদযাত্রার সমাপ্তি টেনে ডা. জাফরুল্লাহ চৌধুরী বলেন, ২৬শে মার্চের মধ্যে ডিজিটাল নিরাপত্তা আইন বাতিল করতে হবে। আমরা সংস্কার নয়, এই আইন বাতিল চাই।


নবাগত Archives | ষ্টারটক বিডি ডটকম\nজানুয়ারি ২৯, ২০১৯ 65\nনতুন লুকে জুনিয়র সুপারষ্টার আব্রাম খান জয়!\nষ্টারটক বিডি ডটকম জানুয়ারি ৮, ২০১৯\nজানুয়ারি ৮, ২০১৯ 198\nবাবা মস্ত সুপারষ্টার। ছেলে আর সুপারষ্টার না হয়ে যায় কই? বাবার মতোই মস্ত সুপারষ্টার বনে গেছে শাকিব খান পুত্র আব্রাম খান জয় । এরই মধ্যে সারাক্ষণ ফেসবুকে তাকে নিয়ে আলোচনায় মেতে থাকছেন ভক্তরা। জয়ের কোন\nষ্টারটক বিডি ডটকম জানুয়ারি ৭, ২০১৯\nজানুয়ারি ৭, ২০১৯ 668\nনায়লা নাঈম বাংলাদেশী মিডিয়ায় আলোচনায় এসেছিলেন খোলামেলা ছবির কারণে। নিজের ফেসবুকে একের পর এক খোলামেলা ছবি প্রকাশ করে তিনি আলাদা জায়গা করে নেন তরুন মনে। এরপর দু’একটি সিনেমায় আইটেম গানে নাচতেও দেখা গেছে। সেই নায়লা\nনায়লা নাঈমশাকিব খান\nষ্টারটক বিডি ডটকম ডিসেম্বর ২৫, ২০১৮\nডিসেম্বর ২৫, ২০১৮ 141\nঈদ, পূজা বা বড়দিন! সব উৎসবেই আছেন ঢালিউড সুপারষ্টার শাকিব খান ও অপু বিশ্বাসের একমাত্র পুত্র আব্রাম খান জয় । বিশেষ করে সব ধর্মের প্রতিই অপু বিশ্বাসের অগাধ শ্রদ্ধা থাকায় সব উৎসবেই মেতে ওঠেন জয়।\nফিরে দেখা ২০১৮ : মুক্তি পেল ৫০, সফল মাত্র ৬ সিনেমা!\nষ্টারটক বিডি ডটকম ডিসেম্বর ১৯, ২০১৮ ডিসেম্বর ১৯, ২০১৮\nডিসেম্বর ১৯, ২০১৮ ডিসেম্বর ১৯, ২০১৮ 907\nচলে যাচ্ছে ২০১৮ । অনেক প্রত্যাশা আর প্রাপ্তির হিসেব মিলিয়ে বিদায় নিচ্ছে আরও একটি বছর। এরই মধ্যে সে বছরের হিসাব মেলানো শুরু হয়েছে। আর তেমনই সফলতা আর ব্যর্থতার মধ্যে দিয়েই কেটেছে ঢালিউডের এ বছরটাও। অন্যান্য\nজয়া আহসানশাকিব খানসায়মন সাদিকসিয়াম আহমেদ\nডিসেম্বর ১১, ২০১৮ 171\nজয়কে ছাড়া থাকতেই পারছেন না শাকিব খান!\nষ্টারটক বিডি ডটকম নভেম্বর ২৫, ২০১৮\nনভেম্বর ২৫, ২০১৮ 1006\nকদিন আগেও সংসার আর সন্তানের থেকে কাজ নিয়েই বেশি ব্যস্ত ছিলেন ঢালিউড কিং শাকিব খান। মাঝে মধ্যে ফোনের মাধ্যমে ছেলের খবর নিলেও তার সঙ্গে খুব একটা সময় কাটাতে পারতেন না কিং খান। কিন্তু সময় যত\nনভেম্বর ২০, ২০১৮ নভেম্বর ২০, ২০১৮ 271\nসিয়াম আহমেদ ও পূজা চেরি এ পর্যন্ত জুটি বেধে অভিনয় করেছেন দুটি ছবিতে। এর একটি ‘পোড়ামন-২’, অন্যটি ‘দহন’। এরমধ্যে ‘পোড়ামন ২’ ভালো ব্যবসা করেছে। আর মুক্তির অপেক্ষায় ‘দহন’। আগামী ৩০ নভেম্বর সারাদেশে মুক্তি পাবার কথা\nমিষ্টার বাংলাদেশ মুক্তি না দিতে ‘জঙ্গিদের’ হুমকি!\nনভেম্বর ৮, ২০১৮ নভেম্বর ৮, ২০১৮ 110\nমিষ্টার বাংলাদেশ ছবি মুক্তি না দিতে হুমকি দেওয়া হয়েছে। ছবিটি যাতে মুক্তি না পায় সেজন্য টেলিফোনে হুমকি দিয়েছে অজ্ঞাতরা। সাংবাদিকদের একন তথ্য দিয়েছেন ছবির নায়িকা ‘লাক্স-চ্যানেল আই সুপার স্টার’ শানারৈই দেবী শানু। ধর্মকে পুঁজি করে\nশানারৈই দেবী শানু\nশাহেনশাহ ছবির শ্যুটিংয়ে অপহরনকারী শাকিব খান…\nনভেম্বর ৩, ২০১৮ 140\nশাহেনশাহ ছবির শ্যুটিং চলছে বেশ জোড়েসোড়েই। এফডিসিতে প্রথম লটের পর রাজধানীর পূবাইলে চলছে ছবিটির দ্বিতীয় লটের শুটিং। যেখানে অংশ নিয়েছেন শাকিব খান ও রোদেলা জান্নাত। ‘শাহেনশাহ’ প্রযোজনা করছে শাপলা মিডিয়া। ছবির কেন্দ্রীয় চরিত্রে আছেন শাকিব\nআসমানী নিয়ে আশাবাদি বাপ্পি চৌধুরী ও সুস্মী রহমান\nনভেম্বর ৩, ২০১৮ 100\nআসমানী মুক্তি পেয়েছে ঢাকাসহ সারাদেশের প্রায় ৫০ সিনেমা হলে। বাপ্পি চৌধুরী ও নবাগত সুস্মী রহমান অভিনীত এ ছবিটি মুক্তি পাবার কথা ছিল আরও আগেই। তবে দেরীতে মুক্তি পেলেও ছবিটি নিয়ে আগ্রহ তৈরি হয়েছে বাপ্পি চৌধুরী\nবাপ্পি চৌধুরীসুস্মী রহমান


বাংলাদেশ থেকে লিবিয়া নিয়ে যেভাবে মানবপাচার করেন ‘ইউরো আশিকরা’ - Amader Bangladesh\nনিজস্ব প্রতিবেদক : র‌্যাপিড অ্যাকশন ব্যাটালিয়নের (র‌্যাব-৮) অভিযানে ঢাকা ও তার পাশের দুই জেলা থেকে ভূমধ্যসাগর হয়ে ইউরোপে মানবপাচার আন্তর্জাতিক চক্রের বাংলাদেশি এজেন্ট ‘রুবেল সিন্ডিকেট’র প্রধান সমন্বয়ক ‘ইউরো আশিক’সহ ৭ সদস্যকে গ্রেপ্তার করা হয়েছে। আজ রোববার দুপুরে রাজধানীর কাওরানবাজার বাজারে র‌্যাব’র মিডিয়া সেন্টারে আয়োজিত এক সংবাদ সম্মেলনে এ তথ্য জানান বাহিনীর লিগ্যাল অ্যান্ড মিডিয়া উইং‘র পরিচালক কমান্ডার খন্দকার আল মঈন।\nরাজধানীসহ মাদারীপুর ও গোপালগঞ্জ থেকে রুবেল সিন্ডিকেট’র সদস্যদের গ্রেপ্তার করা হয়। কমান্ডার খন্দকার আল মঈন জানান, সাম্প্রতিক সময়ে অবৈধভাবে ইউরোপ গমনের ক্ষেত্রে ভূমধ্যসাগরের নৌপথ ব্যবহৃত হয়ে আসছে। দেশি-বিদেশি বিভিন্ন সিন্ডিকেট এই অবৈধ গমনাগমনের সঙ্গে যুক্ত রয়েছে। এই ঝুঁকিপূর্ণ পথে মাঝে মধ্যেই দূর্ঘটনা, প্রাণহানী ও হত্যার ঘটনা ঘটছে। অতিসম্প্রতি, গত ২৮-২৯ জুন অবৈধভাবে ইউরোপে গমনকালে ভূমধ্যসাগরের তিউনেশিয়া উপকূলে নৌকাডুবিতে প্রায় ৪৩ জন নিহত-নিখোঁজ হয়।\nর‌্যাব’র লিগ্যাল অ্যান্ড মিডিয়া উইং’র এ পরিচালক আরও জানান, তিউনিসার উপকূল থেকে বিধ্বস্ত নৌকা থেকে ৮৪ জনকে উদ্ধার করা হয়। এর মধ্যে বাংলাদেশ, সুদান, মিশর, ইরিত্রিয়া ও চাঁদের নাগরিক রয়েছে বলে বিভিন্ন সূত্রে জানা যায়। আজও ৪৯ বাংলাদেশি উদ্ধারের সংবাদ জানা গেছে। এ সকল ঘটনাসমূহের আলোকে র‌্যাব গোয়েন্দা নজরদারী বৃদ্ধি করে। যার ধারাবাহিকতায় গোয়েন্দা তথ্যের ভিত্তিতে গতকাল শনিবার রাত থেকে আজ রোববার সকাল পর্যন্ত র‌্যাব সদরদপ্তরের গোয়েন্দা শাখা ও র‌্যাব-৮’র যৌথ অভিযানে মাদারীপুর ও গোপালগঞ্জ এবং ঢাকার কেরানীগঞ্জ ও যাত্রাবাড়ী এলাকা থেকে ৭ জনকে গ্রেপ্তার করা হয়।\nগ্রেপ্তারকৃতরা হলেন- মো. আশিক (২৫), মো. আজিজুল হক (৩৫), মো. মিজানুর রহমান মিজান (৪৩), নাজমুল হুদা (৩১), সিমা আক্তার (২৩), হেলেনা বেগম (৪২), এবং পলি আক্তার (৪৩)। তাদের কাছ থেকে ১৭টি পাসপোর্ট, ১৪টি বিভিন্ন ব্যাংকের চেক বই, ২টি এটিএম কার্ড, ১৫টি বিভিন্ন ব্যাংকে টাকা জমা প্রদানের বই, ২টি হিসাব নথি, ২টি এনআইডি, ১০টি মোবাইল ফোন এবং নগদ ৫৬ হাজার ৬৭০ টাকা জব্দ করা হয়।\nগ্রেপ্তারকৃতদের জিজ্ঞাসাবাদের বরাত দিয়ে র‍্যাব জানায়, বিদেশে কর্মসংস্থানের প্রলোভন দেখিয়ে দীর্ঘদিন যাবৎ এই অপরাধের সঙ্গে সম্পৃক্ত রয়েছেন তারা। সংঘবদ্ধ চক্রটি বিদেশি চক্রের যোগসাজসে অবৈধভাবে ইউরোপে মানব পাচার করে আসছে। এই সিন্ডিকেটটি তিনটি ধাপে কাজগুলো করত বলে জানা গেছে।\nযেভাবে মানুষ বাছাই করে তারা\nর‍্যাব সূত্র জানায়, বিদেশে গমনেচ্ছুদের নির্বাচনকালে এই চক্রের দেশিয় এজেন্টরা প্রত্যন্ত অঞ্চলের অল্প আয়ের মানুষদের স্বল্প খরচে উন্নত দেশে গমনের প্রলোভন দেখিয়ে আকৃষ্ট করে থাকে। ভাগ্য পরিবর্তনের আশায় অনেকেই তাদের প্রস্তাবে সাড়া দেয়। বিদেশে গমনের ক্ষেত্রে পাসপোর্ট তৈরি, ভিসা সংগ্রহ, টিকিট ক্রয় ইত্যাদি কার্যাবলী এই সিন্ডিকেটের তত্ত্বাবধানে সম্পন্ন হয়ে থাকে। পাসপোর্ট ও অন্যান্য নথিগুলো পাচারচক্র নিজেদের নিয়ন্ত্রণে রেখে দেয়। পরবর্তীতে তাদেরকে এককালীন বা ধাপে ধাপে টাকা নিয়ে ইউরোপের পথে পাড়ি দেওয়ার ব্যবস্থা করা হয়। সিন্ডিকেটের সদস্যরা প্রার্থীদের সামর্থ অনুযায়ী ধাপ নির্বাচন করে থাকে। ইউরোপ গমনের ক্ষেত্রে তারা ৭-৮ লাখ টাকার বেশি অর্থ নিয়ে থাকে; এরমধ্যে সাড়ে ৪ থেকে ৫ লাখ টাকা লিবিয়ায় গমনের আগে এবং বাকি আড়াই থেকে ৩ লাখ টাকা লিবিয়ায় গমনের পর ভিকটিমের স্বজনের নিকট থেকে নেয়।\nযেভাবে বাংলাদেশ থেকে লিবিয়ায়\nর‍্যাব জানায়, গ্রেপ্তারকৃত সিন্ডিকেটটি বর্তমানে বাংলাদেশ হতে ‘মধ্যপ্রাচ্যের মাধ্যমে লিবিয়া’ রুট ব্যবহার করছে। বাংলাদেশ থেকে গমনের পর মধ্যপ্রাচ্যে তাদেরকে বিদেশি এজেন্টদের যোগসাজসে ৭-৮ দিন অবস্থান করানো হয়। বেনগাজি (লিবিয়া) আনতে বেনগাজি হতেই এজেন্টরা কথিত ‘মারাকাপা’ নামে একটি ডকুমেন্ট দুবাইতে পাঠিয়ে থাকে। যা লিবিয়াতে যাত্রার আগে দুবাইয়ে অবস্থানরত ইউরোপ গমনাচ্ছুদের কাছে হস্তান্তর করা হয়। পরে সেসব ডকুমেন্টসহ বিদেশি এজেন্টদের সহায়তায় তাদের বেনগাজিতে পাঠানো হয়। এরপর তাকে বেনগাজি থেকে ত্রিপোলিতে স্থানান্তর করা হয়ে থাকে। পরে তাদেরকে স্বল্প সময়ের মধ্যপ্রাচ্যে ট্রানজিট করিয়ে সরাসরি লিবিয়ায় পাঠানো হয়। এই চক্রের বাংলাদেশি সিন্ডিকেটের সদস্য রুবেল দুবাইতে অবস্থান করে তাদের সব কার্যক্রম মনিটরিং করছে।\nলিবিয়া থেকে ইউরোপ যেভাবে\nর‍্যাবের সূত্র জানায়, বিদেশ গমনেচ্ছুরা ত্রিপোলিতে পৌঁছানোর পর লিবিয়া এজেন্টদের সহায়তায় ‘গাজী’, ‘কাজী’ ও ‘বাবুল’ নামে তিন বাংলাদেশি তাদের গ্রহণ করে সেখানে তাদের কয়েকদিন অবস্থান করিয়ে থাকে। ত্রিপোলিতে অবস্থানকালীন সিন্ডিকেটটি বাংলাদেশে অবস্থানরত প্রতিনিধি দ্বারা ইউরোপ গমনাচ্ছুদের আত্বীয়-স্বজন থেকে অর্থ আদায় করে থাকে। এরপর সিন্ডিকেট সদস্যদের কাছ থেকে অথের্র বিনিময়ে ইউরোপে পাচারের উদ্দেশ্যে গমনেচ্ছুদের হস্তান্তর করা হয়। এই সিন্ডিকেট তাদের নিয়ন্ত্রণাধীন একটি নির্দিষ্ট স্থানে অবস্থান করিয়ে থাকে। এরপর গমনেচ্ছুদের সমুদ্রপথ অতিক্রম করার জন্য নৌযান চালনা এবং দিক নির্ণয়যন্ত্র পরিচালনাসহ আনুসাঙ্গিক বিষয়ের উপর নানাবিধ প্রশিক্ষণ দিয়ে থাকে।\nএকটি নির্দিষ্ট দিনের ভোরে একসঙ্গে কয়েকটি নৌযান লিবিয়া হয়ে তিউনেশিয়া উপকূলীয় চ্যানেলের হয়ে ইউরোপের পথে রওনা দেয়। এভাবে ঝুঁকিপূর্ণ পথে গমনকালে ভিকটিমরা ভূমধ্যসাগরে হরহামেশাই দূর্ঘটনার শিকার হয়। এতে কারও কারও জীবনাবসান হয়ে থাকে। ভূমধ্যসাগরের নৌকায় চড়াকে সিন্ডিকেটের লোকজন ‘গেম’ বলা হয়ে থাকে। অর্থাৎ, সেখানে ঝুঁকি আছে, আবার রয়েছে উন্নত জীবনের হাতছানি।\nগ্রেপ্তারকৃদের জিজ্ঞাসাবাদের বরাত দিয়ে র‍্যাব আরও জানায়, ভূমধ্যসাগরের বিগত কয়েকটি নৌকাডুবি ও গুলি করে হত্যার ঘটনায় নিখোঁজ-নিহত বাংলাদেশিদের রুবেল সিন্ডিকেট পাচার করেছে। চক্রের মাধ্যমে অনেকে অবৈধপথে ইউরোপে গমনাগমন করেছে আবার অনেকেই প্রতারণার শিকার হয়েছে। এ চক্রের গ্রেপ্তারকৃতরা বাংলাদেশি বলে জানা গেছে।\nরুবেল সিন্ডিকেট’র মূল হোতা রুবেল। তিনি দুবাইতে অবস্থান করে অবৈধ পাচার চক্রটি নিয়ন্ত্রণ করছে। রুবেল ২০১২-২০১৭ সাল পর্যন্ত লিবিয়া অবস্থানের মাধ্যমে আন্তর্জাতিক মানবপাচার চক্রের সঙ্গে বিশেষ যোগসাজস হয়। বর্তমানে বাংলাদেশ দূতাবাস, লিবিয়াতে মানবপাচার সংক্রান্ত রুবেলের বিরুদ্ধে অভিযোগ রয়েছে বিধায় তিনি দুবাইয়ে অবস্থান করে সিন্ডিকেটটি পরিচালনা করছে। রুবেল বাংলাদেশে তার পরিবারের সদস্য ও নিকট আত্মীয়-স্বজনের মাধ্যমে মূল নেটওয়ার্কটি পরিচালনা করছে।\nএ চক্রের কেন্দ্রবিন্দুতে জড়িত রয়েছে রুবেলের স্ত্রী গ্রেপ্তারকৃত সীমা, ভাগনে গ্রেপ্তারকৃত আশিক, দুই বোন যথাক্রমে গ্রেপ্তারকৃত হেলেনা ও পলি। তারা পাসপোর্ট মজুদ, সংগ্রহ ও অর্থ লেনদেনে বিশেষ ভূমিকা পালন করে। রুবেল সিন্ডিকেট’র বাংলাদেশে মানবপাচারকারীর মূল হোতা ও প্রধান সমন্বয়ক গ্রেপ্তারকৃত আশিক। তিনি বাংলাদেশে সিন্ডিকেটটি পরিচালনা করছেন। তিনি এসএসসি পাস, এইচএসসিতে অকৃতকার্য হন। পরবর্তীতে ২ বছর মধ্যপ্রাচ্যে ছিল। ২০১৯ হতে তিনি ঢাকার কেরানীগঞ্জে অবস্থান করে অবৈধ মানবপাচারের ব্যবসা নিয়ন্ত্রণ করেন।\nজানা গেছে, আশিক মূলত তার মামা রুবেলের কাছ থেকে ভিসা সংগ্রহ করে থাকে। তার মূল দায়িত্ব গমনেচ্ছুদের বাংলাদেশ হতে দুবাই পাঠানো। চক্রটির বাংলাদেশি সিন্ডিকেটে প্রায় ২৫ জন সদস্য আছে। চক্রটি বিগত প্রায় দুবছর যাবৎ কার্যক্রম পরিচালনা করছে বলে গ্রেপ্তারকৃতরা জানান। বাংলাদেশের মাদারীপুর, শরিয়তপুর, গোপালগঞ্জ ও ফরিদপুর ইত্যাদি এলাকায় চক্রটি বিশেষভাবে সক্রিয়। এ ছাড়া, সিলেট, সুনামগঞ্জ, নোয়াখালী, ব্রাহ্মণবাড়িয়াতে তাদের এজেন্ট রয়েছে বলে জানায় গ্রেপ্তারকৃতরা।\nসম্প্রতি আইন-শৃঙ্খলা বাহিনীর মানবপাচার বিরোধী অভিযান বৃদ্ধি পেয়েছে। তাই চক্রটি বাংলাদেশের অভ্যন্তরে পাসপোর্ট বহনের ক্ষেত্রে কৌশলগত কারণে সাধারণত কুরিয়ার সার্ভিস ব্যবহার করে থাকে। এই সিন্ডিকেট সদস্যদের বিভিন্ন ব্যাংকে বেশ কয়েকটি অ্যাকাউন্ট আছে বলে জানা যায়। এ ছাড়া কয়েকজনের মোবাইল ব্যাংকিং ব্যবসা রয়েছে।\nM Fahim Faisal Saron


বাজারে আসছে Nokia-এর ছয় স্মার্টফোন, জেনে নিন দাম ও ফিচার | nokia-android-phone-lineup-gets-a-big-push-as-six-new-affordable-phones-announced– News18 Bangla\nNOKIA ANDROID PHONE LINEUP GETS A BIG PUSH AS SIX NEW AFFORDABLE PHONES ANNOUNCED AC\nবাজারে আসছে Nokia-এর ছয় স্মার্টফোন, জেনে নিন দাম ও ফিচার!\nকেমন দেখতে হয়েছে ফোনগুলি? জেনে নেওয়া যাক বিশদে!\nNokia: আগামী দু'-তিন মাসের মধ্যে বেশ কয়েকটি স্মার্টফোন নিয়ে হাজির হচ্ছে Nokia। সম্প্রতি HMD Global-এর তরফে এক ঘোষণায় জানিয়ে দেওয়া হল এই ফোন লঞ্চের কথা। এক্ষেত্রে এপ্রিল থেকে জুন মাস পর্যন্ত বাজারে আসছে G,C ও X সিরিজের Nokia X20, Nokia X10, Nokia G20, Nokia G10, Nokia C20 ও Nokia C10 ফোন। কেমন দেখতে হয়েছে ফোনগুলি? জেনে নেওয়া যাক বিশদে!\nএই মাস থেকেই কয়েকটি দেশে বিক্রি শুরু হয়ে যাবে Nokia C20 ও Nokia G10। পরের মাসে অর্থাৎ মে মাস থেকে বাজারে পাওয়া যাবে Nokia G20 ও Nokia X20। সব শেষে অর্থাৎ জুনের দিকে বাজারে আসতে পারে Nokia X10। ফোন প্রস্তুতকারী সংস্থার তরফে জানানো হয়েছে, কোয়ালকম স্ন্যাপড্রাগনন (Qualcomm Snapdragon 480) প্রসেসরে চলবে Nokia X সিরিজের ফোনগুলি। থাকবে 5G কানেক্টিভিটি। এক্ষেত্রে X20 ফোনে থাকছে ৬৪ মেগা পিক্সেল ক্যামেরা। অন্যদিকে Nokia X10-এ রয়েছে ৪৮ মেগা পিক্সেল ক্যামেরা। সংস্থা সূত্রে খবর, মিডনাইট সান ও নর্ডিক ব্লু কালার অপশনে পাওয়া যাবে Nokia X20। ফোনে সর্বোচ্চ ব়্যামের পরিমাণ ৮ GB ও অনবোর্ড স্টোরেজের পরিমাণ ১২৮ GB। ফোনটির দাম শুরু হচ্ছে €৩৪৯ থেকে। অর্থাৎ ভারতীয় মুদ্রায় প্রায় ৩১,০০০ টাকার কাছাকাছি।\nদুর্দান্ত ব্যাটারি ব্যাক-আপ দিতে সক্ষম Nokia G20 ও Nokia G10। দু'টি ফোনই অ্যান্ড্রয়েড ১১ এডিশনে চলবে। ফোন প্রস্তুতকারী সংস্থা সূত্রে খবর, নাইট ও গ্লেসিয়ার কালার অপশনে পাওয়া যাবে Nokia G20। এক্ষেত্রে ৪ GB+ ৬৪ GB ও ৪ GB +১২৮ GB স্টোরেজ অপশনে পাওয়া যাবে ফোনটি। বর্তমানে এই ফোনের দাম €১৫৯। অর্থাৎ ভারতীয় মুদ্রায় প্রায় ১৪,১৪০ টাকা। অন্য দিকে, ৩ GB+ ৩২ GB ও ৪ GB + ৬৪ GB স্টোরেজ অপশনে পাওয়া যাবে Nokia G10। এক্ষেত্রে নাইট ও ডাস্ক কালার অপশনে পাওয়া যাবে ফোনটি। বর্তমানে ফোনটির দাম €১৩৯। অর্থাৎ ভারতীয় মুদ্রায় প্রায় ১২,৩৬১ টাকা।\nএগুলির পাশাপাশি অ্যান্ড্রয়েড গো ভার্সনেই চলবে Nokia C20 ও Nokia C10। ফোন প্রস্তুতকারী সংস্থা সূত্রে খবর, স্যান্ড ও ডার্ক ব্লু কালার অপশনে পাওয়া যাবে Nokia C20। উল্লেখ্য, ১ GB+ ১৬ GB ও ২ GB +৩২ GB স্টোরেজ অপশনে পাওয়া যাবে ফোনটি। Nokia C20-এর দাম শুরু হচ্ছে €৮৯ থেকে। অন্য দিকে, ১ GB+১৬ GB, ১GB+৩২GB ও ২GB+১৬GB স্টোরেজ অপশনে পাওয়া যাবে Nokia C10। মোট দু'টি অর্থাৎ লাইট পার্পল ও গ্রে কালার অপশনে পাওয়া যাবে এই ফোন। দাম শুরু হচ্ছে €৭৫ থেকে। যা ভারতীয় মুদ্রায় ৬,৬৭০ টাকা।\nএই বিষয়ে HMD Global-এর CMO স্টিফেন টেলর (Stephen Taylor) জানান, গত এক বছর নিঃসন্দেহে অত্যন্ত কঠিন সময়। প্রতিটি ব্যবসায়িক ক্ষেত্রে একাধিক প্রতিবন্ধকতা দেখা গিয়েছে। আপাতত সেই পরিস্থিতি থেকে বেরিয়ে ফের ফিরে দাঁড়ানোর চেষ্টা করা হচ্ছে। বলা বাহুল্য, দীর্ঘ দিন ধরে Nokia ডিভাইজের প্রতি মানুষজনের একটি চাহিদা রয়েছে। যা ক্রমে বেড়েছে। তা সে বেসিক রেঞ্জের কোনও ফোন হোক বা স্মার্টফোন- মানুষজনের এই চাহিদা, বিশ্বাস ও ব্র্যান্ডের প্রতি ভরসার কথা মাথায় রেখেই সংস্থার তরফে এই পদক্ষেপ করা হয়েছে। আশা করি মানুষজনের চাহিদা পূরণ করতে সক্ষম হবে নতুন ফোনগুলি।


রাষ্ট্রসংঘে পাকিস্তানকে দুরমুশ ভারতের - Bengali Oneindia\njust now রামনবমীর পতাকায় আগুন, উত্তেজনা ছড়াল দুর্গাপুরে! পরিস্থিতি নিয়ন্ত্রণে কমব্যাট ফোর্স\n20 min ago ওষুধের দোকান থেকে 'তোলা'র দাবি, না পাওয়ার বোমা বিস্ফোরণ! চাঞ্চল্য ছড়াল কলকাতায়\n31 min ago আইপিএল ২০২০: 'দুশোর ক্লাবে' বিরাট কোহলি, চেন্নাইয়ের টার্গেট কত\n| Published: July 8 2020, 18:05 [IST]\nপাকিস্তান বারবার রাষ্ট্রসংঘের মাটিতে ভারতকে পর্যুদস্ত করার পথে এগিয়েছে। সাম্প্রতিককালে করাচি স্টক এক্সচেঞ্জের হামলাতেও ভারতকে কাঠগড়ায় দাঁড় করাতে চেয়েছিল পাকিস্তান। তবে ১৯ টি দেশের মদত ভারতের দিকে থাকায় , তা করতে পারেনি পাকিস্তান। এবার তার পাল্টা জবাবে রাষ্ট্রসংঘের মঞ্চে ইমরানের দেশকে দুরমুশ করে ছেড়ে দিল ভারত।\nভারতের চরম জবাব\nপাকিস্তানকে 'আন্তর্জাতিক সন্ত্রাসবাদের এপিসেন্টার' বলে আখ্যা দিয়েছে ভারত। রাষ্ট্রসংঘের তরফে , মহামারীর আবহে সন্ত্রাসবাদ বিষয়ক এক আলোচনাসভায় কার্যত একের পর এক তোপ ইমরানে দেশের দিকে নিক্ষেপ করেছে মোদীর ভারত। এদিন দিল্লির তরফে সাফ পাকিস্তানের নাম করেই জানানো হয়েছে, গোটা বিশ্ব যখন মহামারীর আতঙ্কের গ্রাসে ভুগছে , তখন পাকিস্তান সন্ত্রাসে মদত দিচ্ছে। পাশাপাশি ভারতের দাবি, পাকিস্তান থেকে জঙ্গিরা ভারতে এসে অস্ত্র পাচারের মতো চোরা কারবার ছড়াচ্ছে। লকডাউনের পরিস্থিতি বানচাল করছে।\nভারত কী জানিয়েছে?\nবিশ্বমঞ্চে ভারত জানিয়েছে, মহামারীর মৃত্যুমিছিলের আবহে পাকিস্তানের মতো সন্ত্রাসবাদী দেশ কেবলমাত্র মিথ্যা প্রচার চালিয়ে যাচ্ছে। যা সম্পূর্ণ ভিত্তিহীন তথ্য , তাই পাকিস্তান বারবার আওড়াচ্ছে। পাশাপাশি, ভারতের অভ্যন্তরীণ বিষয়ে একাধিকবার নাক গলাবার চেষ্টা করেছে পাকিস্তান।\nবিশ্বসন্ত্রাসের আঁতুরঘর ও পাকিস্তান\nএদিন ভারত জানিয়েছে, অন্য দেশের সম্পর্কে কথা বলার আগে পাকিস্তান নিজের মাটিতে যেভাবে একের পর এক জঙ্গিঘাঁটি গড়ে তুলেছে তার দিকে নজর দিক। নিজের দেশের দিকে তাকিয়ে দেখুক। এবিষয়ে গোটা বিশ্বকে একজোট হয়ে পাকিস্তানের ওপর চাপ বাড়ানোর আর্জিও করে ভারত।\nবালুচিস্তান ও খাইবার পাখতুনখোয়া প্রসঙ্গ\nভারত এদিন সাফ ভাষায় জানিয়ে দিয়েছে যে , একের পর এক পাকিস্তানি এলাকায় মানবাধিকার লঙ্ঘন করছে ইসলামাবাদ। বালুচিস্তান, খাইবার পাখতুনখোয়া, এবং পাকিস্তান অধিকৃত কাশ্মীর এর অন্যতম উদাহরণ। এছাড়াও পাকিস্তান সেদেশের মাটিতে আহমেদি, ক্রিস্টান, হিন্দু শিখের মতো সংখ্যালঘুদের ওপর বারবার অত্যাচার চালিয়ে আসছে।\npakistan india un balochistan পাকিস্তান ভারত বালোচিস্তান\nIndia attacks Pakistan in UN over Balochistan and POk issue\nStory first published: Wednesday, July 8, 2020, 18:05 [IST]


গ্রহণের সময় যুগান্তকারী আবিষ্কার, সূর্যগ্রহণকে ঘিরে এরকমই কিছু অজানা তথ্য! » বিস্তারিত ভেতরে দেখুন\nসূর্য গ্রহণ নিয়ে চারি দিকে প্রচুর হ’ইচ’ই। একই সঙ্গে গ্রহণকে কেন্দ্র করে মানুষের মনে ঘুরেছো বহু রকম প্রশ্ন। যেমন, বছরে কতবার হয় গ্রহণ?\nতারমধ্যে কতবার সূর্যগ্রহণ হয় আর কতবার চন্দ্রগ্রহণ হয় জানেন কি? একশো বছরে কতবার গ্রহণ হয়ে থাকে? শুনলে অবা’ক হবেন গ্রহণেরও আবার হাইব্রিড আছে!\nযে দেশে গ্রহণকে ঘিরে এত কুসং’স্কার সেই ভারতেই গ্রহণের সময় আবিষ্কার হয়েছিল বিজ্ঞানের একটি অসাধারণ বস্তু। কিন্তু সেটি কি?\nকলকাতার পজিশনাল অ্যাস্ট্রোনমির অধিকর্তা সঞ্জীব সেন বলেন, এক বছর সময় কালের মধ্যে মোট সাত বার গ্রহণ হতে পারে। এরমধ্যে পাঁচবার সূর্যগ্রহণ আর দুবার চন্দ্রগ্রহণ ঘটতে পারে।\nতবে কখনও কখনও সাত বারের মধ্যে চারবার সূর্যগ্রহণ আর তিনবার চন্দ্রগ্রহণ হতে পারে। কিন্তু বছরে সবচেয়ে কম কতবার গ্রহণ হতে পারে? সঞ্জীব বাবু জানান, বছরে সবচেয়ে কম দু’বার গ্রহণ হতে পারে, তবে সে ক্ষেত্রে দু’বারই হবে সূর্য গ্রহণ।\nজ্যোতির্বিজ্ঞানীদের পরিসং’খ্যান বলছে ১০০ বছরে মো’টামু’টি ২৩৮ বার গ্রহণ হয়ে থাকে। এরমধ্যে ৩৫ শতাংশ হবে আংশিক গ্রহণ, ২৭ শতাংশ হবে পূর্ণ গ্রহণ, ৩৩ শতাংশ হবে এবারের মত বলয় গ্রাস গ্রহণ।\nআর পাঁচ শতাংশ হবে হাইব্রিড গ্রহণ। মনে অবশ্যই প্রশ্ন আসে হাই’ব্রিড গ্রহণ আবার কি রকম হয়? সঞ্জীব বাবু জানাচ্ছেন, যখন পূর্ণ এবং ব’লয় গ্রা’স গ্রহণ একসঙ্গে হয় তখন তাকে জ্যোতির বিজ্ঞানের ভাষায় হাই’ব্রিড গ্রহণ বলা হয়।\nতবে হাইব্রিড গ্রহণের সাক্ষী হতে পারা একটি বিরল অভিজ্ঞতা। এই ধরনের গ্রহণ সাধারণত হয়ে থাকে আঠারো বছর এগারো দিন আট ঘন্টা পর। জ্যোতির্বিজ্ঞানের ভাষায় যাকে বলা হয় সারস সাইকেল।\nগ্রহণের সময় ভারতের মাটিতে হয়েছিল একটি যুগান্তকারী আবিষ্কার। ১৮৬৮ সালের ১৮ অগস্ট ফ্রান্সের জ্যোতির্বিজ্ঞানী জ্যাঁসে দক্ষিণ ভারতের গুন্টুরে তামাক ক্ষেতে মধ্যে দাঁড়িয়ে একটি পূর্ণ গ্রা’স গ্রহণ দেখছিলেন।\nসেই সময় তিনি হিলিয়াম গ্যাস আবিষ্কার করেন। গবেষণাগারে হিলিয়াম গ্যাসের আবিষ্কার এরপরে হয়েছিল। সূত্র : নিউজ ১৮


'Get ready for the struggle when the power is gone', Sharad Pawar tells to the NCP leaders\nHome Latest News Political Crisis in Maharashtra: ‘ক্ষমতা গেলে সংগ্রামের জন্য প্রস্তুত হন’, নেতাদের বার্তা...\nমহানগর ডেস্ক: দিনদিন অস্বস্তি বাড়ছে মহারাষ্ট্রের (Maharashtra) রাজনৈতিক মহলে। পরিস্থিতি বিচার-বিবেচনা করতে এনসিপি (NCP) সুপ্রিমো শরদ পাওয়ারের (Sharad Pawar) বাসভবনে বৃহস্পতিবার বৈঠক বসেছিল জাতীয়তাবাদী কংগ্রেস পার্টির। যত দিন এগোচ্ছে তত বিধায়কদের সংখ্যা কমছে শিবসেনায় (Shivsena)। প্রসঙ্গে পাওয়ার নেতাদেরকে বলেছেন যে, ক্ষমতা যদি হারিয়ে যায় তবে আরও বড় রাজনৈতিক সংগ্রামের জন্য নিজেদের প্রস্তুত করুন।\nএনসিপি সভাপতির কথায়, “আমরা যদি ক্ষমতা হারাই তবে, রাজনৈতিক সংগ্রামের জন্য প্রস্তুত থাকুন”। দলীয় সূত্রে, ‘উদ্ধব ঠাকরেকে পরিস্থিতি সামলানোর জন্য কঠোর ব্যবস্থা নেওয়ার পরামর্শ দেওয়া হয়েছে। যাই সিদ্ধান্ত নেওয়া হবে সঙ্গে থাকবে ন্যাশনালিস্ট কংগ্রেস পার্টি’। পাটিলের বক্তব্য, শরদ পাওয়ার বলেছেন তাঁদের দল মহারাষ্ট্রের মুখ্যমন্ত্রীকে সমর্থন করতে যা করার দরকার তাই করবে। জিতেন্দ্র আওহাদ, হাসান মুশরিফ, জয়ন্ত পাটিল, দিলীপ ওয়ালসে এদিন এনসিপি সুপ্রিমোর বাসভবনে বৈঠকে বসেছিলেন।\nআরও পড়ুন: মোহর মোহর চিৎকার! সামনে যেতেই চক্ষুচড়কগাছ প্রত্যক্ষদর্শীদের\nসর্বভারতীয় এক সংবাদমাধ্যমকে জয়ন্ত পাটিল বলেছেন, আমরা উদ্ধব ঠাকরের সঙ্গে রয়েছি। যতক্ষণ না বিধায়করা বেরিয়ে এসে বলছেন যে তারা একনাথ শিন্ডের সঙ্গে আছেন, ততক্ষণ কিছুই বলা যাবে না। একজন আসল শিব সৈনিক কখনও এমন বিদ্রোহ করতে পারেনা। যদি শিবসেনা থেকে যায়, তাহলে সরকার টিকে থাকবে। তাঁর বক্তব্য, শিন্ডে এবং কিছু বিরোধী বিধায়কদের সঙ্গে যোগাযোগ সংক্রান্ত বিষয়ে তাঁর কোনও ধারণা নেই। সরকার ক্ষমতা হারালে, এনসিপি বিরোধী দলে বসবে।\nএএনআইকে পাটিল বলেছেন, সরকার থাকলে আমরা ক্ষমতায় থাকব, সরকার গেলে আমরা বিরোধী দলে বসব। তাঁর কথায়, আমি মনে করি না যে একটি রাজ্যে নতুন করে সরকার গঠন করতে, অন্য রাজ্যে গিয়ে নিজের শক্তি দেখাতে হবে।\nPrevious articleKolkata : মোহর মোহর চিৎকার! সামনে যেতেই চক্ষুচড়কগাছ প্রত্যক্ষদর্শীদের\nNext articleDA: বড় খবর, জুলাই থেকে সরকারি কর্মচারীদের মহার্ঘ ভাতা বৃদ্ধির সম্ভাবনা


গ্রন্থঃ সূনান আত তিরমিজী (তাহকীককৃত) | অধ্যায়ঃ ৩০/ তাকদীর (كتاب القدر عن رسول الله ﷺ) - Read Hadith online from Bangla Hadith (বাংলা হাদিস)\nসূনান আত তিরমিজী (তাহকীককৃত) ৩০/ তাকদীর (كتاب القدر عن رسول الله ﷺ)\nপরিচ্ছেদঃ ১. তাকদীর বিষয়ে তর্ক-বিতর্ক করা নিষেধ\n২১৩৩। আবূ হুরাইরা (রাঃ) হতে বর্ণিত আছে, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম কোন একসময় আমাদের সামনে এসে দেখলেন যে, আমরা তাকদীর বিষয়ক তর্কে-বিতর্কে লিপ্ত হয়েছি। তিনি ভীষণ রাগান্বিত হলেন, এতে তার মুখমণ্ডল এমন লালবর্ণ ধারণ করল যেন তার দুই গালে ডালিম নিংড়িয়ে দেয়া হয়েছে। তারপর তিনি বললেনঃ তোমরা কি এজন্য আদেশপ্রাপ্ত হয়েছ, না আমি তোমাদের প্রতি এটা নিয়ে প্রেরিত হয়েছি? এ বিষয়ে তোমাদের পূর্ববর্তী জনগণের যখনই বাক-বিতণ্ডা করেছে তখনই তারা ধ্বংস হয়েছে। আমি দৃঢ় প্রতিজ্ঞার সাথে তোমাদেরকে বলছিঃ তোমরা এ বিষয়ে কখনো যেন বিতর্কে লিপ্ত না হও।\nহাসান, মিশকাত (৯৮, ৯৯)।\nআবূ ঈসা বলেন, উমার, আইশা ও আনাস (রাঃ) হতেও এ অনুচ্ছেদে হাদীস বর্ণিত আছে। এ হাদীসটি গারীব। আমরা এ বিষয়ে সালিহ আল-মুররীর বর্ণনা ব্যতীত আর কিছু জানি না। তার আরো কিছু গারীব পর্যায়ভুক্ত একক বর্ণনা আছে।\n"The Messenger of Allah(s.a.w) came out to us while we were discussing about Al-Qadar. He became angry such that his face became red, as ifapomegranate was bursting through his cheeks. He said: 'Is this what I ordered you to do?' - or: 'Is this what I have been sent to you with? The people before you were only ruined when they differed about this matter. I order you [I order you] to not debate about it.'"\n৩০/ তাকদীর (كتاب القدر عن رسول الله ﷺ)\nপরিচ্ছেদঃ ২. আদম (আঃ) ও মূসা (আঃ)-এর পারস্পরিক বিতর্ক\n২১৩৪। আবূ হুরাইরা (রাঃ) হতে বর্ণিত আছে, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ (রূহ জগতে) আদম (আঃ) ও মূসা (আঃ) পরস্পর বিতর্কে লিপ্ত হন। মূসা (আঃ) আদম (আঃ)-কে বলেনঃ আপনি তো সেই আদম, যাকে আল্লাহ তা'আলা নিজ হাতে বানিয়েছেন এবং আপনার মধ্যে তার রূহ সঞ্চার করেছেন। আর আপনিই মানবজাতির বিপথগামী ও তাদেরকে জান্নাত হতে বহিষ্কারের কারণ হলেন? রাসূলুল্লাহ সাল্লাল্লাহু আলাইহি ওয়াসাল্লাম বলেনঃ তারপর আদম (আঃ) বললেনঃ আপনিই তো মূসা, আল্লাহ তা'আলা তার সাথে কথা বলার জন্য আপনাকে মনোনীত করেছেন। আপনি এরূপ একটি কাজের জন্য আমাকে অভিযুক্ত করছেন, যা করার সিদ্ধান্তকে আল্লাহ তা'আলা আসমান-যামীন সৃষ্টির পূর্বেই আমার জন্য লিখে রেখেছেন। রাসূলুল্লাহ সাল্লাল্লাহু আলাইহি ওয়াসাল্লাম বলেনঃ তারপর সেই বিতর্কে আদম (আঃ) মূসা (আঃ)-এর উপর বিজয়ী হন।\nসহীহ, ইবনু মা-জাহ (৮০), বুখারী, মুসলিম।\nআবূ ঈসা বলেন, উমার ও জুনদাব (রাঃ) হতেও এ অনুচ্ছেদে হাদীস বর্ণিত আছে। এ হাদীসটি হাসান সহীহ এবং সুলাইমান আত-তাইনী-আমাশের সূত্রে গারীব। আর আমাশের কিছু শিষ্য-আমাশ হতে, তিনি আবূ সালিহ হতে, তিনি আবূ হুরাইরা (রাঃ) হতে, তিনি রাসূলুল্লাহ সাল্লাল্লাহু আলাইহি ওয়াসাল্লাম হতে এই সূত্রে একইরকম হাদীস বর্ণনা করেছেন। আর কিছু বর্ণনাকারী আমাশ হতে, তিনি আবূ সালিহ হতে, তিনি আবূ সাঈদ (রাঃ) হতে, তিনি রাসূলুল্লাহ সাল্লাল্লাহু আলাইহি ওয়াসাল্লাম হতে বর্ণনা করেছেন। এ হাদীসটি আবূ হুরাইরা (রাঃ)-এর বরাতে রাসূলুল্লাহ সাল্লাল্লাহু আলাইহি ওয়াসাল্লাম হতে একাধিক সূত্রে বর্ণিত আছে।\nপরিচ্ছেদঃ ৩. সৌভাগ্য ও দুর্ভাগ্য\n২১৩৫৷ আবদুল্লাহ ইবনু উমার (রাঃ) হতে বর্ণিত আছে, তিনি বলেন, উমর (রাঃ) প্রশ্ন করেন, হে আল্লাহর রাসূল (সাল্লাল্লাহু আলাইহি ওয়াসাল্লাম) আমলের ক্ষেত্রে আপনার অভিমত কি? আমরা যেসব কাজ করি তা কি নতুনভাবে ঘটল না আগে থেকেই নির্ধারিত হয়ে আছে? তিনি বললেনঃ হে খাত্তাবের পুত্র! তা আগে থেকেই নির্ধারিত হয়ে আছে। আর সকলের করণীয় বিষয় সহজ করে রাখা হয়েছে। যারা সৌভাগ্যবানদের অন্তর্ভুক্ত তারা অবশ্যই সাওয়াবের কাজ সম্পাদন করে আর যারা দুর্ভাগ্যবানদের অন্তর্ভুক্ত তারা দুর্ভাগ্যজনক কাজই সম্পাদন করে থাকে।\nআবূ ঈসা বলেন, আলী, হুযাইফা ইবনু উসাইদ, আনাস ও ইমরান ইবনু হুসাইন (রাঃ) হতেও এ অনুচ্ছেদে হাদীস বর্ণিত আছে। এ হাদীসটি হাসান সহীহ।\n২১৩৬। আলী (রাঃ) হতে বর্ণিত আছে, তিনি বলেন, কোন একদিন আমরা রাসূলুল্লাহ সাল্লাল্লাহু আলাইহি ওয়াসাল্লামের সাথে অবস্থান করছিলাম। তিনি তখন কাঠি দিয়ে মাটির মধ্যে দাগ কাটছিলেন। হঠাৎ আকাশের দিকে মাথা উঠিয়ে তিনি বললেনঃ তোমাদের মাঝে এমন কোন ব্যক্তি নেই যার ঠিকানা জাহান্নামে বা জান্নাতে চিহ্নিত করে বা লিপিবদ্ধ করে রাখা হয়নি। তারা প্রশ্ন করলেন, হে আল্লাহর রাসূল (সাল্লাল্লাহু আলাইহি ওয়াসাল্লাম)। তাহলে আমরা কি (সেই লেখার উপর) নির্ভর করে থাকবো না? তিনি বললেনঃ না, বরং কাজ সম্পাদন করতে থাক। কেননা, যাকে যে কাজের উদ্দেশ্যে সৃষ্টি করা হয়েছে তার জন্য সেই কাজকে সহজ করে দেয়া হয়।\nপরিচ্ছেদঃ ৪. আমল শেষ অবস্থার উপর নির্ভরশীল\n২১৩৭। আবদুল্লাহ ইবনু মাসউদ (রাঃ) হতে বর্ণিত আছে, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম আমাদেরকে বলেছেন, আর তিনি তো সত্যবাদী ও সত্যবাদী বলে স্বীকৃতঃ তোমাদের সকলেই তার মায়ের গর্ভে সৃষ্টির চল্লিশদিন পর্যন্ত (জমাট বাঁধা) শুক্ররূপে সমন্বিত হতে থাকে, তারপর রক্তপিণ্ডরূপে চল্লিশদিন বিদ্যমান থাকে, তারপর অনুরূপ দিনে গোশতপিণ্ডের রূপ ধারণ করে। তারপর আল্লাহ তা'আলা তার নিকট একজন ফিরিশতা প্রেরণ করেন এবং তার মধ্যে রূহ সঞ্চার করেন। আর চারটি বিষয়ে তাকে আদেশ করা হয়। সুতরাং তার রিযিক, মৃত্যু, তার কার্যক্রম এবং সে সৌভাগ্যবান না দুর্ভাগ্যবান এই বিষয়গুলো সেই ফিরিশতা লিখে দেন।\nসেই সত্তার শপথ, যিনি ব্যতীত আর কোন মাবুদ নেই! তোমাদের মধ্যে কোন ব্যক্তি জান্নাতীদের আমল করতে থাকে, এমনকি তার ও জান্নাতের মাঝে মাত্র একহাত ব্যবধান থাকে। এমতাবস্থায় তার সেই ভাগ্যের লেখা তার সামনে উপস্থাপন করা হয়, তখন জাহান্নামীদের আমলের উপর তার পরিসমাপ্তি ঘটে, ফলে সে জাহান্নামেই চলে যায়। আর তোমাদের কোন ব্যক্তি জাহান্নামীদের কর্ম সম্পাদন করতে থাকে, এমনকি তার ও জাহান্নামের মাঝে মাত্র একহাত পরিমাণ দূরত্ব থাকে। এমতাবস্থায় তার সামনে ভাগ্যের সেই লেখা এসে। হাযির হয় এবং জান্নাতীদের আমলের উপর তার পরিসমাপ্তি ঘটে, ফলে সে জান্নাতে চলে যায়।\nআবূ ঈসা বলেন, এই হাদীসটি হাসান সহীহ। মুহাম্মাদ ইবনু ইবনু ওয়াহব হতে, তিনি আবদুল্লাহ ইবনু মাসউদ (রাঃ) হতে বর্ণিত আছে, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম আমাদেরকে বলেছেন...... পূর্বোক্ত হাদীসের অনুরূপ। আবূ ঈসা বলেন, আবূ হুরাইরা ও আনাস (রাঃ) হতেও এ অনুচ্ছেদে হাদীস বর্ণিত আছে।\nবর্ণনাকারী বলেন, আহমাদ ইবনুল হাসানকে আমি বলতে শুনেছি, আমি আহমাদ ইবনু হাম্বলকে বলতে শুনেছিঃ আমি আমার চোখে ইয়াহইয়া ইবনু সাঈদ আল-কাত্তানের মতো ব্যক্তিত্ব আর দেখিনি। এই সনদসূত্রে বর্ণিত হাদীসটি হাসান সহীহ। আমাশের সূত্রে শুবা ও সাওরীও একইরকম হাদীস বর্ণনা করেছেন। মুহাম্মাদ ইবনু আলা ওয়াকী হতে, তিনি আমাশ হতে, তিনি যাইদ হতে অনুরূপ বর্ণনা করেছেন।\nপরিচ্ছেদঃ ৫. প্রত্যেক শিশু প্রকৃতিগত স্বভাবের উপর জন্মগ্রহণ করে\n২১৩৮। আবূ হুরাইরা (রাঃ) হতে বর্ণিত আছে, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ আল্লাহ্ তা'আলার বিধানের অনুগত হিসাবেই প্রত্যেকটি সন্তান জন্ম নেয়। তারপর তার বাবা-মা তাকে ইয়াহুদী, খৃষ্টান অথবা মুশরিক হিসাবে গড়ে তোলে। বলা হলো, হে আল্লাহর রাসূল (সাল্লাল্লাহু আলাইহি ওয়াসাল্লাম)। যেসব সন্তান এর আগেই (শিশু থাকাবস্থায়) মৃত্যুবরণ করে? তিনি বললেনঃ তারা (জীবিত থাকলে) কি ধরনের আমল করত সে বিষয়ে আল্লাহ তা'আলা অধিক অবগত।\nসহীহ, ইরওয়া (১২২০), বুখারী, মুসলিম।\nউপরোক্ত হাদীসের অনুরূপ হাদীস বর্ণিত আছে আবূ কুরাইব ও হুসাইন ইবনু হুরাইস হতে, তারা ওয়াকী হতে, তিনি আমাশ হতে, তিনি আবূ সালিহ হতে, তিনি আবূ হুরাইরা (রাঃ) হতে, তিনি রাসূলুল্লাহ সাল্লাল্লাহু আলাইহি ওয়াসাল্লাম হতে। আর এই হাদীসে “ইউলাদু আলাল-মিল্লাতি”-এর স্থলে “ইউলাদু আলাল ফিতরাতি” (প্রকৃতিগত স্বভাবের উপর জন্ম নেয়) বাক্য এসেছে।\nআবূ ঈসা বলেন, এ হাদীসটি হাসান সহীহ। এই হাদীসটি শুবা ও অন্যান্যরা আমাশ হতে, তিনি আবূ সালিহ হতে, তিনি আবূ হুরাইরা (রাঃ) হতে, তিনি রাসূলুল্লাহ সাল্লাল্লাহু আলাইহি ওয়াসাল্লাম হতে বর্ণনা করেছেন। তাতেও “ইউলাদু আলাল ফিতরাতি” উল্লেখ আছে। আসওয়াদ ইবনু সারী হতেও এ অনুচ্ছেদে হাদীস বর্ণিত আছে।\nপরিচ্ছেদঃ ৬. দু’আ ব্যতীত ভাগ্যের পরিবর্তন হয় না\n২১৩৯। সালমান (রাঃ) হতে বর্ণিত আছে, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ দু'আ ব্যতীত অন্য কোন কিছুই ভাগ্যের পরিবর্তন করতে পারে না এবং সৎকাজ ব্যতীত অন্য কোন কিছুই হায়াত বাড়াতে পারে না।\nআবূ ঈসা বলেন, আবূ উসাইদ (রাঃ) হতেও এ অনুচ্ছেদে হাদীস বর্ণিত আছে। এ হাদীসটি হাসান এবং সালমান (রাঃ)-এর বর্ণনা হিসাবে গারীব। আমরা এ হাদীসটি শুধুমাত্র ইয়াহইয়া ইবনুষ যুরাইসের সূত্রে জেনেছি। আবূ মাওদূদ দুই ব্যক্তি। এ দুজনের মধ্যে একজনের নাম ফিযযাহ, আল-বাসরী যিনি এ হাদীসটি বর্ণনা করেছেন। অন্যজন হলেন আবদুল আযীয ইবনু আবী সুলাইমান আল-মাদানী। আর তারা ছিলেন সমসাময়িক।\nবর্ণনাকারীঃ সালমান ফারিসী (রাঃ)\nপরিচ্ছেদঃ ৭. আল্লাহ তা'আলার দুই আঙ্গুলের মধ্যে সমস্ত অন্তর অবস্থিত\n২১৪০। আনাস (রাঃ) হতে বর্ণিত আছে, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম এই দু’আ অধিক পাঠ করতেনঃ হে অন্তরসমূহের পরিবর্তনকারী! আমার অন্তরকে তোমার দ্বীনের উপর প্রতিষ্ঠিত (দৃঢ়) রাখো। আমি বললাম, হে আল্লাহর রাসূল (সাল্লাল্লাহু আলাইহি ওয়াসাল্লাম)। আমরা ঈমান এনেছি আপনার উপর এবং আপনি যা নিয়ে এসেছেন তার উপর। আপনি আমাদের ব্যাপারে কি কোনরকম আশংকা করেন? তিনি বললেনঃ হ্যাঁ, কেননা, আল্লাহ তা'আলার আঙ্গুলসমূহের মধ্যকার দুটি আঙ্গুলের মাঝে সমস্ত অন্তরই অবস্থিত। তিনি যেভাবে ইচ্ছা তা পরিবর্তন করেন।\nআবূ ঈসা বলেন, নাওয়াস ইবনু সাম্আন, উম্মু সালামা, আব্দুল্লাহ ইবনু আমর ও আইশা (রাঃ) হতেও এ অনুচ্ছেদে হাদীস বর্ণিত আছে। এ হাদীসটি হাসান। আমাশ-আবৃ সুফিয়ান হতে, তিনি আনাস (রাঃ)-এর সূত্রে একাধিক বর্ণনাকারী একইরকম হাদীস বর্ণনা করেছেন। কেউ কেউ আমাশ-আবৃ সুফিয়ান হতে, তিনি জাবির (রাঃ) হতে, তিনি রাসূলুল্লাহ সাল্লাল্লাহু আলাইহি ওয়াসাল্লাম হতে অনুরূপ হাদীস বর্ণনা করেছেন। আনাস (রাঃ)-এর সূত্রে আবূ সুফিয়ানের বর্ণিত হাদীসটি অনেক বেশি সহীহ।\nপরিচ্ছেদঃ ৮. জান্নাতী ও জাহান্নামীদের জন্য একটি করে গ্রন্থ আল্লাহ তা’আলা লিপিবদ্ধ করে রেখেছেন\n২১৪১। আবদুল্লাহ ইবনু আমর (রাঃ) হতে বর্ণিত আছে, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম দুটি গ্রন্থ তার দুই হাতে নিয়ে আমাদের নিকট এসে বললেনঃ তোমরা এই দুটি গ্রন্থের ব্যাপারে কি জান? আমরা বললাম, না, হে আল্লাহর রাসূল (সাল্লাল্লাহু আলাইহি ওয়াসাল্লাম)। তবে যদি আপনি আমাদেরকে জানিয়ে দিন। তিনি তার ডানহাতের গ্রন্থের দিকে ইশারা করে বললেনঃ এটা রাব্বুল আলামীনের পক্ষ হতে একটি কিতাব। এতে জান্নাতী সকল ব্যক্তির নাম, তাদের বাপ-দাদার নাম ও তাদের গোত্রের নাম লিখা আছে। আর শেষে এর যোগফল রয়েছে এবং এতে কম-বেশি করা হবে না। তারপর তিনি তার বামহাতের গ্রন্থের দিকে ইশারা করে বললেনঃ এটাও আল্লাহ রাব্বুল আলামীনের পক্ষ হতে একটি গ্রন্থ। এতে জাহান্নামী সকল ব্যক্তির নাম, তাদের বাপ-দাদার নাম ও গোত্রের নাম লিখা আছে। এর শেষেও যোগফল রয়েছে। এতে কখনো কমানো-বাড়ানো হবে না। তার সাহাবীগণ বলেন, হে আল্লাহর রাসূল (সাল্লাল্লাহু আলাইহি ওয়াসাল্লাম)। বিষয়টি এরূপভাবেই চূড়ান্ত হয়ে থাকলে তবে আর আমলের কি প্রয়োজন?\nতিনি বললেনঃ তোমরা সঠিক পথে থেকে সঠিকভাবে কাজ করতে থাক এবং আল্লাহ তা'আলার নৈকট্য হাসিলে চেষ্টা কর। কেননা, জান্নাতী লোকের শেষ মুহুর্তের আমল জান্নাতীদের আমলই হবে, সে পূর্বে যে আমলই করুক না কেন। আবার জাহান্নামীর শেষ মুহুর্তের কাজ জাহান্নামীদের আমলই হবে, সে পূর্বে যে আমলই করুক না কেন। তারপর রাসূলুল্লাহ সাল্লাল্লাহু আলাইহি ওয়াসাল্লাম তার দুইহাতে ইশারা করেন এবং কিতাব দুটি ফেলে দিয়ে বলেনঃ তোমাদের প্রভু তার বান্দাহদের আমল চূড়ান্ত করে ফেলেছেন। একদল জান্নাতে প্রবেশ করবে আর অন্যদল জাহান্নামে প্রবেশ করবে।\nহাসান, মিশকাত (৯৬), সহীহাহ (৮৪৮), আযযিলা-ল (৩৪৮)।\nকুতাইবা-বাকর ইবনু মুযার হতে, তিনি আবূ কাবীল (রাহঃ) হতে এই সূত্রে উপরোক্ত হাদীসের মতো হাদীস বর্ণিত আছে। আবূ ঈসা বলেন, ইবনু উমার (রাঃ) হতেও এ অনুচ্ছেদে হাদীস বর্ণিত আছে। এ হাদীসটি হাসান সহীহ গারীব। আর আবূ কবীলের নাম হুয়াই ইবনু হানী।\n২১৪২। আনাস (রাঃ) হতে বর্ণিত আছে, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ আল্লাহ তা'আলা যদি তার কোন বান্দার কল্যাণ করার ইচ্ছা করেন তাহলে তাকে কাজ করার তাওফিক প্রদান করেন। প্রশ্ন করা হলো, হে আল্লাহর রাসূল! তিনি কিভাবে তাকে কাজ করার তাওফিক দেন? তিনি বললেনঃ তিনি সেই বান্দাহকে মারা যাবার আগে সৎকাজের সুযোগ দান করেন।\nসহীহ, আর-রাওযুন নাযীর (২/৮৭), মিশকাত (৫২৮৮), আযযিলা-ল (৩৯৭-৩৯৯)।\nপরিচ্ছেদঃ ৯. রোগ সংক্রমণ, প্যাচার ডাক বা সফর মাস প্রসঙ্গে অশুভ ধারণা ঠিক নয়\n২১৪৩৷ ইবনু মাসউদ (রাঃ) হতে বর্ণিত আছে, তিনি বলেনঃ কোন কিছুই অন্য কিছুকে সংক্রমণ করতে পারে না। কোন এক মফস্বলের লোক বলল, হে আল্লাহর রাসূল (সাল্লাল্লাহু আলাইহি ওয়াসাল্লাম)। যে উটের লিঙ্গে চর্মরোগ আছে সে তো সব উটকেই চর্মরোগাক্রান্ত করে ফেলে। রাসূলুল্লাহ সাল্লাল্লাহু আলাইহি ওয়াসাল্লাম বললেনঃ তাহলে প্রথম উটটিকে কে চর্মরোগাক্রান্ত করেছিল? ছোয়াচে রোগ বলতে কিছু নেই এবং সফর মাসকেও অশুভ বলে ভাবার মতো কিছু নেই। আল্লাহ তা'আলা সকল প্রাণী সৃষ্টি করেছেন এবং তার জীবনকাল, রিযিক ও বিপদাপদ সবকিছু লিপিবদ্ধ করে দিয়েছেন।\nসহীহ, সহীহাহ (১১৫২)।\nআবূ ঈসা বলেন, আবূ হুরাইরা, ইবনু আব্বাস ও আনাস (রাঃ) হতেও এ অনুচ্ছেদে হাদীস বর্ণিত আছে। আমি মুহাম্মাদ ইবনু আমর ইবনু সাফওয়ান আস-সাকাকী আল-বাসরীকে বলতে শুনেছি, তিনি বলেন, আমি আলী ইবনুল মাদীনীকে বলতে শুনেছিঃ আমি রুকনে ইয়ামানী ও মাকামে ইবরাহীমের মাঝখানে দাড়িয়ে শপথ করে বলতে পারি যে, আবদুর রাহমান ইবনু মাহদী হতে অধিক বড় আলিম আমি আর দ্বিতীয়জন দেখিনি।\nপরিচ্ছেদঃ ১০. তাকদীর ও তার ভাল-মন্দের উপর ঈমান\n২১৪৪। জাবির ইবনু আবদুল্লাহ (রাঃ) হতে বর্ণিত আছে, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ কোন বান্দাহই মু'মিন হতে পারবে না যে পর্যন্ত না সে তাকদীর ও তার ভাল-মন্দের উপর ঈমান আনবে। এমনকি তার নিশ্চিত বিশ্বাস থাকতে হবে যে, যা কিছু ঘটেছে তা কিছুতেই অঘটিত থাকত না এবং যা কিছু ঘটে নাই তা কখনোও তাকে স্পর্শ করবে না।\nসহীহ, সহীহাহ (২৪৩৯)।\n২১৪৫। আলী (রাঃ) হতে বর্ণিত আছে, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ কোন লোকই ঈমানদার হতে পারবে না যে পর্যন্ত না সে চারটি বিষয়ের উপর ঈমান আনবেঃ (১) সে এ কথার সাক্ষ্য দিবে যে, আল্লাহ তা'আলা ব্যতীত আর কোন প্ৰভু নেই এবং আমি মুহাম্মাদ আল্লাহর রাসূল, তিনি আমাকে সত্যসহকারে প্রেরণ করেছেন; (২) মৃত্যুর উপর ঈমান আনবে; (৩) মৃত্যুর পর পুনরুথানে ঈমান আনবে এবং (৪) তাকদীরের উপর ঈমান আনবে।\nমাহমূদ ইবনু গাইলান-নাযার ইবনু শুমাইল হতে, তিনি শুবা (রহঃ) হতে উপরের হাদীসের ন্যায় হাদীস বর্ণনা করেছেন। তবে এই সূত্রে রিবঈ জনৈক লোকের সূত্রে আলী (রাঃ) হতে বর্ণনা করেছেন।\nআবূ ঈসা বলেন, নাযারের বর্ণিত হাদীসের চাইতে আবূ দাউদ কর্তৃকশুবা (রাহঃ)-এর সূত্রে বর্ণিত হাদীসটি অনেক বেশি সহীহ। মানসূর-রিবঈ হতে, তিনি আলী (রাঃ)-এর সূত্রে আরো একাধিক বর্ণনাকারী অনুরূপ বর্ণনা করেছেন। জারূদ আমাদেরকে বলেছেন, আমি ওয়াকীকে বলতে শুনেছিঃ আমি অবগত হয়েছি যে, রিবঈ ইবনু হিরাশ (খিরাশ) তার ইসলামী জীবনে কখনোও একটি মিথ্যা কথাও বলেননি।\nপরিচ্ছেদঃ ১১. যে স্থানে যার মৃত্যু অবধারিত, তার সে স্থানেই মৃত্যু হবে\n২১৪৬। মাতার ইবনু উকামিস (রাঃ) হতে বর্ণিত আছে, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ আল্লাহ তা'আলা যখন যে জায়গায় কারো মৃত্যু হওয়ার ফায়সালা করেন, তখন ঐ জায়গায় গমনের উদ্দেশ্যে তার কোন প্রয়োজন সৃষ্টি করে দেন।\nসহীহ, মিশকাত (১১০), সহীহাহ (১২২১)।\nআবূ ঈসা বলেন, আবূ আযযা (রাঃ) হতেও এ অনুচ্ছেদে হাদীস বর্ণিত আছে। এ হাদীসটি হাসান গারীব। রাসূলুল্লাহ সাল্লাল্লাহু আলাইহি ওয়াসাল্লাম হতে মাতার ইবনু উকামিস (রাঃ)-এর এই হাদীসটি ছাড়া আর কোন হাদীস আছে বলে আমাদের জানা নেই। উপরোক্ত হাদীসের অনুরূপ হাদীস মাহমূদ ইবনু গাইলান মুআম্মাল ও আবূ দাউদ আল-হুফারী-সুফিয়ান (রাহঃ)-এর সূত্রে বর্ণিত আছে।\n২১৪৭। আবূ আযযা (রাঃ) হতে বর্ণিত আছে, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ যখন আল্লাহ তা'আলা কোন জায়গায় কোন বান্দাহর মৃত্যু হওয়া অবধারিত করেন তখন তার জন্য সেই জায়গায় যাওয়ার প্রয়োজন সৃষ্টি করে দেন।\nআবূ ঈসা বলেন, এ হাদীসটি সহীহ। আবূ আযযা (রাঃ) রাসূলুল্লাহ সাল্লাল্লাহু আলাইহি ওয়াসাল্লামের সাহচর্য পেয়েছেন। তার নাম ইয়াসার ইবনু আবদ। আবূল মালীহ-এর নাম আমির ইবনু উসামা ইবনু উমাইর আল-হুযালী। তিনি যাইদ ইবনু উসামা নামেও পরিচিত।\nপরিচ্ছেদঃ ১২. ঝাড়ফুঁক বা ঔষধ কোন কিছুই আল্লাহ্ নির্ধারিত তাকদীর রদ করতে পারে না\n২১৪৮। আবূ খিযামা (রহঃ) হতে তার পিতার সূত্রে বর্ণিত আছে, এক ব্যক্তি রাসূলুল্লাহ সাল্লাল্লাহু আলাইহি ওয়াসাল্লামের নিকটে এসে বলেন, আমরা এই যে ঝাড়ফুঁক করাই বা ঔষধ ব্যবহারে চিকিৎসা গ্রহণ করি বা অন্য কোন উপায়ে প্রতিরোধমূলক ব্যবস্থা নেই এগুলো কি আল্লাহ তা'আলা নির্ধারিত ভাগ্যের কিছু বাতিল করতে পারে বলে আপনি মনে করেন? তিনি বললেনঃ তোমাদের এসব চেষ্টা-তদবীরও আল্লাহ তা'আলা নির্ধারিত ভাগ্যের অন্তর্গত।\nযঈফ, (১৯৮৩) নং হাদীস পূর্বে আলোচিত হয়েছে।\nআবূ ঈসা বলেন, এ হাদীসটি যুহরী ব্যতীত আরো কেউ বর্ণনা করেছেন বলে আমরা জানি না। অবশ্য একাধিক রাবী এ হাদীসটি সুফিয়ান (রহঃ)-এর সূত্রে যুহরী হতে তিনি আবূ খিযামা হতে তার পিতার সূত্রে বর্ণনা করেছেন। এ বর্ণনাটি অনেক বেশী সহীহ। আর অনেকেই যুহরী (রাহঃ) হতে তিনি আবূ খিযামা হতে তার পিতার সূত্রে এরকমই বর্ণনা করেছেন।\nপরিচ্ছেদঃ ১৩. তাকদীরে অবিশ্বাসী কাদারিয়াদের প্রসঙ্গে\n২১৪৯। ইবনু আব্বাস (রাঃ) হতে বর্ণিত আছে, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ আমার উম্মাতের দুই ধরনের লোক, যাদের জন্য ইসলামের কোন অংশ নেইঃ মুরজিআ ও কাদারিয়া।\nযঈফ, মিশকাত (১০৫) আযযিলাল (৩৩৪, ৩৩৫)\nআবূ ঈসা বলেন, এই অনুচ্ছেদে উমার, ইবনু উমার ও রাফি ইবনু খাদীজ (রাঃ) হতেও হাদীস বর্ণিত আছে। এই হাদীসটি হাসান গারীব। মুহাম্মাদ ইবনু রাফি-মুহাম্মাদ ইবনু বিশর হতে তিনি সাল্লাম ইবনু আবূ আমরাহ হতে তিনি ইকরিমা হতে তিনি ইবনু আব্বাস (রাঃ) হতে তিনি রাসূলুল্লাহ সাল্লাল্লাহু আলাইহি ওয়াসাল্লাম হতে একই রকম বর্ণনা করেছেন। মুহাম্মাদ ইবনু রাফি বলেন, মুহাম্মাদ ইবনু বিশর-আলী ইবনু (রাঃ) হতে তিনি রাসূলুল্লাহ সাল্লাল্লাহু আলাইহি ওয়াসাল্লাম হতে উপরে বর্ণিত হাদীসের মত বর্ণনা করেছেন।\nপরিচ্ছেদঃ ১৪. বার্ধক্য ও মৃত্যুর বিপদ অনতিক্রম্যনীয়\n২১৫০। আবদুল্লাহ (রহঃ) হতে তার পিতা শিখখীর (রাঃ)-এর সূত্রে বর্ণিত আছে, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ আদম-সন্তানের রূপক আকৃতির সাথে তার পাশেই থাকে নিরানব্বই ধরনের মৃত্যু সংঘটিত হওয়ার মতো বিপদ। সে এ সকল বিপদ অতিক্রম করে যেতে পারলে উপনীত হয় বার্ধক্যে, অবশেষে মারা যায় (বার্ধক্য ও মৃত্যুর বিপদ হতে আর মুক্তি পায় না)।\nবর্ণনাকারীঃ আবদুল্লাহ বিন শিখখীর (রাঃ)\nপরিচ্ছেদঃ ১৫. আল্লাহর ফায়সালার উপর সন্তুষ্ট থাকা\n২১৫১। সা'দ (রাঃ) হতে বর্ণিত আছে, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ আদম-সন্তানের জন্য আল্লাহ যা ফায়সালা করে রেখেছেন তাতে সন্তুষ্ট থাকাই হল তার সৌভাগ্য। আর আল্লাহ তা'আলার নিকট কল্যাণ প্রার্থনা করা ছেড়ে দেয়াই হচ্ছে তার দুর্ভাগ্য এবং আল্লাহ তা'আলার ফায়সালার উপর নাখোশ হওয়াও তার দুর্ভাগ্য।\nযঈফ, যঈফা (১৯০৬), তা’লীকুর রাগীব (১/২৪৪)\nআবূ ঈসা বলেন, এ হাদীসটি গারীব। শুধুমাত্র মুহাম্মাদ ইবনু আবূ হুমাইদের সূত্রেই আমরা এ হাদীস জেনেছি। তাকে হাম্মাদ ইবনু আবূ হুমাইদও বলা হয়। তিনি হলেন আবূ ইবরাহীম আল-মাদানী। হাদীসবেত্তাদের মতে তিনি তেমন মজবুত রাবী নন।\nপরিচ্ছেদঃ ১৬. ভাগ্য অবিশ্বাসীদের পরিণতি\n২১৫২। নাফি (রহঃ) হতে বর্ণিত আছে, ইবনু উমার (রাঃ)-এর নিকট একটি লোক এসে বলল, অমুকে আপনাকে সালাম দিয়েছেন। তিনি বললেন, আমি জানতে পারলাম, সে নাকি বিদ'আতী। সে যদি প্রকৃতপক্ষেই তা-ই হয় তাহলে আমার পক্ষ হতে তাকে সালাম বলবে না। কেননা, আমি রাসূলুল্লাহ সাল্লাল্লাহু আলাইহি ওয়াসাল্লামকে বলতে শুনেছিঃ আমার উম্মাতের কাদারিয়া তাকদীর অস্বীকারকারী আকীদা পোষণকারীদের মধ্যে ভূমিধস, চেহারা বিকৃতি ঘটবে।\nআবূ ঈসা বলেন, এ হাদীসটি হাসান সহীহ গারীব। আবূ সাখরের নাম হুমাইদ ইবনু যিয়াদ।


আমরা আসলে নিয়ন্ত্রণ কিছুটা শিথিল করছি: জিমি ওয়েলস | বিজ্ঞান পরিবেশ | DW | 09.02.2009\nঅনলাইন পোর্টাল উইকিপিডিয়ার প্রতিষ্ঠাতাদের একজন জিমি ওয়েলস৷ এটি পৃথিবীর বৃহত্তম এনসাইক্লোপিডিয়া হিসেবে পরিচিত৷ ২০০১ সালে তিনি উইকিপিডিয়া চালু করেন এবং বর্তমানে তিনি উইকিমিডিয়া ফাউন্ডেশনের ট্রাস্টি বোর্ডের একজন সদস্য৷\nজিমি ওয়েলস এর মতে, জার্মানদের এনসাইক্লোপিডিয়ার প্রতি দীর্ঘদিনের ভালবাসা রয়েছে৷\nএছাড়া জিমি ওয়েলস বাণিজ্যিক প্রতিষ্ঠান উইকিয়া এরও প্রতিষ্ঠাতা৷ ২০০৬ সালে টাইমস নির্বাচিত পৃথিবীর সবচেয়ে প্রভাবশালী ব্যক্তিদের একজন তিনি৷ সম্প্রতি উইকিপিডিয়া ও তাঁর কর্মজীবনের নানা বিষয় নিয়ে জিমি ওয়েলসের মুখোমুখি হয়েছিল ডয়চে ভেলে৷ প্রশ্নের উত্তরে তিনি তুলে ধরেছেন উইকিপিডিয়ার নানা দিক৷\nডয়চে ভেলে: কয়েক সপ্তাহ আগে গুগল ঘোষণা করেছে যে, উইকিপিডিয়ার প্রতিদ্বন্দ্বী ''নল'' এক লাখ এন্ট্রির লক্ষ্যমাত্রা ছাড়িয়ে গেছে৷ নলকে আপনি কতোটা গুরুত্বপূর্ণ প্রতিদ্বন্দ্বী হিসেবে দেখেন?\nজিমি ওয়েলসঃ আমি নলকে আদৌ প্রতিদ্বন্দ্বী মনে করি না৷ উইকিপিডিয়ার মতো নলের তেমন কিছুই নেই এবং উইকিপিডিয়ার পর্যায়ে আসার মতো কোন সম্ভাবনাও নলের নেই৷\nনলের ওয়েব ডিজাইনটি অনেকটাই ব্লগিং ধাঁচের৷ তারা খুব স্পষ্টভাবেই বলে যে, তারা মানুষের কাছ থেকে তাদের মতামত প্রত্যাশা করে৷ তাদের কোন সম্পাদকীয় কাঠামো নেই কিন্তু আমরা একটি প্রমিত মান ধরে রাখার জন্য এ কাঠামোর উপর সবসময় গুরুত্ব দিয়ে থাকি৷\nব্রিটানিকা ও জার্মানির ব্রোকহাউজ এর মতো অন্যান্য এনসাইক্লোপিডিয়াগুলোও এখন অনলাইনে চলে আসছে৷ এতে কি আপনাদের প্রতিযোগিতা আরো কঠিন হচ্ছে বলে আপনি মনে করেন ?\nআমি এটাকে ইতিবাচক বলেই মনে করি৷ আমাদের সাথে প্রতিযোগিতা করা তাদের জন্য খুবই কঠিন হবে কারণ উইকিপিডিয়া একটি অলাভজনক সেবামূলক উদ্যোগ যেখানে কোন বিজ্ঞাপন থাকে না৷\nফরাসীদের চেয়ে জার্মানরা বেশি ভালো ইংরেজি বলে তাই তারা তাড়াতাড়ি উইকিপিডিয়া শিখে ফেলে এবং আন্তর্জাতিক গোষ্ঠীর সাথে যোগাযোগে সক্ষম হয়৷\nএছাড়া আমরা যে কোন প্রতিষ্ঠান বা সবাইকে এ ধরণের উদ্যোগ নেয়ার জন্য স্বাগত জানাই৷ আমরা আসলে প্রতিযোগিতামূলক নয় বরং সহযোগিতামূলক সংস্থা৷ আমরা সবকিছু বিনামূল্যে দিয়ে থাকি সুতরাং কারো সাথে কোন প্রতিযোগিতার কথা আমরা ভাবি না৷\nআগামীতে উইকিপিডিয়ার সাথে এনসাইক্লোপিডিয়া ব্রিটানিকা বা ব্রোকহাউজ এর সহযোগিতামূলক সম্পর্কের বিষয়ে আপনার মতামত কী?\nসহযোগিতার একটি বড় ক্ষেত্র হতে পারে এই যে, উইকিপিডিয়া যেসব ছবি ব্যবহার করেছে, এর অনেকগুলোই তারা পুনঃব্যবহার করতে পারে৷ আমি যতটুকু জানি, তারা লাইসেন্সড ছবি ব্যবহার করতে গিয়ে তাদের বাজেটের একটি বিরাট অংক ব্যয় করে ফেলছে, যে খরচটা তাদের কমানো প্রয়োজন৷ আমরা আমাদের ছবিগুলো বিনামূল্যে দিয়ে থাকি সুতরাং তারা এগুলো ব্যবহার করলে আমরা স্বাগত জানাবো৷\nসিনেটর টেড কেনেডির মারা যাওয়া সংক্রান্ত একটি ভুল তথ্য উইকিপিডিয়ায় প্রকাশের পর এর উপাদানসমূহ প্রকাশের পূর্বে আরো কড়াকড়িভাবে তা যাচাই করার নিয়ম করেছেন৷ বাধাহীন তথ্য প্রবাহ নিশ্চিত করার উইকিপিডিয়ার যে লক্ষ্য এটা কি তার পরিপন্থি নয়?\nপ্রবন্ধ, নিবন্ধ প্রকাশে পুরোপুরি বাধা দেয়াটা হচ্ছে প্রোটেকশন৷ আমরা সেটা সাধরণত করতে চাই না বরং আমরা যে নিয়ন্ত্রণের কথা বলেছি তা আসলে সেমি-প্রোটেকশন৷\nযখন একটি প্রবন্ধ সেমি-প্রোটেক্টেড, তখন আপনার নিজস্ব এ্যাকাউন্ট থাকলে চার দিনের মধ্যে এটার কিছু সম্পাদনা করার সুযোগ থাকে৷ আমরা কয়েক বছর আগে যখন সেমি-প্রোটেকশনের কথা বলেছিলাম তখন গণমাধ্যম অঙ্গনে একেবারে হৈচৈ পড়ে গিয়েছিল৷ কিন্তু আমরা আসলে নিয়ন্ত্রণ কিছুটা শিথিল করছি৷ আগে যাদের সম্পাদনা করার কোন সুযোগ ছিলনা তারা এখন সম্পাদনা করার সুযোগ পাবেন৷ ফলে এটা প্রকৃতপক্ষে সূক্ষ পরিবর্তন৷\nউইকিপিডিয়ায় বর্তমানে আপনার সবচেয়ে পছন্দের বিষয়টি কী এবং কেন?\nআমি সবসময় অদ্ভুত, মজাদার ও ভিন্নধর্মী প্রবন্ধ পছন্দ করি৷ এগুলোর একটি হচ্ছে ‘ইনহেরেন্টলি ফানি ওয়ার্ডস' যা শুধুমাত্র ইংরেজি ভার্সনেই আছে৷ এটা আমি খুব পছন্দ করি৷ এখানে অনেক বিখ্যাত কৌতুক অভিনেতা বলেছেন কিভাবে কৌতুক উপস্থাপন করার সময় কিছু শব্দ অন্যগুলোর চেয়ে বেশি উপভোগ্য হয়ে ওঠে৷ এখানে তাঁরা বলেছেন, জার্মান ভাষার শব্দগুলো ইংরেজ ভাষা-ভাষীদের কাছে খুব মজার শোনায়৷\nজিমি ওয়েলস বাণিজ্যিক প্রতিষ্ঠান উইকিয়া এরও প্রতিষ্ঠাতা৷\nআপনি উইকিপিডিয়া এবং ফেসবুকেও বলেছেন যে, আপনি বেশ কিছুদিন থেকে জার্মান ভাষা শিখছেন৷ আপনার কি কোন প্রিয় জার্মান শব্দ আছে?\nগ্লোকেনস্পিয়েল যার অর্থ চূড়ার ঘন্টা৷\nএটা আপনার কেন পছন্দ?\nআমি জানিনা৷ তবে শুধুমাত্র এ জন্য হতে পারে যে, এটা শুনতে খুব ভালো লাগে এবং এটা হাসির উদ্রেক করে৷\nইংরেজির পরে জার্মান ভাষা কেন উইকিপিডিয়ার কাছে সবচেয়ে গুরুত্বপূর্ণ ভাষা? স্প্যানিশ, চীনা কিংবা জাপানী ভাষা নয় কেন?\nবেশ কিছু কারণ রয়েছে৷ একটি হচ্ছে জার্মানদের এনসাইক্লোপিডিয়ার প্রতি দীর্ঘদিনের ভালবাসা রয়েছে৷ এছাড়া আমি মনে করি যে, ফরাসীদের চেয়ে জার্মানরা বেশি ভালো ইংরেজি বলে তাই তারা তাড়াতাড়ি উইকিপিডিয়া শিখে ফেলে এবং আন্তর্জাতিক গোষ্ঠীর সাথে যোগাযোগে সক্ষম হয়৷\nউইকিপিডিয়া কি আইটিউনস বা ইউটিউব এর মতো বাণিজ্যিক সংস্থাগুলোর সাথে যৌথভাবে কাজ করার কথা ভাবছে?\nএ ধরণের কোন সম্ভাবনা নেই৷ আমরা ভিডিও করতে পারি কিন্তু এটা আমাদের প্রাথমিক লক্ষ্যবস্তু নয়৷ এছাড়া মজাদার বিড়ালের ভিডিও দিয়ে সাইটকে ভারী করার কোন ইচ্ছা আমাদের নেই৷ তবে এটা নয় যে, আমরা বিড়ালের ভিডিওর বিরোধী, বরং এটা আমরা করি না৷\nগুগল এবং ফেসবুকের প্রতিষ্ঠাতারা তাদের সাইটগুলোর মাধ্যমে কোটি কোটি ডলার আয় করেছে৷ এমন সম্ভাবনা কি আছে যে কখনো হয়তো আপনারা উইকিপিডিয়ার পরিবর্তে একটি বাণিজ্যিক সাইট চালু করবেন?\nনা৷ এ ধরণের কোন সম্ভাবনা নেই৷ উইকিপিডিয়ার একটা সাংস্কৃতিক গুরুত্ব রয়েছে৷ এখন থেকে ৫০০ বছর পরে যখন মানুষ ইন্টারনেটের গোড়ার ইতিহাস দেখবে তখন তারা উইকিপিডিয়ার দিকে দৃষ্টি দেবে এবং বলবে, ‘এটা প্রকৃতপক্ষেই খুব গুরুত্বপূর্ণ ছিল যে, মানুষ একটি অ-বাণিজ্যিক প্রচেষ্টার আওতায় ঐক্যবদ্ধ হয়ে তাদের জ্ঞানের বিকাশে আশ্চর্যজনক কাজ করেছে৷' আমিও সেই ইতিহাসের অংশ হতে গর্ব বোধ করি৷\nফেসবুকের মত বানিজ্যিক হবার কোন সম্ভাবনা নেই উইকিপিডিয়ার৷\nবারাক ওবামাই কি প্রথম প্রেসিডেন্ট যিনি প্রকৃতপক্ষে সবচেয়ে ভালোভাবে ইন্টারনেট বোঝেন?\nআমি প্রেসিডেন্ট জিমি কার্টারকে বেশ ভালো জানি এবং ইন্টারনেট এর ব্যাপারে তিনি সত্যিই বেশ বিজ্ঞ৷ আমি যখন তাঁর সাথে দেখা করতে যাই, আমি ভেবেছিলাম তিনি একজন বয়স্ক ভদ্রলোক, আমার কাজ সম্পর্কে হয়তো তাঁর কাছে অনেক কিছু বোঝানো প্রয়োজন হবে৷ কিন্তু আমি খুব আশ্চর্য হয়েছি যে, তিনি উইকিপিডিয়া সম্পর্কে সবকিছু জানেন৷ তিনি সবসময় এটা ব্যবহার করেন এবং এটা কিভাবে সম্পাদনা করা হয় তা-ও বোঝেন৷ তিনি একজন অনন্য ব্যক্তিত্ব৷ তবে আমার আশংকা, জর্জ বুশ ইন্টারনেট সম্পর্কে আদৌ কিছু জানেন না৷\nকিন্তু আমি খুব আনন্দিত হয়েছি সম্প্রতি ওবামার অভিষেক আয়োজনকারীদের কাছ থেকে একটি ফোন পেয়ে৷ তাঁরা ওয়েবসাইট সম্পর্কে কথা বলার জন্য ফোন করেছিলেন৷ কিছু বিষয়ে তাঁরা পরামর্শ চেয়েছিলেন৷\nবর্তমানে অনেক প্রচলিত গণমাধ্যম সংস্থা বেশ কঠিন সমস্যার মুখোমুখি রয়েছে৷ দীর্ঘদিনের প্রতিষ্ঠিত সংবাদপত্রসমূহের বন্ধ হয়ে যাওয়ার ব্যাপারে আপনি কী মনে করেন?\nআমি এটাকে একটা সমস্যা মনে করি তবে এর উত্তর আমার জানা নেই৷ আমি বরং সবচেয়ে বেশি উদ্বিগ্ন এ ব্যাপারে যে ঘটনাস্থল থেকে সংবাদ পাঠানোর হার কমে যাচ্ছে৷ অথচ আমরা চাই যে সাংবাদিকরা ঘটনাস্থল থেকে তথ্য সংগ্রহ করে পরিবেশন করবে৷ শুধুমাত্র ইন্টারনেটে সরবরাহ করা এলোপাতাড়ি খবরের উপর আমরা নির্ভর করতে পারি না৷\nসাক্ষাৎকার নিয়েছেনঃ মিশায়েল কিগে, ভাষান্তর: হোসেইন আব্দুল হাই\nস্বাস্থ্যবিধি মানা হচ্ছে কিনা তা মনিটরিং করা নির্বাচন কশিমনের পক্ষে সম্ভব নয়: রফিকুল ইসলাম 25.01.2022\nআমরা বলেছিলাম নির্বাচনটা স্থগিত করা হোক: অধ্যাপক ডা. মোহম্মদ শহীদুল্লাহ 25.01.2022


সংসদ সদস্যসহ স্থানীয় প্রভাবশালীরা চাপে রাখেন\nপ্রকাশিত: ১৫ অক্টোবর ২০১৯, মঙ্গলবার ০২:৩১ পিএম | আপডেট: ১৫ অক্টোবর ২০১৯, মঙ্গলবার ০২:৩১ পিএম\nঢাকা : রাজনৈতিক চাপে চিড়েচ্যাপ্টা মাঠ প্রশাসনের কর্মকর্তারা। সূত্র বলছে, সরকারের সেবা সাধারণ মানুষের দোরগোড়ায় পৌঁছে দিতে কাজ করেন উপজেলা নির্বাহী কর্মকর্তা-ইউএনও এবং জেলা প্রশাসক-ডিসিরা।\nঅথচ রাজনৈতিক চাপে তাদের বেকায়দায় পড়তে হয় অনেক সময়। বিশেষ করে ইউএনওদের ওপর রাজনৈতিক প্রভাবশালীদের চাপ থাকে সবচেয়ে বেশি। সরকারের সংশ্লিষ্ট সূত্র এসব তথ্য জানিয়েছে।\nবিশ্লেষকরা বলছেন, প্রশাসনে এখন অনেক মেধাবী কর্মকর্তা আছেন। তাদের সততার সঙ্গে এবং চাপবিহীন কাজ করতে দিলে সরকারের সেবা আরো সহজে পৌঁছে দেওয়া সম্ভব।\nঅনুসন্ধানে জানা গেছে, বর্তমানে সারা দেশে ৪১০ জন উপজেলা নির্বাহী কর্মকর্তা কাজ করছেন। তাদের বেশ কয়েকজনের সঙ্গে সরাসরি কথা হয়েছে সোনালীনিউজ-এই প্রতিবেদকের।\nতারা সবাই জানান, রাজনৈতিক প্রভাবশালীদের চাপ সামাল দিতে হয় প্রতিনিয়ত। চাপের কারণে সিদ্ধান্ত বাস্তবায়নেও অনেক সময় সংকটে পড়তে হয়। প্রভাবশালীদের কারণে ইউএনওদের সরকারের বিভিন্ন প্রকল্প বাস্তবায়নে হোঁচট খেতে হয়। তবে প্রকাশ্যে কোনো ইউএনও মুখ খুলতে রাজি হননি।\nজানতে চাইলে মন্ত্রিপরিষদ সচিব মোহাম্মদ শফিউল আলম বলেন, এটা ঠিক; আমাদের মাঠ প্রশাসনকে অনেক চাপ সামাল দিতে হয়। আমার তো মাঝেমধ্যে মনে হয়, অনেক দেশের প্রধানমন্ত্রীকেও এতটা চাপ সামাল দিতে হয় না।\nবেশ কয়েকজন ইউএনও বলেন, স্থানীয় সংসদ সদস্য, উপজেলা পরিষদের চেয়ারম্যান, পৌরসভার মেয়র, ক্ষমতাসীন দলের স্থানীয় নেতারা ইউএনওদের ওপর চাপ তৈরি করে থাকেন প্রতিনিয়ত।\nউন্নয়ন কর্মকাণ্ড বাস্তবায়ন, সরকারের সামাজিক নিরাপত্তা কর্মসূচি বাস্তবায়নসহ সবক্ষেত্রেই তারা নিজেদের খেয়ালখুশির বাইরে প্রশাসনকে যেতে দিতে চান না। জানতে চাইলে টাঙ্গাইলের ঘাটাইল উপজেলার ইউএনও মো. কামরুল ইসলাম বলেন, গতকালও (সোমবার) উপজেলা আইনশৃঙ্খলা রক্ষা কমিটির বৈঠক হয়েছে। তার বিস্তারিত আপডেট স্থানীয় সংসদ সদস্যকে জানিয়েছি। তবে আমি তার থেকে কোনো ধরনের চাপ কিংবা প্রভাব পাইনি।\nকর্মকর্তারা বলছেন, কাজ করতে গিয়ে প্রভাবশালীদের সামাল দিতে অনেক সময়ই কৌশল হাতে নিতে হচ্ছে। অনেক সময় বিরোধ এতটাই প্রকট হচ্ছে যে, সংশ্লিষ্ট ইউএনওকে সরিয়ে দেওয়া হচ্ছে। তারা বলছেন, স্থানীয় সংসদ সদস্য কিংবা অন্য প্রভাবশালী রাজনীতিকরা জনসেবায় যে মানের হওয়া উচিত, অনেকে এর বাইরে।\nতারা প্রকাশ্যে অনেক ভালো ভালো কথা বলেন, সভা-সেমিনারে সুশাসনের কথা বলেন। সংসদে দাঁড়িয়েও অনেক ভালো কথা বলেন। কিন্তু রুমের বাইরে গেলে সব ভুলে যান। প্রশাসন সততার সঙ্গে সেবা দিতে গিয়ে তাদের স্বার্থপরিপন্থী হলে ক্ষুব্ধ হয়ে ওঠেন, বিরোধে জড়িয়ে পড়েন। এমনকি প্রত্যাহারের জন্য উচ্চপর্যায়ে তদবির করে থাকেন।\nপ্রশাসনের কর্মকর্তারা বলছেন, জনপ্রশাসনের বিভিন্ন স্তরে এতটা চাপ অন্যদের নিতে হয়। ইউএনওদের প্রায় ৩০-৩৫ জন প্রভাবশালীকে ম্যানেজ করে সরকারি সেবা দিতে হয়, যার কারণে অনেক সময় বিচ্যুতি বেরিয়ে আসে।\nমন্ত্রিপরিষদ সচিব মোহাম্মদ শফিউল আলম বলেন, অনেক সভা-সেমিনারে এসব নিয়ে কথা হয়। তবে কার্যত কোনো উন্নতি হয় না।\nজানতে চাইলে সংসদ সদস্য মো. আসলামুল হক বলেন, জনপ্রতিনিধি ও প্রশাসন মিলে একসঙ্গে কাজ করতে হবে। এখানে কেউ কারো বিরুদ্ধে নয়। সমন্বিতভাবে কাজ করতে হবে। আমি সেভাবেই কাজ করি। তিনি বলেন, মিরপুরে একসময় সন্ত্রাসের রাজত্ব ছিল। এখন সেটি আর নেই। সবাই মিলে একসঙ্গে কাজ করার ফলে এমনটি হয়েছে।\nসূত্রগুলো বলছে, একাদশ জাতীয় সংসদ নির্বাচন সামনে রেখে আওয়ামী লীগ ইশতেহার দেয়। ভোটের রাজনীতিতে এগিয়ে থাকতে প্রতিশ্রুতি দেন প্রশাসনে স্বচ্ছতা ও জবাবদিহিতার বিষয়টি। একইসঙ্গে নির্বাচনে নিরঙ্কুশ জয়লাভ ক্ষমতাসীনদের আত্মবিশ্বাস বাড়িয়েছে। সরকারের জনগণের প্রতি দায়বদ্ধতা বেড়েছে।\nঅন্যদিকে, দেশের মানুষের শিক্ষা ও আর্থসামাজিক অগ্রগতি তৈরি হয়েছে। ফলে মানুষ এখন আগের থেকে অনেক বেশি সচেতন ও দুর্নীতিবিরোধী মনোভাব লালন করছে।\nজানতে চাইলে সাবেক জনপ্রশাসন সচিব আলী ইমাম মজুমদার বলেন, জনপ্রশাসনে স্বচ্ছতা ও জবাবদিহিতার কথা আওয়ামী লীগ তার নির্বাচনী ইশতেহারে বলেছে। আমরা সরকারের শুদ্ধি অভিযানও দেখছি। এতে পরিস্থিতির কিছুটা উন্নতি হতে পারে। প্রতিটি স্তরে জবাবদিহিতা আনা গেলে মানুষ হয়রানিবিহীনভাবে সেবা পাবে, দুর্নীতি কমবে এবং অর্থের অপচয় কমবে।\nসূত্র বলছে, রূপকল্প-২০২১ এবং ২০৪১-এর উন্নত বাংলাদেশের লক্ষ্য অর্জনে একটি দক্ষ ও জবাবদিহিমূলক সেবামুখী প্রশাসন গড়ে তোলার লক্ষ্যে পরিকল্পনা ও পদক্ষেপ গ্রহণের বিকল্প নেই।\nসরকারের প্রচেষ্টা, তথ্যপ্রযুক্তির উৎকর্ষতা এবং আধুনিক প্রশিক্ষণের ফলে সরকারি দপ্তরে কাজের দক্ষতা ও পরিধি বৃদ্ধি পেয়েছে। সেবা প্রদানের ক্ষেত্রে বর্তমানে বিজ্ঞানভিত্তিক পদ্ধতি প্রয়োগের মাধ্যমে অহেতুক কালক্ষেপণ এবং কাজের জটিলতা কমিয়ে বাস্তবমুখী উদ্যোগ গ্রহণ করা হয়েছে। সুশাসন প্রতিষ্ঠায় এই ধারাকে এগিয়ে নিয়ে যেতে হবে।


ঢাবিতে স্নাতক ১ম বর্ষের ভর্তির আবেদন শুরু | News Bee 24\nHome শিক্ষা ক্যাম্পাস ঢাবিতে স্নাতক ১ম বর্ষের ভর্তির আবেদন শুরু\nঢাবিতে স্নাতক ১ম বর্ষের ভর্তির আবেদন শুরু\nঢাবি করেসপন্ডেন্ট, ঢাবিঃ\nঢাকা বিশ্ববিদ্যালয়ে ২০১৯-২০ শিক্ষাবর্ষে স্নাতক (সম্মান) শ্রেণিতে অনলাইনের মাধ্যমে প্রার্থীদের ভর্তির আবেদন প্রক্রিয়া আজ থেকে শুরু হয়েছে। আগামী ২৭ আগস্ট রাত ১২টা পর্যন্ত অনলাইনে ভর্তির আবেদন করা যাবে।\nসোমবার (৫ আগস্ট) বিকেল চারটায় বিশ্ববিদ্যালয়ের রেজিস্ট্রার ভবনের কেন্দ্রীয় ভর্তি কার্যালয়ে বিশ্ববিদ্যালয়ের উপাচার্য অধ্যাপক ড. মো. আখতারুজ্জামান ভর্তি কার্যক্রম উদ্বোধন করেন।\nপরে উপাচার্য জানান, এবার ২০১৯-২০ শিক্ষাবর্ষে মোট ৭১১৮টি আসন সংখ্যা রয়েছে। এর মধ্যে ক-ইউনিটে ১৭৯৫টি, খ-ইউনিটে ২৩৭৮টি, গ-ইউনিটে ১২৫০টি, ঘ-ইউনিটে ১৫৬০টি এবং চ-ইউনিটে ১৩৫টি আসন রয়েছে। ভর্তির বিস্তারিত তথ্য বিশ্ববিদ্যালয়ের ওয়েব সাইটে পাওয়া যাবে বলে জানিয়েছেন উপাচার্য।\nএবার, বিজ্ঞান অনুষদভুক্ত ‘ক’ ইউনিটের ভর্তি পরীক্ষা ২০ সেপ্টেম্বর, কলা অনুষদভুক্ত ‘খ’ ইউনিটের ভর্তি পরীক্ষা ২১ সেপ্টেম্বর, ব্যবসায় শিক্ষা অনুষদভুক্ত ‘গ’ ইউনিটের ভর্তি পরীক্ষা ১৩ সেপ্টেম্বর, সামাজিক বিজ্ঞান অনুষদভুক্ত ‘ঘ’ ইউনিটের ভর্তি পরীক্ষা ২৭ সেপ্টেম্বর, চারুকলা অনুষদভুক্ত ‘চ’ ইউনিটের সাধারণ জ্ঞান পরীক্ষা ১৪ সেপ্টেম্বর ও অঙ্কন পরীক্ষা অনুষ্ঠিত হবে ২৮ সেপ্টেম্বর।\nএ বছর রাষ্ট্রায়ত্ত চারটি ব্যাংক সোনালী, অগ্রণী, জনতা এবং রূপালী ব্যাংকের মাধ্যমে ভর্তি পরীক্ষার ফি জমা দেওয়া যাবে। টাকা জমা দেয়ার শেষ তারিখ ২৮ আগস্ট বিকেল ৪টা পর্যন্ত।\n‘ক’, ‘খ’, ও ‘ঘ’ ইউনিটের প্রবেশপত্র ডাউনলোড করা যাবে ৩ সেপ্টেম্বর বিকেল ৩টা থেকে পরীক্ষার দিন সকাল ৯টা পর্যন্ত। ‘গ’ ও ‘চ’ ইউনিটের প্রবেশপত্র ডাউনলোড করা যাবে ৩০ আগস্ট বিকাল ৩টা থেকে পরীক্ষার দিন সকাল ৯টা পর্যন্ত।\nএবারের ভর্তি পরীক্ষায় নৈর্ব্যক্তিক প্রশ্নের সঙ্গে থাকছে লিখিত পরীক্ষা। নতুন নিয়মানুযায়ী এবার ৭৫ নম্বরের নৈর্ব্যক্তিক ও ৪৫ নম্বরের লিখিত পরীক্ষার মাধ্যমে প্রথম বর্ষে ভর্তি পরীক্ষা অনুষ্ঠিত হবে। মোট ৯০ মিনিটের মধ্যে নৈর্ব্যক্তিক পরীক্ষার জন্য ৫০ মিনিট এবং লিখিত পরীক্ষার জন্য সময় থাকবে ৪০ মিনিট।\nএবার, ভর্তি পরীক্ষায় ‘ক’ ইউনিটে বিজ্ঞান অনুষদের ডিন অধ্যাপক ড. তোফায়েল আহমদ চৌধুরী, ‘খ’ ইউনিটের জন্য কলা অনুষদের ডিন অধ্যাপক ড. আবু দেলোয়ার হোসেন, ‘গ’ ইউনিটের জন্য ব্যবসায় শিক্ষা অনুষদের ডিন অধ্যাপক ড. শিবলী রুবাইয়াতুল ইসলাম, ‘ঘ’ ইউনিটের জন্য সামাজিক বিজ্ঞান অনুষদের ডিন অধ্যাপক ড. সাদেকা হালিম এবং ‘চ’ ইউনিটে চারুকলা অনুষদের ডিন অধ্যাপক নিসার হোসেন সমন্বয়কের দায়িত্ব পালন করবেন।\nউদ্বোধনী অনুষ্ঠানে অধ্যাপক ড. আবু দেলোয়ার হোসেন, অধ্যাপক ড. তোফায়েল আহমদ চৌধুরী, অধ্যাপক ড. সাদেকা হালিম, জীববিজ্ঞান অনুষদের ডিন অধ্যাপক ড. ইমদাদুল হক, ফার্মেসী অনুষদের ডিন অধ্যাপক ড. এস এম আব্দুর রহমান, অনলাইন ভর্তি কমিটির আহ্বায়ক অধ্যাপক ড. সুব্রত কুমার আদিত্য এবং বিশ্ববিদ্যালয়ের ঊর্ধ্বতন কর্মকর্তারা উপস্থিত ছিলেন।\nPrevious articleমামলা আমলে নিয়েছেন আদালত, তারেকের বিরুদ্ধে গ্রেফতারি পরোয়ানা\nNext article৪ গ্রুপে ভাগ হয়ে লন্ডনে চলছে তারেক শিষ্যদের ঘৃণ্য অপতৎপরতা!


ইনকিলাব ডেস্ক | প্রকাশের সময় : ২৭ জুন, ২০২০, ১০:৪৩ এএম\nপুলিশের ভয়ে চাল রেখে পালিয়ে যায় চোরাকারবারীরা। জামালপুরের ইসলামপুর উপজেলা থেকে পরিত্যক্ত অবস্থায় ৯০০ কেজি চাল উদ্ধার করা হয়েছে। তবে এই চালের কোনো মালিক পাওয়া যায়নি।\nবৃহস্পতিবার (২৫ জুন) দিবাগত রাতে উপজেলার চরগোয়ালিনী ইউনিয়নের কান্দারচর বাজারের ফকিরপাড়া ব্রিজের দক্ষিণ পাশ থেকে বস্তাবন্দি অবস্থায় চালগুলো উদ্ধার করা হয়।\nডিগ্রীর চর পুলিশ তদন্ত কেন্দ্রের উপপরিদর্শক (এসআই) মো. দেলুয়ার হোসেন জানান, ইসলামপুর থানার ভারপ্রাপ্ত কর্মকর্তা (ওসি) মো. আব্দুল্লাহ আল মামুনের গোপন সংবাদের ভিত্তিতে জানতে পারেন কান্দারচর বাজার এলাকায় কিছু চালের বস্তা পড়ে আছে। পরে টিম নিয়ে চাল উদ্ধার অভিযানে যান তিনি। ঘটনাস্থলে পৌঁছে ফকিরপাড়া ব্রিজের দক্ষিণ পাশে পরিত্যক্ত অবস্থায় ৫০ কেজি ওজনের ১৮ বস্তা চাল উদ্ধার করে ফাঁড়িতে নেওয়া হয়।\nতিনি আরও জানান, প্রাথমিকভাবে ধারণা করা হচ্ছে কালোবাজারিরা চালগুলো তাদের গন্তব্যে নেওয়ার পথে পুলিশের ভয়ে ফেলে রেখে চলে যায়। এ চাল সরকারি খাদ্যবান্ধব কর্মসূচির হতে পারে। তবে এ ঘটনায় কাউকে আটক করা সম্ভব হয়নি।\nঘটনাপ্রবাহ: চাল উদ্ধার


সাকিবই কি হচ্ছেন বিশ্বকাপের সেরা খেলোয়াড়!\nস্পোর্টস রিপোর্টার | প্রকাশের সময় : ১৩ জুলাই, ২০১৯, ৮:৫৬ পিএম\nবিশ্ব ক্রিকেটে সব সময়ই সাকিব আল হাসান যেন বাংলাদেশের ঝলমলে মানচিত্র। গেল এক যুগেরও বেশি সময় ধরে তিনি দাপটের সঙ্গেই ক্রিকেট বিশ্বে লাল-সবুজ পতাকা বয়ে চলেছেন। ওয়ানডে ক্রিকেটে সাকিবের অসাধারণ নৈপূণ্য তাকে পৌঁছে দিয়েছে আইসিসির অলরাউন্ডার র‌্যাঙ্কিংয়ের শীর্ষে। বিগত কয়েক বছর ধরে মাঠে নজরকাড়া পারফরমেন্স করে তিনি রেকর্ড বুকেও নাম তুলেছেন অসংখ্য রথি-মহারথির পাশে। তাই সাকিবকে নিয়ে বিশ্বের সব দেশের ক্রিকেটপ্রেমীদের মাঝেই রয়েছে আগ্রহ। আর এই আগ্রহ আরো তীব্রতর হয়েছে এবারের বিশ্বকাপে সাকিবের অসাধারণ কীর্তি’র জন্য। আইসিসি ওয়ানডে বিশ্বকাপের দ্বাদশ আসরে ব্যাট এবং বল হাতে যেন জ্বলে উঠেছিলেন বিশ্বসেরা অলরাউন্ডার সাকিব আল হাসান। বিশ্বকাপে এবার ৮ ইনিংসে ব্যাট করতে নেমে ৮৬.৫৭ গড়ে ৬০৬ রান করেছেন তিনি। দুইটি সেঞ্চুরির সঙ্গে পেয়েছেন পাঁচ ফিফটির দেখাও। লিগ পর্বে বাংলাদেশের খেলা আট ম্যাচে সাকিবের সর্বনি¤œ রান ছিল ৪১। ব্যাট হাতের অবিশ্বাস্য ধারাবাহিকতা সাকিব বল হাতেও ধরে রাখেন। আট ইনিংসে বল হাতে তিনি শিকার করেছেন ১১ উইকেট। শুধুমাত্র ব্যক্তিগত পারফরম্যান্সই নয়, দলের তিন জয়েও গুরুত্বপূর্ণ ভূমিকা ছিল তার। আর এসব কারণেই ইংল্যান্ড-ওয়েলস বিশ্বকাপের সেরা ক্রিকেটারের পুরস্কার জেতার অন্যতম দাবিদার সাকিব। কারণ যে সব মানদন্ডে আইসিসি বিশ্বকাপের সেরা খেলোয়াড় বাছাই করে, সে সব মানদন্ডে যে এখনো অনেক বেশি এগিয়ে রয়েছেন সাকিব আল হাসান। রোববার বিশ্বকাপের ফাইনালে স্বাগতিক ইংল্যান্ডের জো রুট কিংবা নিউজিল্যান্ডের অধিনায়ক কেন উইলিয়ামসন অতিমানবীয় কিছু করে দেখাতে না পারলে, শেষ পর্যন্ত টুর্নামেন্ট সেরার পুরস্কার উঠতে যাচ্ছে সাকিবের হাতেই। যদি তাই হয়, তাহলে প্রথম বাংলাদেশি হিসেবে আইসিসি বিশ্বকাপের সেরা ক্রিকেটারের পুরস্কার জিতবেন তিনি।\nএবারের বিশ্বকাপে দশ দলের মধ্যে অষ্টমস্থান পেয়ে বাংলাদেশ লিগ পর্ব থেকেই বিদায় নিয়েছে। দল খারাপ করলেও ব্যাট এবং বল হাতে সাকিব ছিলেন উজ্জ্বল থেকে উজ্জ্বলতর। বিশ্বকাপে এবার যে তিন ম্যাচে জিতেছে টাইগাররা তার সবগুলোতেই ম্যাচ সেরার পুরস্কার জিতে নেন সাকিব। এমন অবিশ্বাস্য ধারাবাহিক পারফরম্যান্সের পরও সাকিবের টুর্ণামেন্ট সেরা না হওয়ার পিছনে অনেকেই কারণ হিসেবে দেখছিলেন তার দলের বাজে ফলাফলকে। কিন্তু খোদ আইসিসি ইঙ্গত দিয়েছে, বিশ্বকাপের ম্যান অব দ্যা টুর্নামেন্ট হতে পারেন সাকিব আল হাসান। তাদের করা দু’টি টুইট আবারো আলোচনার জন্ম দিয়েছে। এ টুইট নতুন করে প্রশ্ন জাগাচ্ছে, তাহলে কি সাকিবই জিততে যাচ্ছেন বিশ্বকাপের সেরা ক্রিকেটারের পুরস্কার? আইসিসি’র দুইটি টুইটের প্রথমটিতে সাকিব সহ মোট ছয়জন ক্রিকেটারের ছবি দেয়া হয়েছে, যারা টুর্নামেন্ট সেরার পুরস্কার জিততে পারেন। এখানে প্রথমেই ছিলো বিশ্বসেরা অলরাউন্ডার সাকিবের নাম। অন্য টুইটে আইসিসি চলতি বিশ্বকাপের ক্রিকেটারদের ফ্যান্টাসি পয়েন্ট উল্লেখ করেছে। যেখানে সবার চেয়ে এগিয়ে আছেন সাকিব। তার পয়েন্ট ৫১৯। ফাইনালে উঠেছেন এমন ক্রিকেটারদের মধ্যে সেরা ৫-এ আছেন কেবল ইংল্যান্ডের জো রুট। তার পয়েন্ট ৪০৬.৫। ব্যবধান ১১২.৫। ফাইনালের এক ম্যাচে তার পক্ষে সাকিবকে ছাড়িয়ে যাওয়া প্রায় অসম্ভব। তাই বলতেই হচ্ছে- সাকিবই কি হচ্ছেন বিশ্বকাপের সেরা খেলোয়াড়!\nম নাছিরউদ্দীন শাহ ১৩ জুলাই, ২০১৯, ১০:৪৬ পিএম says :00\nবিশ্ব ক্রিকেটের বরন্য রাজকীয় রাজপুত্র এবারের বিশ্ব কাপের একের পর এক ক্রিকেট ইতিহাসের অধ্যায় রচিত হলো। বিশ্ব ক্রিকেট আই সি সি ফটো দিয়ে সম্মানিত করলো সাকিব আল হাসান কে। এই দেশের কোটি কোটি ক্রিকেট অনুরাগী আগামীকাল ফাইনালে পরবর্তী শুভক্ষনের অদির অপেক্ষায় আছি। যদি ব্যতিক্রম কিছু না ঘটে। ক্রিকেটের সব পরিসংখ্যান হিসাবে সাকিব এগিয়ে। আই সি সি যদি নিরাপেক্ষ থাকে। ইনশাআল্লাহ এই বিরল সম্মান আমরা বাংলাদেশের মানুষ পাব। আমাদের ক্রিকেট বোর্ডের উচ্চ পয্যায়ের কর্মকর্তারা নিশ্চয় আন্তর্জাতিক ক্রিকেট আই সি সির সাথে দায়িত্বশীল যোগাযোগ রেখেছেন। টুনামেন্টের শ্রেষ্ঠ খেলোয়াড় হওয়াটাই বাংলাদেশের ক্রিকেট ইতিহাসের কত বড় গৌরবময় ইতিহাস রচিত হবে বলার প্রয়োজন নেই। সাকিব আল হাসান রাষ্ট্রের গুরুত্বপূর্ণ সম্পদ। থাকে রাজকীয় সম্মান দেওয়ার জন্য জাতির ক্রিকেট বোর্ডের সম্মানিত সভাপতি মহোদয়ের নিকট বিনীত অনুরোধ করছি। জনপ্রিয় জাতীয় পত্রিকাই ক্ষুদ্র লিখনের মাধ্যমে।\nম নাছিরউদ্দীন শাহ ১৩ জুলাই, ২০১৯, ১০:৪৭ পিএম says :00\nভারতীয়রা ফাইনালের টিকিট কালোবাজারি করছে!\nভারতীয় ব্যাটসম্যানরা ছক্কা হাঁকালেই মিলবে ফ্রি মদ!


১২ সেপ্টেম্বর থেকেই ক্লাস শুরু: শিক্ষামন্ত্রী – GanoBarta\nস্টাফ রিপোর্টার : ১২ সেপ্টেম্বর থেকে সব শিক্ষাপ্রতিষ্ঠানে শ্রেণিকক্ষে পাঠদান শুরু করার সিদ্ধান্ত নিয়েছে সরকার। রোববার বিকালে আন্তমন্ত্রণালয় বৈঠকে এ সিদ্ধান্ত নেয়া হয়। এদিন বিকাল ৩টার দিকে সচিবালয়ে মন্ত্রিপরিষদ বিভাগের সম্মেলন কক্ষে শিক্ষামন্ত্রী ডা. দীপু মনির সভাপতিত্বে এ বৈঠক শুরু হয়।\nবৈঠকে উপস্থিত ছিলেন কৃষিমন্ত্রী ড. আব্দুর রাজ্জাক, স্থানীয় সরকার, পল্লী উন্নয়ন ও সমবায়মন্ত্রী মো. তাজুল ইসলাম, প্রাথমিক ও গণশিক্ষা প্রতিমন্ত্রী মো. জাকির হোসেন ও যুব ও ক্রীড়া প্রতিমন্ত্রী জাহিদ আহসান রাসেল।\nএ ছাড়া মন্ত্রিপরিষদ বিভাগের সচিব খন্দকার আনোয়ারুল ইসলাম, শিক্ষা মন্ত্রণালয়ের মাধ্যমিক ও উচ্চশিক্ষা বিভাগের সচিব মো. মাহবুব হোসেন, কারিগরি ও মাদ্রাসা শিক্ষা বিভাগের সচিব মো. আমিনুল ইসলাম খান, মাধ্যমিক ও উচ্চশিক্ষা অধিদফতরের মহাপরিচালক, প্রাথমিক শিক্ষা অধিদফতরের মহাপরিচালক আলমগীর মুহম্মদ মনসুরুল আলম, স্বাস্থ্য অধিদফতরের মহাপরিচালক এবিএম খুরশীদ আলমসহ সংশ্লিষ্টরা উপস্থিত ছিলেন।


Shiba Inu কয়েন কিনুন | SHIB কিনুন | Shiba Inu কয়েন ট্রেড করুন | Binance.com\nকিভাবে Shiba Inu কয়েন কিনবেন\nBinance হল সহজেই SHIB ক্রয়, বিক্রয়, ট্রেড করা এবং ধরে রাখার সেরা জায়গা।\nShiba Inu (SHIB) কী?\nShiba Inu কয়েন, এক বছরেরও কম সময় আগে চালু হয়েছিল এবং অন্য কুকুর শাবকের নামে নামকরণ করা হয়েছে, এটি শুধুমাত্র একটি ERC-20 টোকেন যা SHIB হিসেবে ট্রেড করা যায়। SHIBA INU ওয়েবসাইট অনুসারে, SHIBA চ্যাম্পিয়নরা নিজেই "Dogecoin কিলার" হিসাবে খ্যাত এবং তাদের নিজস্ব বিকেন্দ্রীভূত এক্সচেঞ্জ Shiba স্যোয়াপে তালিকাভুক্ত করা হবে। আপাতত, SHIB একটি "মেম কয়েন" হতে পারে এবং এর খুব কম থেকে মোটেই না অন্তর্নিহিত মূল্য বা ব্যবহারের ক্ষেত্র থাকতে পারে। তবে বিশেষজ্ঞরা বলছেন যে এটির জনপ্রিয়তা এড়ানো উচিত নয় যেহেতু এটি একটি নতুন, বর্ধমান শ্রেণীর ক্রিপ্টোকারেন্সি ট্রেডারদের আচরণের প্রতিফলন দেখায়।\nএখানে Shiba Inu কয়েন কিনুন\nফিয়াট জমা করুন এবং SHIB ট্রেড করুন\nআপনার Binance অ্যাকাউন্টে আপনার স্থানীয় মুদ্রায় নগদ ব্যালেন্স যোগ করতে ফিয়াট জমা ব্যবহার করুন। জমাকৃত অর্থ দিয়ে আপনি SHIB ক্রয় বা উপলভ্য ফিয়াট জোড়াগুলোর মাধ্যমে SHIB স্পট ট্রেড সম্পন্ন করতে পারবেন।\nSHIB ট্রেড করুন\nBinance 150 টিরও বেশি ক্রিপ্টোকারেন্সির জমাকে সমর্থন করে, যার মধ্যে বেশ কয়েকটিকে আপনি মার্কেটের সেরা মূল্যে SHIB এর জন্য বিনিময় করতে পারেন।\nক্রেডিট কার্ডের মাধ্যমে SHIB ক্রয় করুন\nআপনি এই মুহূর্তে Binance-এ ক্রেডিট কার্ডের মাধ্যমে সরাসরি SHIB ক্রয় করতে পারবেন না। যাইহোক, SHIB ক্রয় করার সর্বোত্তম উপায় হলো আপনার স্থানীয় মুদ্রা জমা করা এবং তারপর SHIB ট্রেড বা এক্সচেঞ্জ করা।\nচলাচলের মধ্যেও SHIB ক্রয় এবং বিক্রয় করুন\nBinance ক্রিপ্টো ট্রেডিং অ্যাপটি ডাউনলোড করুন এবং আপনার SHIB এর পাশাপাশি 150টিরও বেশি ক্রিপ্টোকারেন্সি, যেকোনো সময় এবং যেকোনো জায়গায় ট্রেড করুন।\nBinance: বিশ্ব যেখানে Shiba Inu কয়েন ট্রেড করে\nBinance-এ ক্রিপ্টো ট্রেডিং সহজ এবং স্বজ্ঞাত। তাৎক্ষনিকভাবে Shiba Inu কয়েন কেনার জন্য আপনাকে শুধু কয়েকটি ধাপ অতিক্রম করতে হবে।\nShiba Inu কয়েন ক্রয় করার পরে আমি কী করব\nShiba Inu কয়েন সংরক্ষণ করুন/ ধরে রাখুন\nএটির মূল্য বৃদ্ধির প্রত্যাশা নিয়ে অনেক ব্যবহারকারী তাদের Shiba Inu কয়েন ধরে রাখেন। আপনি Shiba নিরাপদে আপনার Binance অ্যাকাউন্টে বা আমাদের ক্রিপ্টো ওয়ালেট অ্যাপ ট্রাস্ট ওয়ালেটে সংরক্ষণ করতে পারেন, যা সবচেয়ে ব্যবহারকারী-বান্ধব এবং সুরক্ষিত মোবাইল ওয়ালেট।\nShiba Inu কয়েন ট্রেড করুন\nআপনি Binance-এর শিল্পের শীর্ষস্থানীয়, দ্রুত এবং সুরক্ষিত ট্রেডিং প্ল্যাটফর্ম ব্যবহার করে 150 এর বেশী ক্রিপ্টোকারেন্সির বিপরীতে Shiba Inu কয়েন ট্রেড করতে পারেন। Binance আপনার চাহিদা মেটাতে Shiba Inu কয়েন ট্রেডিংয়ের জন্য অনেক ট্রেডিং জোড়া অফার করে।\nShiba Inu কয়েন সম্পর্কে আরো জানুন\nআপনি Binance রিসার্চ থেকে Shiba Inu কয়েন সম্পর্কে আরো গভীরতর নিবন্ধগুলি পড়তে পারেন।\n(!) অনলাইনে Binance-এর মাধ্যমে SHIB ক্রয় সহ ক্রিপ্টোকারেন্সিতে বিনিয়োগের কার্যক্রমে মার্কেট ঝুঁকি রয়েছে। Binance আপনার জন্য তাৎক্ষনিকভাবে SHIB ক্রয় করার সহজ এবং সুবিধাজনক উপায় প্রদান করে, এবং আমরা এক্সচেঞ্জে অফার করা প্রতিটি ক্রিপ্টোকারেন্সি সম্পর্কে আমাদের ব্যবহারকারীদের পুরোপুরি অবহিত করার যথাসাধ্য চেষ্টা করি, তবে SHIB ক্রয়ের ফলে যে ফলাফল হতে পারে তার জন্য আমরা দায়বদ্ধ নই। এই পেজ এবং এখানে প্রাপ্ত যেকোনো তথ্যের অর্থ এই নয় যে এটি কোনো নির্দিষ্ট ক্রিপ্টোকারেন্সি বা এটি অর্জন পদ্ধতির সমর্থক হিসেবে কাজ করে।


জঙ্গিবাদে নারী আত্মঘাতী ।। জঙ্গিরা নতুন রূপে সংগঠিত হচ্ছে? – সোনার দেশ\nজঙ্গিবাদে নারী আত্মঘাতী ।। জঙ্গিরা নতুন রূপে সংগঠিত হচ্ছে?\nরাজধানীর আশকোনায় শনিবারের জঙ্গিবিরোধী অভিযানে নারীদের চরমপন্থায় সম্পৃক্ত হওয়ার উদাহরণ এবং আত্মঘাতী বেল্টের ব্যবহার প্রধান দুটি উদ্বেগজনক বিষয় হিসেবে দেখছেন নিরাপত্তা বিশ্লেষকারা। শুধু তা-ই নয়- শিশুদের জঙ্গি প্রশিক্ষণ দিয়ে নিরাপত্তাবাহিনীর মুখোমুখি দাঁড় করিয়ে দেয়া হয়েছে আশকোনার অভিযানে। জঙ্গি আস্তানার যে ঘরে জঙ্গি নেতা তানভীর কাদেরীর কিশোর ছেলের লাশ পড়ে আছে, সেখানে পাঁচটি গ্রেনেড ও বিস্ফোরকের বেল্ট পাওয়ার পর তা নিষ্ক্রিয় করেছে পুলিশের বোমা নিষ্ক্রিয়কারী দল।\nসংবাদ মাধ্যমে প্রকাশিত প্রতিবেদন থেকে জানা যায়, পূর্ব আশকোনায় হজ ক্যাম্পের কাছে সূর্যভিলা নামের একটি তিন তলা বাড়িতে শনিবার প্রথম প্রহর থেকে বিকাল পর্যন্ত অভিযান চালায় আইন-শৃঙ্খলা বাহিনী। এর নাম তারা দিয়েছে ‘অপারেশন রিপল ২৪’।\nঅভিযানের মধ্যে জঙ্গিনেতা জাহিদুল ইসলামের স্ত্রী জেবুন্নাহার শীলা ও তার মেয়ে এবং জঙ্গিনেতা মুসার স্ত্রী তৃষ্ণা ও তার মেয়ের আত্মসমর্পণের কথা জানানো হয় পুলিশের পক্ষ থেকে। আরেক জঙ্গি নেতা সুমনের স্ত্রী ওই বাড়ি থেকে বেরিয়ে এসে কোমরে বাঁধা গ্রেনেডে বিস্ফোরণ ঘটিয়ে আত্মঘাতী হন। বিস্ফোরণে আহত হয় ইকবালের চার বছর বয়সী মেয়ে। পরে কাদেরীর ১৪ বছর বয়সী ছেলেও নিজের বিস্ফোরণে নিহত হয়েছে বলে পুলিশের পক্ষ থেকে জানানো হয়।\nপুলিশ বলেছে ওরা প্রকাশ্য কোনো রাজনৈতিক দল না। এদের কোনো সাংগঠনিক কাঠামো নেই। তাই গোপনভাবে কে কোন রোল পালন করছে তা এই মুহূর্তে বলা সম্ভব না। তবে তদন্ত ছাড়াই আশকোনায় নিহত ও আত্মসমর্পণকারীদের কোনো রাজনৈতিক সাংগঠনিক অবকাঠামো নেই তা নিশ্চিত করে বলার সুযোগ নেই। সাংগঠনিক ভিত্তি আছেই বলেই তাদের কাছে আগ্নেয়াস্ত্রই শুধু ছিল না সেগুলোর প্রয়োগও তারা ঘটিয়েছেÑ অর্থাৎ প্রশিক্ষণ ছাড়া এটা সম্ভব নয়। এ ছাড়াও ওইসব অস্ত্র ও গোলাবারুদ কোনো পক্ষ থেকে নিশ্চয় সরবরাহ করা হয়েছে। এটিও সাংগঠনিক কাঠামোর মধ্য থেকেই হওয়ায় স্বাভাবিক।\nএর আগেও নারী জঙ্গির অস্তিত্ব সম্পর্কে দেশের মানুষের ধারণা আছে। কিন্তু সাম্প্রতিক সময়ে এই প্রথম আত্মঘাতী হামলা একজন নারী সংঘটিত করেছে। বিষয়টি উদ্বেগ-উৎকণ্ঠার, আবার বিবেচনায় অধিক গুরুত্বপূর্ণও। আবার মানুষের সন্দেহপ্রবণতাকে পাস কাটাতে পরিবারের সদস্যদের নিয়ে জঙ্গি আস্তানা গড়ে তোলার ঘটনাও সামনে এসেছে। জঙ্গি তৎপরতার নতুন এই ডাইমেনশন বিচ্ছিন্ন করে দেখার কোনো সুযোগ নেই। পরিকল্পনা ও কৌশলের অংশ হিসেবেই এসব পদক্ষেপ নেয়া হয়েছে বলেই আপাত মনে হয়। দুই জঙ্গি নারীকে পুলিশ ৭ দিনের রিমান্ড নিয়েছেÑ নিশ্চয় জিজ্ঞাসাবাদে অধিক তথ্য পাওয়া যাবে বলেই ধারণা করা হচ্ছে। তবে জঙ্গিরা যে নিজেদের সংগঠিত করার প্রচেষ্টা অব্যাহত রেখেছে আশকোনার ঘটনা সেই সাক্ষ্যই দেয়।\nএ ধরনের পরিস্থিতি কীভাবে আইন-শৃঙ্খলা রক্ষাকারী বাহিনীর পক্ষে মোকাবেলা করা সম্ভব সেই দক্ষতা ও সক্ষমতা গড়ে তোলা প্রয়োজন। বছরের শেষ প্রান্তিকে এসে জঙ্গি অভিযানে পুলিশের এই সাফল্য দেশবাসীকে উদ্বেগের পাশাপাশি স্বস্তিরও জায়গা করে দিয়েছে। চলতি বছরের পুরোটাই জঙ্গি দমনে পুলিশের প্রশংসনীয় সাফল্য ছিল। এই সাফল্যের ধারাবাহিকতা জঙ্গি নির্মূলে অব্যাহত থাকবে বলেই আমাদের প্রত্যাশা।


ট্রাম্পের ‘নীল নদ বাঁধ উড়িয়ে দেয়ার’ মন্তব্যে ক্ষিপ্ত ইথিওপিয়া | Newsvibe24 | সাম্প্রতিক খবর\nHome সাম্প্রতিক খবর ট্রাম্পের ‘নীল নদ বাঁধ উড়িয়ে দেয়ার’ মন্তব্যে ক্ষিপ্ত ইথিওপিয়া\nইথিওপিয়া নীল নদের উপরে একটি বিশাল জলবিদ্যুৎ প্রকল্প তৈরি করছে। মার্কিন প্রেসিডেন্ট ট্রাম্প বিতর্কিত মন্তব্য করেছেন যে মিশর একদিন বাঁধটি উড়িয়ে দিতে পারে। ট্রাম্পের এই মন্তব্য ইথিওপিয়াকে এতটাই ক্ষুব্ধ করেছে যে দেশটির প্রধানমন্ত্রী বলেছেন যে তারা “কোনও আগ্রাসনের সামনে মাথা নত করবে না।”\nনীল নদের উপর নির্মাণাধীন ইথিওপিয়ান বাঁধকে গ্র্যান্ড ইথিওপিয়ান রেনেসা বাঁধ বলা হয়। ইথিওপিয়া দীর্ঘদিন ধরে প্রতিবেশী সুদান এবং মিশরের বিরোধে জড়িয়ে পড়েছে। মার্কিন প্রেসিডেন্ট ডোনাল্ড ট্রাম্প বলেছেন যে মিশর নীল নদের বাঁধটি গ্রহণ করবে না এবং তারা এটি ছিন্ন করতে পারে।\nট্রাম্পের এই মন্তব্যে ক্ষুব্ধ ইথিওপিয়া মনে করে মার্কিন যুক্তরাষ্ট্র মিশরের পক্ষ নিচ্ছে। গত শনিবার ইথিওপিয়ার পররাষ্ট্রমন্ত্রী দেশটিতে মার্কিন রাষ্ট্রদূতকে তলব করে রাষ্ট্রপতি ট্রাম্পের মন্তব্যের জন্য ব্যাখ্যা চেয়েছিলেন।\nআমেরিকা যুক্তরাষ্ট্র গত সেপ্টেম্বরে ঘোষণা করেছিল যে তারা ইথিওপিয়ায় কিছু সহায়তা বন্ধ করে দিচ্ছে। ইথিওপিয়া বাঁধের পিছনে জলাশয় ভরাট শুরু করার পর গত জুলাইয়ে মার্কিন যুক্তরাষ্ট্র এই সিদ্ধান্ত নিয়েছিল।\nকেন এই বাঁধ নিয়ে বিতর্ক\nনীল নদী আফ্রিকার দীর্ঘতম নদী। মিশর তার নীলনদীর জলের বেশিরভাগ চাহিদা পূরণ করে। আশঙ্কা করা হয় যে ইথিওপিয়ান বাঁধটি নির্মাণের ফলে মিশরের জল সরবরাহ শুকিয়ে যাবে এবং দেশটির মারাত্মক অর্থনৈতিক ক্ষতি হবে। কারণ নীল নদের জলের প্রবাহের পুরো নিয়ন্ত্রণ তখন ইথিওপিয়ায় যাবে।\nপ্রায় চার বিলিয়ন মার্কিন ডলার ব্যয়ে বাঁধটি নির্মিত হচ্ছে। বাঁধটি শেষ হলে এটি পশ্চিম ইথিওপিয়ায় আফ্রিকার বৃহত্তম জলবিদ্যুৎ প্রকল্প হবে।\nমিশরে এর প্রভাব নির্ভর করে ইথিওপিয়া বাঁধের পিছনে জলাধার কত দ্রুত পূরণ করতে চায় তার উপর নির্ভর করে। জলাশয় যে গতিবেগে ভরে যায় তত কম, মিশরের পক্ষে তত ভাল। তবে এই প্রক্রিয়াটি শেষ হতে বেশ কয়েক বছর সময় লাগবে।\nএই প্রকল্পটি নিয়ে কেবল মিশর নয়, নীল নদের আরও একটি প্রবাহ বয়ে যাওয়া সুদানও উদ্বিগ্ন। তারাও পানির ঘাটতির আশঙ্কা করছেন।\n২০১১ সালে ইথিওপিয়া বাঁধটি নির্মাণের ঘোষণা দেয়। তারা বলেছিল তাদের অর্থনৈতিক উন্নয়নের জন্য বাঁধের দরকার আছে। এরপরে তিনটি দেশের মধ্যে আলোচনা শুরু হয়েছিল, মার্কিন যুক্তরাষ্ট্রের মধ্যস্থতায়। এখন অবশ্যই আফ্রিকার ইউনিয়ন (এইউ) এর মাধ্যমে এই আলোচনা চলছে।\nট্রাম্পের মন্তব্যে প্রধানমন্ত্রী আবী আহমেদ সরাসরি সাড়া দেননি। তবে হঠাৎ কেন তিনি এত কঠোর প্রতিক্রিয়া দেখালেন তা খুব স্পষ্ট। তিনি প্রতিশ্রুতি দিয়েছিলেন যে ইথিওপিয়া বাঁধটি নির্মাণের কাজ শেষ করবে। তিনি একটি বিবৃতিতে বলেছেন, “ইথিওপিয়া কোনও প্রকার আগ্রাসনের সামনে মাথা নত করবে না।”\nতিনি আরও বলেছিলেন, ‘ইথিওপিয়ার মানুষ তাদের বন্ধুদের সম্মান করে তবে তারা কখনও তাদের শত্রুর কাছে মাথা নত করেনি। আমরা আজ এটি করব না, ভবিষ্যতেও করব না। যে কোনও হুমকি বিপথগামী, একটি ব্যর্থতা এবং আন্তর্জাতিক আইনের সুস্পষ্ট লঙ্ঘন হবে। “\nইথিওপিয়ার পররাষ্ট্র মন্ত্রক বলেছে, “একজন ক্ষমতাসীন রাষ্ট্রপতির দ্বারা ইথিওপিয়া ও মিশরের মধ্যকার যুদ্ধের উস্কান ইথিওপিয়া এবং আমেরিকার দীর্ঘস্থায়ী বন্ধুত্ব এবং কৌশলগত জোটের প্রতিচ্ছবি নয়।” এবং আন্তর্জাতিক সম্পর্ক আন্তর্জাতিক আইন দ্বারা নির্ধারিত হয়, যা তার মন্তব্যে প্রতিফলিত হয় না। ‘\nকেন রাষ্ট্রপতি ট্রাম্প জড়িত?\nরাষ্ট্রপতি ট্রাম্প গত শুক্রবার সাংবাদিকদের উপস্থিতিতে সুদানের প্রধানমন্ত্রী আবদুল্লাহ হামদাক এবং ইস্রায়েলের প্রধানমন্ত্রী বেনিয়ামিন নেতানিয়াহুর সাথে টেলিফোনে কথা বলেছেন। সেদিন ঘোষণা করা হয়েছিল যে সুদানের সাথে ইস্রায়েলের সম্পর্ক স্বাভাবিক করা হবে। মার্কিন যুক্তরাষ্ট্র মধ্যস্থতা।\nফোন কলটিতে ইথিওপীয় বাঁধ প্রকল্পের কথা উল্লেখ করা হয়েছিল। ট্রাম্প এবং হামদাক আশা করেছিলেন যে এই বিরোধটি শান্তিপূর্ণভাবে সমাধান হবে। তবে আলোচনার সময় রাষ্ট্রপতি ট্রাম্পও মন্তব্য করেছিলেন যে “পরিস্থিতি অত্যন্ত বিপজ্জনক, কারণ মিশর এটি মেনে নিতে পারে না।”\nতিনি আরও বলেছেন, “আমি আগেও বলেছি এবং আমি আবার স্পষ্ট ও উচ্চস্বরে বলছি – তারা এই বাঁধটি উড়িয়ে দেবে। তাদের কিছু করতে হবে। ‘\nবাঁধ নিয়ে কোন পর্যায়ে আলোচনা করবেন?\nআবী আহমেদ বলেছেন, আফ্রিকা ইউনিয়ন বাঁধ নিয়ে বিতর্কটির মধ্যস্থতা শুরু করার পর থেকে আলোচনার উন্নতি হয়েছে। তবে ইথিওপিয়া বাঁধের পিছনে জলাশয় ভরাট শুরু করার সাথে সাথে আশঙ্কা দেখা দিয়েছে যে মূল বিষয়গুলিতে আপস করা এখন ব্যর্থ হতে পারে।\nবিশেষত খরার সময় কী হবে বা ভবিষ্যতে কোনও বিরোধ কীভাবে সমাধান করা যায়।\nএসএ / জেআইএম\nPrevious articleদশমীতে জি এম সৈকতের ‘দেবী’\nNext article‘প্রতিটি মিউচ্যুয়াল ফান্ডের ১০-১৮% লভ্যাংশ দেয়ার সক্ষমতা আছে’


গোবিন্দার প্রসঙ্গ টেনে কৃষ্ণাকে ট্রোল করলেন অক্ষয় কুমার - Akshay explains the meaning of Bhanja Massage to Krishna in Kapil Sharma Show , Bangla News\nদ্য কপিল শর্মা শোয়ে গুড নিউজের প্রচারে হাজির হয়েছিলেন অক্ষয় (সৌজন্যে- সেট ইন্ডিয়া)\nগোবিন্দার প্রসঙ্গ টেনে কৃষ্ণাকে ট্রোল করলেন অক্ষয় কুমার\n১ মিনিটে পড়ুন . Updated: 23 Dec 2019, 02:25 PM IST HT Bangla Correspondent\nদ্য কপিল শর্মা শোতে পৌঁছে কমেডিয়ান কৃষ্ণা অভিষেককে ব্যাপক হারে ট্রোল করলেন অক্ষয় কুমার।\n'ভানঝা ম্যাসাজ' কি হয় এদিন বোঝালেন অক্ষয়!\nGood NewwzPromotionthe kapil sharma showKrushna Abhishek\n১০০ এপিসোড পূর্ন করে ফেলল দ্য কপিল শর্মা শো। আর কমেডিয়ান কপিলের অনুষ্ঠানের এই বিশেষ দিনটি আরও স্পেশ্যাল হয়ে ওঠল টিম গুড নিউজের উপস্থিতিতে। শনিবার দ্য কপিল শর্মা শোয়ে হাজির হয়েছিলেন অক্ষয় কুমার, করিনা কাপুর, দিলজিত্ দোসাঞ্জ এবং কিয়ারা আডবানি।\nঅনুষ্ঠান মঞ্চে কমেডিয়ান কৃষ্ণা অভিষেকের ক্লাস নিলেন অক্ষয়। এদিন আক্কি মসকরায় হেসে খুন কপিল থেকে শুরু করে উপস্থিত দর্শকরা। ‘ভানজা ম্যাসাজ’ কি হয় এদিন দর্শকদের বোঝালেন খিলাড়ি কুমার। এ কথা কারুরই অজানা নয় সুপারস্টার গোবিন্দার দিদির ছেলে কৃষ্ণা। এদিন অক্ষয়কে বলতে শোনা গেল 'ভানজা ম্যাসাজ' হল, যেখানে একজন মামা কঠোর পরিশ্রম করে ইন্ডাস্ট্রিতে নিজের নাম করেন এবং বেশ কিছু বছর পর হঠাত্ করে উদিত হয় তাঁর ভাগ্নে। এবং মামার নাম ভাঙিয়ে ইন্ডাস্ট্রিতে তোলাবাজি করে সেই ভাগ্নে! অক্ষয়ের এই অভিযোগে লজ্জায় লাল স্বয়ং কৃষ্ণা।\nদ্য কপিল শর্মা শোয়ের ১০০ এপিসোড পূর্ন হওয়া প্রসঙ্গে কৃষ্ণা আগেই জানিয়েছেন, আমি দারুণ খুশি যে আমাদের শো ১০০ এপিসোড পূর্ন করল এবং সেই সেলিব্রেশনের আমি অংশ হতে পেরেছি। আমি চাই বছরের পর বছর এই অনুষ্ঠান চলতে থাকুক এবং এইভাবেই দর্শকদের মধ্যে আনন্দ আর খুশি ছড়িয়ে দিক’।\nগুজ নিউজে মিস্টার অ্যান্ড মিসেস বত্রার ভূমিকায় রয়েছেন অক্ষয়-করিনা। তাঁদের জীবনে একটাই সমস্যা। কোনও এক শারীরিক দুর্বলতার জন্য মা হতে পারছেন না করিনা-কিয়ারা।অগত্যা আইভিএফ(IVF) পদ্ধতির দারস্থ হন দুই দম্পতি। আর সেখানেই শুরু গণ্ডগোল। দিলজিত্ এবং কিয়ারা অভিনীত চরিত্রের পদবিও বাত্রা। আইভিএফ সেন্টারে ভুল করে বদলে যাবে শুক্রানু, সেই নিয়েই এগোবে ছবির মজাদার গল্প।\nছবির প্রসঙ্গে অক্ষয় জানিয়েছেন, 'ছবির একটি দৃশ্যে বাচ্চা প্রসব করার সময় বেবো চিত্কার করছিল এবং একই সঙ্গে আমার মুখে থুতু ছেটাচ্ছিল। দৃশ্যটি বেশ কয়েকবার রি-টেক করার আমাকে নিজের মেক আপ রি-টাচ পর্যন্ত করতে হয়েছিল'।\nপরিচালক রাজ মেহতার এই ছবি মুক্তি পেতে চলেছে ২৭ ডিসেম্বর।


সাদা বিন, লিক এবং চিংড়ি স্যুপ | রান্নাঘর রেসিপি\nসাদা বিন, লিক এবং চিংড়ির স্যুপ\nমারিয়া ওয়াজকেজ | 27/03/2021 10:00 | স্টিউস এবং স্যুপস রেসিপি\nলেগুম স্যুপ একটি দুর্দান্ত সংস্থান বছরের শীতলতম মাসগুলিতে উষ্ণ হওয়ার জন্য। যদিও আমাকে অবশ্যই স্বীকার করতে হবে যে, স্টুসের মতো, বাড়িতে আমরা বছরের কোনও সময়ে এগুলি নেওয়া বন্ধ করি না। এই সাদা বিন, লিক এবং চিংড়ির স্যুপ তাদের একটি উদাহরণ।\nসংমিশ্রণ সাদা মটরশুটি এবং চিংড়ি এটা আমার পছন্দ গুলোর মধ্যে একটা. যদি আমরা পেঁয়াজ, গোলমরিচ এবং বিশেষত চরিত্রের চরিত্রগুলির সাথে শাকসবজির একটি ভাল বেসকে অন্তর্ভুক্ত করি তবে সাফল্য পরিবেশন করা হয়। একটি ভালো মাছ স্টক আমি নিঃসন্দেহে এই স্যুপটি উন্নত করতে অবদান রাখব, তবে আমি সাধারণত আমার প্রতিদিনের জীবনে সরলতার জন্য যাই।\nআমি যা করেছি, চিংড়ির সমস্ত গন্ধের সুবিধা নেওয়ার জন্য তাদের শাঁসগুলি ভাজতে হবে বেস তেল, স্বাদযুক্ত। আপনার বিড়াল থাকলে সাবধান হন, কারণ আপনি এই থালা রান্না করার সময় তারা কাউন্টারে ঝাঁপিয়ে পড়ার চেষ্টা বন্ধ করবে না। যে সতর্ক করে সে বিশ্বাসঘাতক নয়। এই স্যুপ ব্যবহার করে বলুন!\nএই সাদা শিম, লিক এবং চিংড়ির স্যুপটি বছরের কোনও সময়ে প্রথম কোর্স বা ডিনার হিসাবে সত্য গারনেট যখন রাতগুলি এখনও শীত থাকে।\n180 গ্রাম। সাদা কিডনি মটরশুটি, রান্না করা (শুকনো ওজন)\n1 ফিশ স্টক কিউব (alচ্ছিক)\nআমরা পেঁয়াজ কাটা, মরিচ এবং কোঁকড়া এবং চিংড়ি খোসা, একদিকে শাঁস এবং অন্যদিকে মাংস সংরক্ষণ করে।\nআমরা একটি সসপ্যানে তেল গরম করি এবং চিংড়ি শাঁস স্যাটস করুন দুই মিনিটের জন্য তেল স্বাদ নিতে। তারপরে আমরা একটি স্লটেড চামচ দিয়ে সরান।\nএকই তেলে, এখন পেঁয়াজ পোচ, মরিচ এবং leeks 10 মিনিটের জন্য সূক্ষ্মভাবে কাটা।\nতারপর চিংড়ি যোগ করুন এবং রঙ না হওয়া পর্যন্ত ভাজুন।\nতারপর, আমরা ভাজা টমেটো যোগ করুন , মিষ্টি পেপারিকা এবং পুরো মিশ্রিত।\nআমরা মটরশুটি অন্তর্ভুক্ত, স্টক কিউব এবং জল (আমার ক্ষেত্রে একটি দ্রুত পাত্রে মটরশুটি রান্নার জল) এবং একটি ফোঁড়া আনতে। তারপরে আমরা আঁচ কমিয়ে পাঁচ মিনিট রান্না করি।\nআমরা সাদা শিম, লিক এবং চিংড়ির স্যুপ গরম গরম পরিবেশন করি।\nনিবন্ধের সম্পূর্ণ পথ: Inicio » খাবারের » স্টিউস এবং স্যুপস রেসিপি » সাদা বিন, লিক এবং চিংড়ির স্যুপ\nপালং শাক, অ্যাভোকাডো এবং আপেল সালাদ\nপাইকিলো মরিচ এবং টুনা সালাদ


কাউন্সিলর প্রার্থীর স্ত্রীকে পেটালেন আরেক কাউন্সিলর প্রার্থী! কাউন্সিলর প্রার্থীর স্ত্রীকে পেটালেন আরেক কাউন্সিলর প্রার্থী! – আমাদের কথা\nনিউজ ডেস্ক: নারায়ণগঞ্জ সিটি করপোরেশনের ১২নং ওয়ার্ডে কাউন্সিলর প্রার্থীর স্ত্রী ও তার কর্মী-সমর্থকদের মারধরের অভিযোগ উঠেছে আরেক কাউন্সিলর প্রার্থীর বিরুদ্ধে। দুপুর আড়াইটায় বার একাডেমি স্কুলকেন্দ্রে এ ঘটনা ঘটে।\nমারধরে আহত লাটিম প্রতীকের কাউন্সিলর প্রার্থী সওকত হাসেম শুকুরের স্ত্রী দিপা হাসেম অভিযোগ করে বলেন, আড়াইটায় বার একাডেমি স্কুলকেন্দ্রে ভোট দিতে আসি। এ সময় ঘুড়ি প্রতীকের কাউন্সিলর প্রার্থী সেলিম খান ও তার ভাই হেদায়েতসহ তাদের লোকজন আমাকে ভোট দিতে বাধা দেন। এতে আমি কেন্দ্রের বাহিরে বের হয়ে এলে তারাও বাহিরে এসে আমাকে ঘিরে ধরে। একপর্যায়ে আমাকে মারধর করতে থাকেন।\nএ সময় লাটিমের কর্মী-সমর্থকরা এগিয়ে এলে তাদেরও মারধর করা হয়। ওই সময় সেলিম ও তার ভাই আমার গলা থেকে স্বর্ণের চেইন ও মোবাইল ছিনিয়ে নেন।\nএ বিষয়ে ঘুড়ি প্রতীকের প্রার্থী সেলিম খান বলেন, তারা নির্বাচনে হেরে যাওয়ার সম্ভাবনায় ইচ্ছে করে ঝামেলা পাকাচ্ছেন। তাদের অভিযোগ সত্য নয়।\nবার একাডেমি কেন্দ্রের প্রিসাইডিং অফিসার মোস্তাফিজুর রহমান বলেন, সামান্য সমস্যা হয়েছিল কাউন্সিলর প্রার্থীদের মধ্যে। তাৎক্ষণিক আইনশৃঙ্খলা বাহিনী দিয়ে পরিস্থিতি শান্ত করা হয়েছে। ভোটগ্রহণে কোনো সমস্যা হয়নি।


বরগুনার আমতলী আরো একটি স্কুল ভবনের ছাদ ও ভীমের একাংশ ভেঙ্গে পরেছে – Samakalnews24\nহোম / সারাদেশ / বরিশাল বিভাগ / বরগুনা / বরগুনার আমতলী আরো একটি স্কুল ভবনের ছাদ ও ভীমের একাংশ ভেঙ্গে পরেছে\nবরগুনার আমতলী উপজেলার হলদিয়া ইউনিয়নের দক্ষিন তক্তাবুনিয়া জগৎচাদ সরকারী প্রাথমিক বিদ্যালয়ের শ্রেণিকক্ষের ছাদের একাংশ ও ভীম ভেঙ্গে পড়েছে। বুধবার সকাল ৯টার সময় ক্লাস চলাকালে এ ঘটনাটি ঘটেছে। তবে অল্পের জন্য বেঁচে গেছেন শিক্ষার্থীরা। বিদ্যালয়ের প্রধান শিক্ষক মো. শহিদুল্লাহ জানান, ৪র্থ শ্রেণির কক্ষে ছাদের একাংশ ও ভিম ধসের ঘটনা ঘটছে।\nসকালে ওই শ্রেণিতে প্রাক প্রাথমিকের শিক্ষার্থীদের পাঠদান চলছিল। এমন সময় ভীম ধ্বসে পরতে দেখে ছাত্রছাত্রী ও শিক্ষক দৌড়ে নেমে যান শ্রেনী কক্ষ থেকে। চার কক্ষের স্কুলটির একটি অফিস ও অপর তিনটি শ্রেণী কক্ষ হিসেবে ব্যবহার করা হয়। প্রতিটি কক্ষের ভীমে ফাটল ধরেছে। ছাদ ধ্বসে পলেস্তারা খসে পরছে। এ অবস্থায় ছাত্র ছাত্রীদের ঠিকমত পাঠ দান করানো যাচ্ছেনা।\nভবনের ছাদ ও দেয়াল থেকে পলেস্তারা ধ্বসে পড়ায় ও পানি চুইয়ে পড়ায় শিক্ষক ও শিক্ষার্র্থীদের ভয় ও আতংকের মধ্যে ক্লাস করতে হয়। বিদ্যালয় সূত্রে জানা গেছে, ২০০১-০২ সালে এলজিইডির অর্থায়নে প্রায় ৮ লাখ টাকা ব্যয়ে স্কুল ভবন নির্মান করা হয়। ভবন নির্মানের দীর্ঘদিন অতিবাহিত হলেও কোনো সংস্কার না করায় ভবনটি ব্যবহারের অযোগ্য হয়ে পরেছে। বর্তমানে শিক্ষকরা জরাজীর্ন ভবনে বসে ক্লাশ ও পরীক্ষা কার্যক্রম চালাচ্ছে।\nবর্তমানে বিদ্যালয়টিতে প্রায় দেড় শতাধিক শিক্ষার্থী রয়েছে। বৃষ্টি এলে শিক্ষার্থীরা বই পত্রসহ দৌড়ে আশে পাশের বাড়ির বারান্দায় আশ্রয় নেয়। স্কুলের ৫ ম শ্রেনীর শিক্ষার্থী অনিক, তুষার, ও চাঁদনী জানিয়েছেন তাদের কষ্টের আর শেষ নেই। তারা বৃষ্টিতে ভিজে আর রৌদ্রে শুকিয়ে লেখাপড়া করে।\nআমতলী উপজেলা প্রাথমিক শিক্ষা কর্মকর্তা মো. মজিবুর রহমান জানান বিষয়টি উর্ধ্বতন কর্তৃপক্ষকে জানিয়ে দ্রæত গতিতে ব্যবস্থা নেয়া হবে।\nআমতলী উপজেলা নির্বাহী অফিসার মো. সরোয়ার হোসেন জানান, ঝুকিপূর্ন শ্রেনী কক্ষে পাঠদান বন্ধ করে দেওয়া হয়েছে।


চায়ের গল্প, শ্রম ও প্রকৃতিনির্মাণ (ছয়) - Prohor\nসৌমিত্র ঘোষ | August 15, 2021\nসময়ভ্রমণ - ৫১\nদার্জিলিং ঘিরে চায়ের বাগিচা গড়ে তুলেছিল ব্রিটিশ কোম্পানি, তা নিছকই বাণিজ্যিক স্বার্থে। আর সেইসঙ্গে ছিল সস্তা শ্রমিক সংগ্রহের বিষয়টিও। ক্রমশ সেই শ্রম-সম্পর্ককেই বানিয়ে তোলা হয়েছে দার্জিলিং-এর ঐতিহ্য। এমনকি ভারত রাষ্ট্রও সেই বাণিজ্যিক ইতিহাসকে নিসর্গ নির্মাণের সঙ্গে মিলিয়ে ফেলেছে। এই বিষয়গুলি নিয়ে গবেষণা করেছেন আমেরিকার সারা বেসকি। দীর্ঘদিন চা-বাগিচার শ্রমিকদের সঙ্গে কাটিয়েছেন তিনি। বহু তথ্যও সংগ্রহ করেছেন। সেই সময় থেকেই গোর্খা জনমুক্তি মোর্চার আন্দোলন নানাভাবে এগিয়ে যেতে শুরু করেছে। এই আন্দোলনের মধ্যেও দার্জিলিং-এর শ্রমসম্পর্ককে ঐতিহ্য বানিয়ে তোলার চেষ্টা রয়েছে বলেই দেখিয়েছেন বেসকি।\nদার্জিলিংয়ের চা শ্রমিকদের মধ্যে ইউনিয়ন, বা সংগঠন বানানোর কাজ ঠিক কবে, কিভাবে শুরু হয়েছিল, এখন বুঝবার কোন উপায় নেই। সম্ভবত চল্লিশের দশকের গোড়ার দিকে সেসময়কার নিষিদ্ধ কমিউনিস্ট পার্টি দার্জিলিং অঞ্চলে সংগঠন তৈরির কাজ শুরু করে। প্রামাণ্য নথিপত্র বা অন্য লেখাজোখার সন্ধানও পাওয়া যাচ্ছে না, হালের যেসব গবেষণাকাজের কথা উল্লেখ করা হয়েছে, সেখানেও এ প্রসঙ্গ অনুপস্থিত। বেসকির লেখায় বিষয়টা নিতান্তই আলগোছে ছুঁয়ে যাওয়া হয়েছে, যথাযথ তথ্যসমাবেশ ঘটেনি। কমিউনিস্ট পার্টিকে তিনি বলছেন সিপিআই(এম), পাহাড়ে সে পার্টির আদি নেতাদের নামধামও যোগাড় করে উঠতে পারেননি। এমনকি অবিসংবাদিত ও প্রসিদ্ধ রতনলাল ব্রাহ্মণ, যিনি ১৯৪৬-এ অবিভক্ত বঙ্গের বিধানসভায় অন্যতম কমিউনিস্ট সদস্য, তাঁর নামটাও বেসকির বৃত্তান্তে ঠিকনামে আসেনি। রতনলাল পাহাড়ে সমধিক পরিচিত ছিলেন 'মায়লা বাজে'(মেজ দাদু) নামে, বেসকিও সেই নাম ব্যবহার করেছেন।\nঅপ্রতুল তথ্য, সেইসঙ্গে অন্যান্য কারণ, সব মিলিয়ে দার্জিলিংয়ে চা-শ্রমিক আন্দোলনের শুরুর স্মৃতি ক্রমশ ঝাপসা। অন্যান্য কারণ বলতে প্রধানত সামুহিক স্মৃতির অভাব--সেই আন্দোলনশুরুর মধ্যে যে কমিউনিস্ট সংগঠকেরা ছিলেন তাঁদের কেউই প্রায় জীবিত নেই। তাঁদের কাজের উত্তরাধিকার বলতেও কিছু নেই। পুরোনো আন্দোলন, পুরোনো সংগঠন, পুরোনো কাজ সব নিশ্চিহ্ন, ফলে স্মৃতি বেঁচে থাকবে কোন ডাঙায়, কোন গাছে লতিয়ে উঠবে?\nকিছুকাল দার্জিলিং বসবাসের সুবাদে আমার বাবা পাহাড়ের কমিউনিস্ট নেতাদের ভালো করে চিনতেন, রতনলাল ও পরবর্তী নেতাদের--যেমন আনন্দ পাঠক--সঙ্গে তাঁর সুসম্পর্ক ছিল। বাবার কাছ থেকে শোনা গপ্পোগাছায়, গল্পের বাইরের প্রতিদিনের জীবনেও, একরকম জন্মের পর থেকেই দেখে এসেছি পাহাড়ে কমিউনিস্টরা মজুদ, বিশেষত চা এলাকায়। কমিউনিস্ট দল ভাঙতে থাকল, পাহাড়ে গোর্খাপন্থী দলের আধিপত্য বাড়ল, কংগ্রেস দলের নতুন শ্রমিক সংগঠন তৈরি হল বাগিচা অঞ্চলে, অথচ কমিউনিস্টদের চা সংগঠন নষ্ট হল না।\n৪৭-এ দেশ স্বাধীন হল, কমিউনিস্ট দল বলল স্বাধীনতা মিথ্যা, মানি না। দল আবার নিষিদ্ধ, সংগঠকরা পালিয়ে বেড়াচ্ছেন, বাগিচায় বাগিচায় সায়েবরাজ তখনো চলছে, কুলি-খ্যাপানো ইউনিয়নওয়ালাদের শায়েস্তা করতে দিশি পুলিশ লাগানো হচ্ছে। চল্লিশের দশক শেষ হয়ে পঞ্চাশ, ষাট, সত্তর এল। স্বাধীন দেশের সরকারের ইচ্ছায় চা-কর রাজত্ব মানে প্ল্যান্টাররাজ খতম করে সরকারিরাজ তৈরি করার একটা চেষ্টা হল নতুন বাগিচা শ্রমিক আইন(প্ল্যান্টেশন লেবার য়্যাক্ট) তৈরির মাধ্যমে, ১৯৫১-য়। আশু ফল তাতে কিছু হল না বটে, তবে ধীরে ধীরে, শ্রমিকদের অনেকদিনের চেষ্টায়, অনেক লড়াই ঝগড়া রক্তপাতের পর অবস্থা কিছুটা হলেও বদলাল। সায়েবরা দার্জিলিং ছেড়ে দেশে ফিরলেন কিম্বা অন্যত্র গেলেন। শ্রমিকদের কী শর্তে কি মাইনেয় খাটানো যাবে তা নিয়ে সরকার এবং ইউনিয়নগুলো কথা বলতে, মাথা গলাতে শুরু করল। ফলে, যে শ্রম একসময় সস্তা, খুব সস্তা ছিল, তা ততটা সস্তা থাকল না। দিনহাজিরার ওপরে শ্রমিকদের জন্য নানারকম 'সুবিধা' বা 'ফেসিলিটি' দিতে বাধ্য হচ্ছিলেন বাগিচামালিকরা--নিয়মিত ছুটি, প্রতিদিনের খাবার বা ব্যবহারের জল, খাদ্যশস্যের রেশন, জ্বালানি, শ্রমিক পরিবারের শিশুদের জন্য ইস্কুল, চিকিৎসার জন্য হাসপাতাল, পোকামারার ওষুধ যাঁরা ব্যবহার করেন তাঁদের জন্য বিশেষ পোশাক।\nএসব একদিনে ঘটেনি। আই টি এ ও অন্যান্য চা-কর সংগঠনগুলোর পুরোনো বার্ষিক রিপোর্ট খুঁজে দেখা যাচ্ছে, কুলিদের কি হাজিরা দেওয়া হবে, বোনাস দেওয়া হবে কি না, এবং কি শর্তে কাজ করানো হবে তা নিয়ে মালিকে মালিকে বিবাদ চলছে। কুলি তো চাইলেই পাওয়া যায়, তবে বিবাদ কেন?\nবিবাদের কারণ শ্রমিক আন্দোলন নয়, প্রতিযোগিতা এবং শ্রমিক স্বল্পতা। তরাই-ডুয়ার্সের সমতলে ভারতীয় মালিকরা নতুন বাগিচা বসাচ্ছিলেন। সেনাবাহিনীতে নিয়োগের জন্য পাহাড়ে সরকারি দপ্তর বসে গিয়েছিল। ফলে, নেপাল থেকে নিয়ে আসা সস্তার শ্রমিকরা যে পাহাড়ের বাগিচাতেই ভিড় করবেন, সে নিশ্চয়তা থাকছিল না। বাগিচামালিকদের কাছে যা ছিল অফুরন্ত শ্রমভাণ্ডার, সেখানে মিলিটারি সায়েব, অন্য বাগিচামালিকরা, এমনকি কুলিচালানের ঠিকাদাররা থাবা বসাতে থাকলেন। মিডলটনের কাজ থেকে জানা যাচ্ছে, পাহাড়ের প্ল্যান্টাররা এসবে তীব্র আপত্তি জানাতে থাকেন। ১৮৯০ সালের জনৈক চা-করের সরকারকে পাঠানো নথি উদ্ধৃত করেছেন মিডলটন:\n‘দার্জিলিং জেলার পক্ষে অতীব গুরুত্বপূর্ণ হইতেছে স্থানীয় শ্রমিককুলকে আমাদিগের উদ্যানগুলির নিমিত্ত নির্দিষ্ট রাখা..সমতল হইতে শ্রমিক লইয়া আসা এক্ষেত্রে নিরর্থক, উহারা এই স্থলে বাস করে না। আমরা পুরাপুরিই এই পাহাড়ের অধিবাসী শ্রমিকদিগের ওপর নির্ভরশীল। কিছুদিন যাবৎ বর্তমান ব্যাবস্থাটি বিপর্যস্ত হইবার উপক্রম ঘটিয়াছে, কাছাড় হইতে এতদাঞ্চলীয় শ্রমিক নিযুক্ত করা হইতেছে। এতাদৃশ ব্যবহার চলিতে থাকিলে, পার্বত্য চা শিল্প ক্রমে এক অতীত বিষয় হইয়া উঠিবে।’\nসামরিক এবং অন্যান্য কাজে দার্জিলিং থেকে শ্রমচালান অব্যাহত থাকে। ১৮৯০-তেই দার্জিলিংয়ের ডেপুটি কমিশনার ওই বছরের দু মাসের মধ্যে এক বার্মায় কাজের জন্যই ১০০০ শ্রমিক পাঠানো হয়েছে, তিনি সাধ্যমতো বাগান থেকে বাইরে শ্রমিক চালান বন্ধ করতে চাইছেন। মিডলটন দেখাচ্ছেন, পুরো আঠেরোশো নব্বুইয়ের দশক ধরে বাগিচামালিকেরা সরকারের ওপর চাপ তৈরি করতে থাকেন, পুলিশ মিলিটারি এবং উত্তর পূর্বের বাগানে 'তাঁদের' কুলি চালান দেওয়াটা যদি বন্ধ করা যায়। মালিকদের প্রধান দাবি ছিল, দার্জিলিংকে প্রশাসনিক ভাবেই আলাদা করে দেখতে হবে, বিশেষ অঞ্চল হিসেবে। অস্যার্থ, বাগিচা অঞ্চলে সরকার বা অন্য কেউ নাক গলাতে পারবে না। বাগিচাশ্রমিকরা যেহেতু বাগিচার অবিচ্ছেদ্য অংশ, তা নিয়ে নাড়াঘাঁটা আসলে ব্যক্তিগত সম্পত্তির পবিত্র অধিকারে অন্যায্য হস্তক্ষেপ হিসেবে গণ্য হবে। যুক্তিটা এইরকম ছিল: ব্যক্তিমালিকের 'বাগানে' যে শ্রমিক জনতা বাস করে, তাদের জন্য পয়সা খরচ করেছে ব্যক্তিমালিক, ফলে তারা তার 'নিজস্ব' সম্পত্তি, সে সম্পত্তিতে বাইরের আড়কাঠি ঠিকাদার ইত্যাদিরা এসে নজর দেবে, সেটি চলবে না। কারুর 'নিজস্ব' সম্পত্তি তো আর খোলা বাজার নয়, যার যেমন ইচ্ছা ঢুকল, দরদাম করে মাল নিল।\nসরকার চা-করদের যুক্তি খানিকদূর মেনে নিচ্ছিলও। তৎকালীন এক নথিতে বলা হয়েছে, শ্রমনিয়োগ নিয়ে যথেচ্ছ 'বেলেল্লাপনা'র দায় দার্জিলিংকে বইতে হচ্ছে। এমনকি স্বয়ং ক্যাপ্টেন ইডেন ভ্যান্সিটার্ট, গোর্খা রেজিমেন্টকে ঠিকমতো গড়ে তোলার সুবাদে এক অর্থে যাঁকে আধুনিক গোর্খা পরিচয়ের জনকও বলা যেতে পারে, তাঁর বক্তব্য ছিল:\n‘যে উত্তম মনুষ্য কুলিরূপে চা উদ্যানে কর্ম করিয়াছে, তাহাকে দিয়া সেনাকর্ম যথোচিত সমাধা হইবে না...নেপালস্থ গ্রামনিবাসী কোন যুবা যা করিতে সক্ষম...অতএব, আমার স্পষ্ট মত, যদ্যপি রাষ্ট্ৰস্বার্থে চা-কর সমুদায়ের ব্যক্তিস্বার্থ ক্ষুণ্ন হইতে পারে এমত কর্ম আমার নিকট রুচিকর নহে, কুলিদিগকে (সেনাবাহিনীতে) নিযুক্ত করিবার ক্ষেত্রে আমি বিরুদ্ধমত পোষণ করিয়া থাকি...ইহার প্রতিকারার্থে যাহা করণীয় ও আবশ্যক, যথাসাধ্য তাহা করিতে আমি বচনবদ্ধ থাকিব...’\nহায়, বিষয়টা খুব সরল ছিল না। শ্রমবাজারের মেছোহাটায় দার্জিলিংয়ে ইতিমধ্যেই চলে আসা নেপালের লোক তো বটেই, পাহাড়ের লেপচা ভুটিয়ারদেরও খোদ নেপালের লোক হিসেবে চালিয়ে দেওয়া যেত অনায়াসে। চা-বাগিচা থেকে ইচ্ছামতো কুলি ফুঁসলে নিয়ে যেতে পারত আড়কাঠি ঠিকাদারদের দল। কে কুলি কে নয় বোঝা যাবে কী করে? কে ভিতরের(দার্জিলিংয়ের) কে বাইরের(নেপালের) তা-ই বা জানা যাবে কোন পদ্ধতিতে?\nসরকারি নিয়োগকর্তারা এবং চা-কররা একসঙ্গে মিলে ঠিক করলেন, সেনাকর্মের জন্য সদ্যনিযুক্ত সবাইকেই দু হপ্তা ধরে দার্জিলিং ডিপোতে আটক থাকতে হবে। প্ল্যান্টার এবং কুলিসর্দারদের সামনে প্রত্যেক দিন তাদের হাঁটানো হবে, যাতে বাগিচামালিকরা বুঝতে পারে তাদের কুলিরা গোর্খা সেনা হয়ে কেটে পড়ছে না। পরপর দু-তিন দিন এই পরীক্ষায় পাস করত যারা, তাদেরই অন্যত্র যাবার ছাড়পত্র দেওয়া হত।\nএসব সত্ত্বেও লাভ বিশেষ হল না। বাগিচাশ্রমিকের জীবনের চাইতে বহু পাহাড়ির পছন্দ ছিল সেনাদলে নাম লেখানো, সেখানে মজুরি, সুবিধা অনেক বেশি, সামাজিক মর্যাদা তো বটেই। প্ল্যান্টারেরা চিৎকার করতে থাকলেন, দার্জিলিং থেকে কুলিচালানও চলতে থাকল, গোর্খা রেজিমেন্ট, বাইরের চা-বাগান সহ অন্য অসংখ্য জায়গায়।\nProhorRobbarandaSoumitra GhoshSomoyvromonRobBaranda 15August 2021Supplement\nPrevious News কার ঘুড়িতে যে রেখেছি মন সোনা করে Next News মাস্টারদার গ্রেপ্তারি এবং ফাঁসির প্রহসন


জর্ডানের সঙ্গে ড্র করে আশা বাঁচিয়ে রাখলো বাংলাদেশ – সোনার দেশ\nবুধবার, ১১ ডিসেম্বর, ২০১৯ ইং, ২৭ অগ্রহায়ণ, ১৪২৬ বঙ্গাব্দ ।\nজর্ডানের সঙ্গে ড্র করে আশা বাঁচিয়ে রাখলো বাংলাদেশ\nবাহরাইনে এএফসি অনূর্ধ্ব-১৯ ফুটবলে চূড়ান্ত পর্বের আশা কিছুটা হলেও বাঁচিয়ে রেখেছে বাংলাদেশ। বাছাই পর্বে প্রথম ম্যাচে বাহরাইনের কাছে ৩-০ গোলে হারের পর জর্ডানের সঙ্গে লাল-সবুজ জার্সিধারীরা ড্র করেছে ১-১ গোলে।\nএই ড্রয়ের পরেও বাংলাদেশের চূড়ান্ত পর্বের আশা টিকে আছে হিসেব-নিকেশের মারপ্যাঁচে। রোববার ভুটানকে হারালেই চলবে না, ব্যবধান হতে হবে বড়। একই সঙ্গে গ্রুপের অন্যদের ফলাফলের ওপর নির্ভর করবে যুব দলের চূড়ান্ত পর্বের ভাগ্য! চূড়ান্ত পর্বে যাবে ১৬টি দল। এই মুহূর্তে গ্রুপে তৃতীয় অবস্থানে আছে বাংলাদেশ অনূর্ধ্ব-১৯ দল। যাদের সংগ্রহ একটি পয়েন্ট।\nকোহলি রেকর্ডের সঙ্গী হওয়ায় খুশি নবী\nযেভাবে রাশিয়াকে দেখা যেতে পারে বিশ্বকাপে\nধন্যবাদ শ্রীলঙ্কা, বললেন শহীদ আফ্রিদি\nবাবার পথেই হাঁটছে ক্রিস্টিয়ানো রোনালদো জুনিয়র\nফুটবলের রোগ সারাতে দরকার সঠিক ওষুধ, সেটা কোথায়?\nবিপিএলে ফিক্সিংয়ের চেষ্টা করেছিলেন নাসির জামশেদ!\nনগরীতে বঙ্গবন্ধু শেখ মুজিবুর রহমানের জন্ম শতবার্ষিকী উপলক্ষে ব্যাডমিন্টন টুর্নামেন্টের উদ্বোধন\nবিপিএলের প্রথম দুই ম্যাচে খেলবেন না মাহমুদউল্লাহ


Letters to the Editor:Who would take the responsibilty to control hatred messages on social media?\nজনতাপিণ্ডকে ঘৃণা দিয়ে পৃথক করাটা আবশ্যক। মানুষকেও ‘হ্যাক’ করা যায়। আমি যা ভাবাব, সে তাই ভাববে, বলবে।\n৮, সেপ্টেম্বর, ২০২০ ১২:১০\nশেষ আপডেট: ৭, সেপ্টেম্বর, ২০২০ ১০:২২\nপরঞ্জয় গুহঠাকুরতার ‘লাগাম চাই হিংসার বার্তায়’ (২৯-৮) পড়ে উদ্বিগ্ন বোধ করছি। আমরা বুঝতেও পারি না, ঘৃণার বিষে কী ভাবে নিঃশব্দে বদলে যাচ্ছি। ক্ষমতা লাভের, কিংবা ধরে রাখার জন্য মিথ্যা আর ঘৃণার নিরন্তর প্রচার— এই দু’টি জিনিসের ওপর এখন ভরসা করে ক্ষমতাসীন দল। গত কয়েক বছরে বদলে গিয়েছে ভারতের প্রচলিত রাজনৈতিক ভাষ্যের বয়ান, মানুষের কল্যাণের কথা কিছুটা হলেও যেখানে ঠাঁই পেত। আর এ কাজে সবচেয়ে নির্ভরযোগ্য উপায় সমাজমাধ্যম, যেমন ফেসবুক, হোয়াটসঅ্যাপ— যা নিয়ন্ত্রিত হয় এক জন ব্যক্তির দ্বারা। সারা বিশ্বেই আজ চরম দক্ষিণপন্থী দলের শাসন। ধর্মীয় আর জাতিগত বিদ্বেষের আড়ালে সম্পদ লুণ্ঠনই অর্থনীতির উদ্দেশ্য। সুতরাং, জনতাপিণ্ডকে ঘৃণা দিয়ে পৃথক করাটা আবশ্যক। মানুষকেও ‘হ্যাক’ করা যায়। আমি যা ভাবাব, সে তাই ভাববে, বলবে। বাস্তব-অবাস্তবের সীমারেখা মুছে দেওয়া যাবে তার মনে। বিশ্বের বহু শাসকের সঙ্গে ফেসবুক মালিকের তাই এত সখ্য।\nমাসে ২০০ কোটি সক্রিয় ব্যবহারকারী, ৭০টি ভাষায় উপলব্ধ ফেসবুক আজ নিজেই একটা নিয়ন্ত্রণহীন রাষ্ট্র। শীঘ্রই এর বাজারমূল্য ১০০ লক্ষ কোটি টাকা ছাপিয়ে যাবে, এমনই অনুমান। সুতরাং, রাশ টানার দাবি ন্যায্য হলেও কোথায় লাগাম লাগানো হবে, কী ভাবে? বেড়ালের গলায় ঘণ্টা বাঁধবে কে? মানুষের শুভবুদ্ধি ছাড়া হিংসার জয়রথ থামানোর কোনও পথ আছে?\nপরঞ্জয় গুহঠাকুরতা বিখ্যাত সাংবাদিক, লেখক, চিত্র নির্মাতা, যাঁর ফেসবুক অনুসরণকারী এই মুহূর্তে ৯০০০ জনেরও বেশি। ফেসবুক, হোয়াটসঅ্যাপ-এ নিজের উপস্থিতি বজায় রেখে, সমাজমাধ্যমের সম্পূর্ণ সুযোগ-সুবিধা উপভোগ করে, ফেসবুককে হিংসার বার্তাবাহক হিসেবে ব্যাখ্যা করলেন তিনি। এ কি দ্বিচারিতা নয়? হিংসা প্রতিরোধে ব্যর্থতার দায় সমাজমাধ্যমের নয়, ব্যবহারকারী এবং প্রশাসনের। সমাজমাধ্যমের বিস্তৃত ডানায় ভর করে কেউ যদি বিদ্বেষ ছড়িয়ে মানুষকে বিভ্রান্ত করে, তবে তা চিহ্নিত করা এবং শাস্তিমূলক ব্যবস্থা করার দায়িত্ব প্রশাসনের। প্রশাসনের ব্যর্থতা আড়াল করে সমাজমাধ্যমকে দোষারোপ করা চলে না। জানতে ইচ্ছে করছে, সমাজমাধ্যমে হিংসা বন্ধের জন্য পরঞ্জয়বাবু প্রশাসনকে কত বার সজাগ করতে চেয়েছেন?\nমূলস্রোতের মিডিয়া দীর্ঘ দিন যা করে উঠতে পারেনি, মাত্র এই ক’বছরে সমাজমাধ্যম তা পেরেছে। ব্যবহারকারীদের সম্পূর্ণ স্বাধীনতা দিয়েছে। বারে বারে সোশ্যাল মিডিয়ার কাছে পর্যুদস্ত হয়েছে মূলস্রোতের মিডিয়া। সংবাদপত্রের প্রচারসংখ্যা কমে যাওয়া, আয়তন ছোট হওয়া, ক্রোড়পত্র মূল সংবাদপত্রের সঙ্গে মিলিয়ে দেওয়া, কর্মীসংখ্যা সঙ্কোচন, মহার্ঘ ভাতা সঙ্কোচন— এই সবেরই মূলে সমাজমাধ্যম। সমাজমাধ্যমের বিস্তার কখনওই লাভ করতে পারবে না মূলস্রোতের কাগজ-চ্যানেল। কারণ হল— তাদের পক্ষপাত, রাজনীতির আতিশয্য, বিজ্ঞাপন-নির্ভরতা। মূলস্রোতের মিডিয়া এখন কুয়োর ব্যাঙে পরিণত হয়েছে। সমাজমাধ্যমের ডানায় ভর করে বাঁচা ছাড়া কোনও উপায় তার নেই। এই মুহূর্তে গণতান্ত্রিক পরিসর তথা স্বাধীনতার দিক থেকে মূলস্রোতের মিডিয়ার চেয়ে কয়েকশো মাইল এগিয়ে আছে সমাজমাধ্যম।\nফেসবুক মস্ত এক বহুজাতিক সংস্থা, যেখানে বিভিন্ন পদে উচ্চশিক্ষিত ও মেধাবী ব্যক্তিরা যুক্ত আছেন। তাঁদের পক্ষে কি সত্যিই অসম্ভব বাক্স্বাধীনতা ও গালাগালির মধ্যে পার্থক্য খুঁজে পাওয়া? যে ভিডিয়ো বা পোস্টগুলি সমাজের মধ্যে, দেশের মধ্যে বিভেদ সৃষ্টি করছে, রক্তক্ষয়ী সংঘর্ষের জন্ম দিচ্ছে, দাঙ্গা ছড়িয়ে অসংখ্য প্রাণহানি ঘটাচ্ছে, সেই ভিডিয়ো বা পোস্টগুলো যদি ‘বাক্স্বাধীনতা’-র যুক্তিতে খারিজ না করা হয়, তবে স্বাধীনতার সংজ্ঞা আজ বদলের খুব প্রয়োজন।\nকোনও রাজনৈতিক দলের উচ্চাকাঙ্ক্ষা পূরণের মাধ্যম হিসেবে ফেসবুক কেন ব্যবহৃত হবে? এ ক্ষেত্রে ফেসবুকের কোনও নৈতিক দায়িত্ব থাকে না কি? তার চেয়ে ফেসবুক ঘোষণা করুক যে, অর্থ উপার্জনই তার প্রথম ও শেষ উদ্দেশ্য, সমাজের প্রতি দায়বদ্ধতা দেখানোর তার কোনও সদিচ্ছা নেই।\nফেসবুকের এই লুকোচুরি আসলে নৈতিকতার সঙ্গে লুকোচুরি, মানবতার সঙ্গে ছলনা। অনেক শোরগোলের পর সম্প্রতি বিজেপি বিধায়ক টি রাজা সিংহকে ফেসবুক এবং ইনস্টাগ্রামে নিষিদ্ধ করা হল। কিন্তু এত দেরিতে কেন? কর্তৃপক্ষ কোনও দিন ভেবে দেখেছেন, ইতিমধ্যে কত মৃত্যুর কারণ হয়ে দাঁড়িয়েছে তাঁদের সাধের এই সৃষ্টি? কত সাধারণ মানুষকে ভয়ে কুঁকড়ে থাকতে বাধ্য করা হচ্ছে ফেসবুককে হাতিয়ার করে? যদি এই ঘটনাগুলো তাঁদের মনকে না নাড়া দেয়, তা হলে তাঁরা নিজেদের ‘শিক্ষিত’ বলে দাবি করতে পারেন কি?\nমহম্মদ মগদুম, কালিন্দি, পূর্ব মেদিনীপুর\nএ বছর দুর্গাপুজোয় বিভিন্ন পুজোকমিটি যে ভাবে পুজোর আয়োজন করতে চলেছে, তা চিন্তার কারণ হয়ে দাঁড়াচ্ছে। কিছু পুজোকমিটি বিভিন্ন থিমের প্যান্ডেল করতে শুরু করেছে। এতে প্রচুর ভিড় হওয়ার আশঙ্কা। দূরত্ববিধি মেনে কী ভাবে কর্তৃপক্ষ ভিড় সামলাবেন? যতই অল্প করে মানুষকে ভিতরে ঢোকাক, বাইরে যে ভিড় থাকবে, সেখানে নিয়ম নিশ্চিত করা মুশকিল। সরকারের প্রতি আবেদন, অবিলম্বে ঘোষণা করা হোক যে, প্যান্ডেলের সামনের দিক পুরোটাই খোলা রাখতে হবে। ভিতরে প্রবেশ নয়, বাইরে থেকে হাঁটতে হাঁটতে দর্শন করতে হবে। কোথাও দড়ি ফেলে আটকানো যাবে না। পুজো ছোট করে সেই টাকা মানুষের মধ্যে বিতরণ করা উচিত।\nতরুণ বিশ্বাস, কলকাতা-৩৫\nপোল্যান্ডের মতো একটি ক্ষুদ্র দেশেও প্রাথমিক শিক্ষা শুরু হয় সাত বছর বয়স থেকে। আমরা সন্তান ভূমিষ্ঠ হওয়ার পর শিক্ষা নিয়ে ভাবতে শুরু করি আর অন্নপ্রাশন হয়ে গেলেই নামকরা স্কুলে ভর্তির ব্যবস্থা পাকা করি। আড়াই বছর বয়স থেকে ৬ বছর পর্যন্ত শিশুকে যতটা পড়া শেখানো যায়, ৫ বছর বয়সে শুরু করলেও ৬ বছর বয়সে সে তা-ই শিখে নেবে। গলদটা গোড়াতেই। জাতীয় শিক্ষানীতি ২০২০-তে প্রথমেই অভিভাবকদের জন্য বিশেষ নির্দেশ থাকা এবং আইন করার প্রয়োজন ছিল। শিক্ষকদের উপযুক্ত প্রশিক্ষণ দিতে পারলে শিশুশিক্ষার প্রাথমিক বিকাশ অঙ্গনওয়াড়ি কেন্দ্রেই হতে পারে। তবে শিক্ষানীতিতে ৩-৬ বছর, ও ৬-৮ বছর বয়সের জন্য যথাযথ পদক্ষেপ করা হয়েছে। সমস্ত বেসরকারি প্রতিষ্ঠানকে তা মানানোর ব্যবস্থা করতে হবে।\nএই শিক্ষানীতির সর্বাধিক তাৎপর্যপূর্ণ বিষয় হল, শিকড়ের খোঁজ ও তাকে চেনার দিক নির্দেশ করা। দেশজ সংস্কৃতি সম্পর্কে না জানলে শিকড় অচেনা থেকে যাবে, যা অসম্পূর্ণ মানুষ তৈরি করবে।\nবিভাসকান্তি মণ্ডল, পঞ্চকোট রাজ, পুরুলিয়া


অর্ণব মামলায় ক্ষোভে ফেটে পড়লেন হিমন্ত বিশ্ব শর্মা! উদ্ধব ঠাকরেকে বললেন বালা সাহেবের অকর্মণ্য সন্তান\nHome/টাইমলাইন/অর্ণব মামলায় ক্ষোভে ফেটে পড়লেন হিমন্ত বিশ্ব শর্মা! উদ্ধব ঠাকরেকে বললেন বালা সাহেবের অকর্মণ্য সন্তান\nবাংলা হান্ট ডেস্কঃ রিপাবলিক টিভির এডিটর ইন চীফ অর্ণব গোস্বামীকে বুধবার ৪ঠা অক্টোবর সকালে মুম্বাই পুলিশ গ্রেফতার করে। একদিকে অনেকেই যেমন ওনার সমর্থনে নেমেছেন, আবার অনেকেই ওনার গ্রেফতার হওয়ার খবর পড়ে বেশ খুশি। আর এরই মধ্যে অসমের শিক্ষা মন্ত্রী হিমন্ত বিশ্ব শর্মা উদ্ধব ঠাকরে এবং ওনার সরকারকে নিশানা করেছেন। হিমন্ত বিশ্ব শর্মা উদ্ধব ঠাকরেকে বালা সাহেব ঠাকরের অকর্মণ্য সন্তান বলে কটাক্ষ করেছেন।\nহিমন্ত বিশ্ব শর্মা বলেন উদ্ধব ঠাকরে দেশের সাথে বিশ্বাসঘাতকতা করেছে। উনি মহারাষ্ট্রের মুখ্যমন্ত্রী উদ্ধব ঠাকরেকে বালা সাহেব ঠাকরের অকর্মণ্য সন্তান বলেও সম্বোধন করেছে। তিনি বলেছেন, উদ্ধব তাঁর প্রয়াত বাবা এবং মহারাষ্ট্র আর দেশকে বদনাম করেছে।\nশর্মা মুম্বাই পুলিশের কমিশনার পরমবীর সিংকে আক্রমণ করে বলেন, তিনি গোটা ভারতে সবথেকে নির্লজ্জ আর ভীতু পুলিশ আধিকারিক। উনি বলেন, ‘আমি শুনেছি মুম্বাই পুলিশ কমিশনার একজন নির্ভীক আধিকারিক ছিলেন, কিন্তু অর্ণব গোস্বামীকে গ্রেফতার করার জন্য ওনাকে একে-৪৭ এর সাথে পুলিশ কর্মীদের পাঠাতে হয়েছে। এর মানে স্পষ্ট যে, তিনি গোটা দেশে সবথেকে ভীতু পুলিশ আধিকারিক।”\nহিমন্ত বিশ্ব শর্মা বলেন, অবিলম্বে মহারাষ্ট্র সরকারের উচিৎ অর্ণব গোস্বামীকে ছেড়ে দেওয়া। আর সরকারের সার্বজনীন ভাবে ক্ষমাও চাওয়া উচিৎ। অসমের মানুষ ওদের এই কুকীর্তি খুব ভালো করেই দেখছে। মুখ্যমন্ত্রীকে গণতন্ত্রের আওয়াজ শোনা উচিৎ আর একজন সাধারণ সাংবাদিককে বিরক্ত করা থেকে দূরে থাকা উচিৎ।\nবেলেঘাটাতে একটি ফ্লাটে বিজেপি সাংসদ সৌমিত্রের সাথে রত্নার বৈঠক! তাহলে কি বিজেপির পথে রত্না ?